
EDITURA TINERETULUI 


alcora 


Ziua creștea fierbinte, cerul era înalt şi limpede, 
şi numai lîngă soarele portocaliu se adunaseră niște 
nori subţiri, fragili, gata în orice moment să se des- 
facă în scame. Camil stătea întins pe pămînt, aproape 
gol, cu faţa în sus. Privea cerul printre pleoapele în- 
tredeschise numai puţin, cît să nu-l orbească lumina. 
Căldura îl moleșea. Simţea razele pătrunzindu-i as- 
pru în trup, furnicindu-l. Iarba era înaltă, văratică, 
ușor arsă de soare. 

De departe veneau strigăte slabe. Un grup de ti- 
neri începuse acolo dansul acela nou, cu mingi co- 
lorate, care se răspîndise de curind în colonie. Camil 
se răsuci şi înălţă capul. Privi spre rîu, vrînd să-și 
cheme prietenii, dar ei erau, desigur, în apă. Nu ve- 
dea pe mal decit necunoscuţi, unii foarte bronzaţi, 
aproape tuciurii, cu spinări lucioase. Nu departe stă- 
teau cele trei fete cu care încercase Gabi să intre în 
vorbă, însă două păreau timide, iar a treia ripostase 
ironic, cu un zîmbet ciudat în colţul buzelor. Cel pu- 
ţin lui așa i se păruse zimbetul ei, puţin batjocoritor, 
şi de aceea o trata în gind cu o superioară indife- 


5 


rență. Dar de cîte ori se uita spre rîu nu putea să 
ocolească locul unde fetele făceau plajă. Erau și 
foarte aproape. Și o dată o surprinse pe necunoscută 
privindu-l cu acelaşi zîmbet ironic care-l enerva. 
Acum însă toate trei stăteau intinse pe iarbă, cu 
ochii închişi. 

După un timp, Camil recunoscu în sinea lui că ea 
nu era tocmai urită și se întrebă pentru întiia oară 
dacă avea sau nu dreptate să o desconsidere. Se în- 
căpăţină totuși să creadă că avea, fiindcă lui nu-i 
plăceau oamenii ironici şi cu orgoliu exagerat. Se 
răsuci pe spate, închizînd ochii și întinzîndu-și miîi- 
nile în lături. Stătu aşa o vreme, apoi socoti că ve- 
nise timpul să intre în apă. Soarele portocaliu îl în- 
fierbintase și aerul era înăbușitor. Trebuia să se ră- 
corească puţin. Ar fi vrut să înoate. 

Se ridică şi porni spre rîu, gîndindu-se dacă o să 
le spună ceva fetelor cînd va trece pe lîngă ele. Se 
decise să nu le spună nimic. Însă, cînd ajunse în 
dreptul lor, întrebă din mers, de parcă îi era indi- 
ferent răspunsul : „Nu veniţi în apă ?“ Fetele se pri- 
viră puțin surprinse, apoi cea din mijloc aruncă din 
urmă, cu un ton care iarăşi nu promitea nimic, un 
„mergem mai tirziu“, și Camil ajunse la malul rîu- 
lui. Călca desculţ pe pietrele rotunde, încălzite. Urcă 
în susul apei, pînă unde ştia că începe un culoar 
adinc, sub niște tufe. Acolo intră în rîu, scuturîn- 
du-se, fiindcă prima senzaţie era de frig, dar se obiş- 
nui repede cu apa şi porni, dus de curent, lovind cu 
degetele picioarelor fundul pietros, pînă simţi că 
fundul rămîne undeva prea jos și greu de atins. În- 
cepu să înoate şi cobori astfel pe firul rîului, pînă 
cind ştiu că apa îi ajungea abia la mijloc. Acolo se 

ridică în picioare şi vru să se întoarcă, mergînd im- 
potriva curentului. Atunci o văzu pe necunoscută. 
Stătea pe mal, se uita la el şi încerca apa cu talpa. 
„Deci tot a venit“, își zise Camil şi se bucură. 
Curaj ! spuse el, bălăcindu-se în apa puţin 
adincă. 

Fata intră în rîu, apropiindu-se, apoi începu să 
înoate, dusă de curent, şi el o urmă. 

— Cum te cheamă ? întrebă Camil de-a dreptul. 

— De ce întrebi? ezită fata şi zimbi, iar el se 
gîndi că de fapt nu zîmbea ironic, era numai un fel 
al ei deosebit de a zîmbi, din colțurile gurii. 

— Aşa. Eu sînt Camil, însă mi se zice şi Mil. Tu 
poţi să-mi spui pe care nume îţi place. 

Fata tăcu puţin, merse cîțiva pași prin apă, apoi 
spuse : 

— Pe mine Alcora mă cheamă. Știi, am cunoscut 
un băiat care zicea că-l cheamă într-un fel şi de 
fapt îl chema altfel. Era tot de la Institutul viteze- 
lor subluminice. 

— Eu nu lucrez acolo. De ce crezi că aș lucra 
acolo ? se miră Camil. 

— Adevărat? Așa am crezut. 

— Hai să urcăm prin albie. 

Porniră, dar curentul era puternic, le impiedica 
mișcările şi Camil trebuia să-și aplece mult corpul 
în faţă ca să poată înainta. 

— Mă duce apa, spuse Alcora, şi el o prinse de 
mînă, ajutînd-o. 

— Ce fel de nume e Alcora ? 

— Nu-ţi place ? se interesă ea. 

— Pare neobișnuit. 


— E un nume de stea. A găsit-o cineva cu mult 
înainte ca oamenii să colonizeze Planeta lui Galdan 
şi i-a zis aşa. 

— Se vede noaptea pe cer? întrebă el. 

— Steaua ? Poate, deși cred că e foarte departe. 
Nu, n-am văzut-o niciodată. Nu mi-a arătat- -0 ni- 
meni. Nici nu ştiu ce culoare are. 

— Trebuie să fie foarte frumoasă, decise Camil 
şi Alcora zîmbi, privindu-l dintr-o parte. 

Apoi își dădură drumul în josul apei, ţinîndu-se 
de miîini, și se învirtiră lin, abia atingind fundul 
rîului și ferindu-se din calea unor copii care înotau 
înverşunaţi, împroşcînd o mulţime de stropi. 

— Păcat că se consumă atita, zise Camil, pri- 
vindu-i. 

— E frumos aici, observă ea. Și riul e bine făcut, 
parcă ar fi fost așa de cînd lumea. 

— Eu i-am deschis izvoarele, spuse tînărul, fără 
să-şi ascundă miîndria. Acolo sus, în Munţii de Si- 
def. E minunat în Munţii de Sidef ! Sint și nişte chei 
abrupte, abrupte! Am făcut acolo o cascadă, une- 
ori mă duc s-o revăd. În rest, riul a fost pregătit 
de alţii. 

Fata se stropea în joacă, lovind apa oblic cu 
palma, și tresărea cînd stropii îi atingeau pielea. 

— Lucrezi la amenajarea planetei ? întrebă ea. 

Camil încuviință. 

— E o muncă foarte interesantă, zise. Dar aici nu 
mai e nimic de făcut. Planeta lui Galdan e amena- 
jată aproape în întregime. Numai lîngă Oceanul 
Ecuatorial au rămas pustiuri dificile. Însă acolo sînt 

destui lucrători. Hai să ieşim. Pe aici nu putem urca, 
apa ne împinge la vale. 

Ieşiră pe mal. 

— Eşti bronzat frumos, zise Alcora. Ai o nuanţă 
roșcată, Eu, dacă o să mai stau mult la soare, o să 
fiu neagră, neagră. Nu mai intra în apă acum. Mai 
tîrziu, da. Să stăm jos. 

Se așezară pe mal, într-un loc cu iarbă, aproape 
de trunchiul frint al unei sălcii. 

— Vezi, rise Camil, oamenii noştri sînt foarte pri- 
cepuți. Ar fi putut planta şi aici o salcie vie. Dar 
trunchiul ăsta găunos dă o mai mare impresie de 
natural. 

— Și de vechime, adăugă Alcora. După cîte ştiu, 
rîul acesta a fost terminat abia anul trecut. 

— Într-adevăr. Şi cîmpia, şi dealul din faţă, cu 
vii. Totul e ca pe Pămînt. 

— Camil, oare acolo tot așa o fi? 

— Unde? 

— Pe Pămint. Eu cred că e altfel, mult mai fru- 
mos. Cel puţin așa spun legendele. Ştii, circulă cîteva 
zeci de legende despre Pămînt. 

— Nu, nu e mai frumos. 

Camil se gîndi un timp în tăcere. 

— Nu văd de ce ar fi acolo mai frumos ca aici. 
Planeta lui Galdan reproduce fidel condiţiile teres- 
tre. Lucrăm cu precizie, refacem Pămîntul după mo- 
delul cunoscut la răspiîndirea coloniilor prin Galaxie. 
Sigur că acum multe s-au schimbat acolo, dar esen- 
țialul a rămas. 

— Ştii, se entuziasmă Alcora, într-o legendă se 
vorbește despre nişte vieţuitoare care zburau. Pe 


Pămînt erau multe, se răspîndiseră pretutindeni, şi 
de la ele ar fi învăţat omul plăcerea zborului. 

— Se prea poate, acceptă Camil. Eu n-am auzit, 
fiindcă meseria mea nu are nevoje de asta. Eu sînt 
deshizător de rîuri. Caut apa în subsol şi-i fac o 
iesire prin care să curgă. Mai greu e să găseşti apa, 
preciză el. Apoi fac mai multe izvoare și le conduc 
spre locul unde trebuie să se întilnească. ` 

— Da, zise Alcora, şi asta e ceva. Totuşi, nu-mi 
explic cum zburau fiinţele acelea. Se pare că nu 
chiar ca aparatele noastre. Erau mici şi delicate și 
scoteau un fel de fluierat. 

— Aşa? întrebă Camil și fluieră prelung. 

Alcora rise încet, privindu-l cu coada ochilor. 

— De unde să ştiu? Aici, pe Planetă, n-am vă- 
zut asemenea zburătoare. Și poate că nici pe Pămînt 
n-au existat, legendele mai mint câteodată. Dar ade- 
vărul e că nu prea pot să-mi imaginez Pămîntul. 

— Nu e de mirare, spuse Camil. Şi oamenii tre- 
cuţi de a patra vîrstă spun același lucru. E tare mult 
de cînd am plecat. N-a mai rămas nimeni de atunci. 

Deodată izbucni în ris, ca un fel de scuză pentru 
prostia spusă : 

— Cum era să mai rămînă cineva ? 

Şi o privi cercetător pe Alcora. 

— Ție îți plac copiii ? sări fata la alt subiect. Mie 
îmi plac foarte mult. O să mă fac educatoare. 

Privea înveselită spre un grup de copii. Unul se 
urcase într-un copac, pe o creangă înaltă, aplecată 
peste mal. Se pregătea să sară în apă. Ceilalţi stri- 
gau, agitindu-se : 

— Coboară | 

— Ai să-ţi rupi picioarele... 

— Ba nu, capul o să și-l rupă! 

— Dacă vii jos, îţi dau o floare. Uite ce de flori 
am cules! îi arătă o fetiţă buchetul pe care îl ţinea 
in braţe. 

— Să nu se lovească, tresări Alcora. 

— Apa e adîncă acolo, spuse Camil. 

Băiatul sări şi imediat apăru la suprafaţă, suflind 
zgomotos. Se apropie de mal și ceilalți îl traseră 
afară. | 

— De ce ești neascultător, Alec! îi făcu observa- 
ție altă fetiţă, privindu-l cu reproş pe sub breto- 
nul scurt. 

— Face pe astronautul! pufni unul slab, cu un 
cap mai înalt ca oricare. Ce mai astronaut ! Ai zbu- 
rat tu vreodată ? Ai condus vreo navă? 

Alec se înroşi de ciudă. Vru să spună ceva, dar se 
fiîstici și atunci tăcu. 

— Ei şi ? Nu-i nimic dacă n-a condus, îi luă apă- 
rarea negricioasa cu florile. Va zbura mai tirziu, cînd 
va fi mare. Nu-i așa, copii ? se întoarse spre ceilalţi, 
cerîndu-le sprijinul. 

Săritorul o privi cu recunoștință. 

— Vezi ce drăguţi sînt ? şopti Alcora la urechea 
lui Camil, care încuviinţă tăcut, zîmbind. 

— Dar ce ? Parcă pentru a fi astronaut trebuie să 
te arunci în cap din copaci ? nu se lăsă cel înalt. 

— Tu, Den, să nu mai vorbeşti! ripostă energic 
un băiat mic, ciufulit. Sigur că trebuie... ăăă... tre- 
buie să înveţi de toate. Noi vrem să mergem pe 
Zorga | Mi-a spus educatorul că e multă apă acolo, 
și mări, şi fluvii, și mlaștini! Pînă acum n-a coborit 

nimeni pe planeta aia şi... ăăă... şi atunci ce te faci 
dacă nu ştii să înoţi sau să sari în cap? 

-— Eşti un prost! îi zise ciufulitului una dintre 
fete, apoi fugi, de teamă să nu fie aruncată în apă. 

— Ai spus că-mi dai o floare, îi aminti Alec ne- 
gricioasei. 

— Ține. 

Fata îi întinse un trandafir mare. Părea de curind 
deschis, în petale avea nervuri fine, subțiri. 

— Poţi să-l măniînci, e dulce, spuse fata. li creşte 
bunica în seră. 

Fără să mai aștepte, rupse petala altei flori și o 
mestecă. 

— Sînt gustoşi, zise Alec. 

— Bunica se pricepe, explică negricioasa. Face și 
prăjituri aşa de gustoase ! De ziua mea mi-a dăruit 
un tort mare, mare. Păcat că n-aţi venit și voi atunci, 
să-l mîncăm împreună. 

— Și mama crește flori de astea, interveni ciu- 
fulitul. Dă-mi și mie una. 

Se așezară pe iarbă, la umbră. 

— Nişte astronauți mici şi flăminzi, glumi Alcora. 
Vor să meargă pe Zorga | se miră ea. 

— Da, acum mulţi vor să zboare pe Zorga. E o 
planetă primejdioasă. Poate o să merg și eu. 

Camil ştia că va merge, era aproape sigur de asta, 
şi în altă împrejurare ar fi spus clar : uite, o să merg 
şi eu pe Zorga, probabil chiar cu următoarea expe- 
diţie, sau dacă nu cu următoarea, ceva mai tîrziu o să 
plec. Dar acum simţise nevoia să lase o incertitudine. 
Urmări reacţia fetei. Alcora tăcu un timp, apoi îl 
întrebă, şi părea ușor întristată : 

— De ce n-ai ales altă planetă ? De pildă Clopotul 
Albastru... 

— A, nu !. Acolo e simplu, mult prea simplu. 

De fapt nici nu ştia prea bina cum era acolo, decît 
din relatările altora. El nu fusese niciodată pe pia- 
neta aceea. Se obişnuise însă cu gîndul că numai 
Zorga îi putea oferi ceva care să-l pasioneze un timp 
îndelungat. 

— Ei da, Clopotul Albastru e un adevărat noroc 
pentru noi, zise. Nu va trece mult pînă va îi asemeni 
Planetei lui Galdan, cu cîmpii gertile și rîuri. Cu 
Zorga însă e altceva... 

— Uite, trece Fi-4 ! exclamă Alcora, privind cerul. 

În orizont apăruse un astru mic, luminat puternic 
dintr-o parte de razele lui Talzinar, soarele porto- 
caliu. Urca pe boltă repede, vizibil, deplasîndu-se 
spre sud. În partea opusă strălucea (e drept, mai 
slab) o altă lună, mai mică. 

— Acolo e Cornul de Argint. Sau poate Lambda, 
presupuse Camil. 

— De ce n-ai ales sateliții ? întrebă fata din nou. 
Planeta lui Galdan are şase, nu ? Pe toţi se lucrează ! 

Camil se strîmbă şi scutură din umeri. 

— Ştiu, i-am vizitat pe rind. Acum trei ani, pe 
Lambda, m-am îmbolnăvit. Un virus încăpăţinat era 
să ne distrugă expediţia. Cinci oameni au murit. Vac- 
cinul ne-a venit tîrziu şi ei au murit. 

— De ce a venit vaccinul tirziu ? 

— A fost o chestie, evită Camil răspunsul precis. 

Copiii ședeau la umbră şi mîncau. 

— Tata, zicea Den cel înalt, lucrează la muzeu. 

Mi-a arătat acolo o mulţime de lucruri ciudate. Dacă 
vreţi, mergem să le vedeţi şi voi. Sînt și multe săbii. 

— Ce sînt acelea, săbii ? întrebă negricioasa. 

Nişte arme vechi, vechi! Sînt ascuţite şi tă- 
loase. Tata spune că, demult, oamenii se loveau cu 
ele, se omorau... 

— Minţi ! izbucni Alec, bucuros că-l prinsese la 
strimtoare. Cum puteau oamenii să se omoare unul 
pe altul ? 

— Vezi, asta n-am priceput-o, zise Den încurcat. 

— Hai să plecăm, vorbi Camil ridicîndu-se. Copiii 
vor veni să ne întftbe şi nici eu nu prea știu ce să 
le răspund. 

Porniră alături, pe mai, spre cascadă. Era acolo 
un zăgaz nu prea înalt, sub care Mil intrase cîndva 
cu Giedi. Coboriseră întîi în bulboană, care nu era 
adincă, numai că apa clocotea, înspumată, și deasu- 
pra ei plutea o pulbere fină de stropi, ca un abur. 
Apoi trecuseră prin stratul lichid ce se prăbuşea de 
pe zăgaz; trebuia să faci asta repede, ca apa să nu 
te amețească şi să te răstoarne. Lîngă peretele de 
beton rămînea un culoar strimt. Apa se arcuia de- 
asupra, luminoasă, şi cădea într-o parte, iar ei înain- 
taseră sprijinindu-se de lespezi, aproape orbiţi de 
şiroaiele ce le curgeau de pe frunte în ochi, și se 
strigau unul pe altul, cuprinși de un fel de beţie 
primitivă, dar era un zgomot infernal și nu-și puteau 
auzi cuvintele, decit ecoul. 

Deasupra cascadei eră o punte suspendată pe ca- 
bluri și intrară pe ea. Se opriră însă la mijloc, pri- 
vind înotătorii care se aventurau pînă acolo. Apa era 
puţin tulbure, iar puntea se legăna sub paşii celor 

ce o străbăteau. Și acolo, stînd pe puntea legănată, 
Camil tăcu mult timp, încercat de o ciudată nelinişte. 
Se gîndi cu seriozitate la ziua aceea fierbinte, la Al- 
«ora, la alte citeva lucruri şi iar la Alcora. 

Se întrebă ce găsise interesant la ea şi nu putu 
să-şi răspundă. „Ce am găsit la ea?“ se miră. Se 
intoarse în așa fel încît să-i vadă faţa şi să se con- 
vingă. Faţa ei era mică, ușor crispată, iar dacă nu 
zimbea îşi pierdea farmecul și o găsea chiar uriîtă, 
ușa cum strîngea din colţurile gurii. Şi deodată îi 
păru rău că erau amîndoi acolo, pe puntea care se 
legăna. Încercă să alunge gîndul acesta, dar nu re- 
uși. Pe nesimţite îl pătrundea regretul, şi el nu se 
mai putea împotrivi decît în aparenţă. 

— Cascada asta e mică, zise, simțind în jur o tă- 
cere străvezie, stînjenitoare. E foarte mică, adăugă. 
Eu aș fi făcut una mai mare. 

Alcora îi intuise probabil neliniştea şi tăcea. 

— Cred că n-am să merg niciodată în Munţii de 
Sidef, vorbi ea într-un tîrziu. 

Camil tresări. 

— De ce? întrebă el prudent. 

— E prea complicat, răspunse vag Alcora. 

El nu mai insistă, însă gîndul că ea îi intuise ne- 
liniştea nu-i mai dădea pace. Se întrebă iarăşi dacă 
cra ceva serios între ei doi, sau dacă putea să fie, 
Și dacă nu era cumva un fel de joc în care se lăsase 
furat fără nici un rost. Își zise că el şi fata aceea nu 
trebuiau să fie amindoi acolo, în zadar crezuse altfel 
pînă atunci: Și era din ce în ce mai convins că totul 
fusese un joc. Dar orice joc se termină odată și odată, 
îşi zise, iar în momentul acela îl cuprinse teama că 

nu va mai putea opri la timp jocul cu fata de lîngă 
cl. Deşi nu era cea pe care el o așteptase. 

Îl pătrunse deodată o mare dorinţă de a hoinări 
singur pe cimp, undeva departe, cit mai departe de 
puntea pe care se legăna. Îi venea totuși greu să 
plece, nu știa ce să-i spună fetei la despărțire şi nici 
nu mai era atît de sigur că nu ea trebuia să vină. 
„De fapt, pe cine aşteptam ?“ se întrebă privind în 
apă, aplecat mult peste cablui de susținere, de teamă 
să nu i se observe gîndurile care-l chinuiau. 

Ea totuși observase că nu era totul în regulă, şi la 
rîndul ei se neliniști. Spuse ceva din care Camil în- 
țelesese numai că lui o să-i fie tare greu acolo pe 
Zorga şi el încuviință mecanic din cap. Aveau amîn- 
doi ciudata impresie că spaţiul se golea vertiginos, 
şi se făcuse în jur un vid ce trebuia umplut cu cu- 
vinte, aşa că el începu să vorbească despre Zorga, 
despre ce va face după ce termină lucrul acolo, deşi 
credea că n-o să-l termine chiar atit de repede, și 
unde va merge mai departe. Poate spre steaua aceea 
roşie căreia i se zice Lumina din Amurg. „O cu- 
noști ?* intrebase, şi ea clătinase tăcută din cap în 
semn că nu, n-o cunoaște. Dar fiecare era cu gîndul 
la altceva. 

— Nu mai legăna puntea, se rugă Alcora. Nu mai 
legăna puntea, auzi ? ţipă ea supărată, apoi urmă 
pe un ton coborit: O să cad în apă. 

Trecură pe celălalt mal şi ea se aşeză, lăsîndu-și 
tălpile să atirne în apă. El rămase în picioare, tăcut, 
apoi se lăsă într-un genunchi şi se întinse alături, 
sprijinit în coate. Își viri în gură un pai şi privi în 
riul care aducea de sus crenguţe frinte. Tăcerea 

aceea străvezie păru că se destramă pentru un timp. 
ȘI din nou o simţiră în jur, apăsătoare. Camil des- 
coperi că îi venea greu să mai spună ceva. Alcora 
mı mişca încet picioarele prin apă şi stîrnea cer- 
culuțe. 

Camil hotărî să termine jocul acela care se dove- 
dise nespus de greu şi complicat. Nu ştia însă cum 
“A procedeze, fiindcă nu putea nici să plece așa, pur 
si simplu. Deşi în fond nu era obligat cu nimic. „Nu 
sînt obligat cu nimic“, îşi zise, dar asta nu-l linişti. 
Alcora se întristase şi el se simţea descurajat. 

— De ce eşti supărată ? întrebă. 

— Nu sînt, răspunse ea. 

— Hai, spune-mi cu ce te-am supărat! insistă 
Camil. 

— Nu sînt supărată ! 

Glasul ei trăda o uşoară enervare. Un timp nu mai 
zise nici unul nimic, iar tăcerea ameninţa să devină 
din ce în ce mai apăsătoare. Camil simţi nevoia să 
destrame tăcerea aceea, indiferent cum. Începu să 
povestească despre Giedi, o întîmplare banală și ne- 
interesantă, nu-i venise altceva în minte, dar se opri, 
uvînd impresia că fata nu-l asculta. 

— Ce ai ? întrebă el, iritat. Ce ai? Hai, spune-mi 
și mie, să ştiu! 

Fata nu răspunse. Privea în apa tulbure şi stirnea 
cerculețe cu talpa. 

— Alcora, încercă el din nou, atingîndu-i braţul, 
dar fata se feri și-i spuse : 

— Lasă-mă în pace, 

Camil simţi în tonul cu care fuseseră aruncate cu- 
vintele ceva care îl făcu să creadă că fata avea să se 

ridice de lingă el şi să plece. Însă ea rămase mai de- 
parte acolo, tăcînd cu încăpăţinare, și asta îl derută. 
ltodea firele de iarbă şi din cînd în cînd privea spre 
Alcora, încercînd să-i priceapă gîndurile. Și iar ezită, 
neștiind precis dacă pe ea sau nu pe ea o așteptase. 

Stinjeneala devenise chinuitoare. Jocul îşi dezvă- 
luia astfel un aspect nebănuit și ar fi ajuns cine ştie 
unde, dacă în momentul acela n-ar fi izbucnit, de de- 
parte, de pe celălalt mal, strigătul prelung al copiilor. 
Era un strigăt înalt, pornit din mai multe guri, şi Ca- 
mil nu înţelese ce semnificaţie avea. Copiii se aduna- 
seră la o oarecare depărtare de apă, neîndrăznind să 
mai înainteze. Ciţiva alergau în lungul malului, făcînd 
semne și ţipînd. 

— S-a întimplat ceva, observă Alcora. 

Camil văzu şi el că oamenii se ridicau de pe locu- 
rile unde făceau plajă, îndreptindu-se spre copii. 
Înotătorii ieșeau unul cîte unul din apă. 

— S-a întîmplat ceva, repetă Alcora, îngrijorată. 

Camil nu mai aşteptă. Sări în picioare și aruncă 
în rîu smocul de iarbă pe care îl frămîntase în palmă. 
Alergă spre punte şi o trecu în fugă, făcînd-o să se 
miște într-un mod foarte curios. Auzi în spate tro- 
păituri şi, cînd întoarse capul, văzu că nu era singur ; 
încă trei tineri alergau pe punte, ţinîndu-se de cablu. 
Ajunse pe celălalt mal, care era înalt și umed, din 
cauza izvorului, iar cărarea săpată în el avea răsuciri 
neașteptate. Alunecă pe pămîntul moale şi căzu în 
bălăriile urzicătoare crescute chiar lingă apă. Nervos, 
se căţără pe potecă. Cineva trecu în fugă pe lingă el, 
apoi Camil îl văzu pe unul dintre urmăritori alune- 
cînd în același loc și căzind în bălării. Porni mai de- 
parte, șchiopătind uşor și frecindu-și îndirjit pulpele. 

Curînd cărarea îl scoase în cîmp neted. Oamenii se ri- 
dicau de lingă micile lor turisme aeriene şi alergau 
»pre grupul care se formase. Peste cîmp, abia des- 
prinse de pămînt, veneau legănîndu-se cîteva sferoide 
strălucitoare. 

-— Ce s-a întîmplat ? întrebă o femeie blondă, izbi- 
tor de frumoasă. Camil trecuse în fugă pe lingă ea, 
yehiopătînd, fără să înţeleagă dacă lui îi era adresată 
întrebarea sau altcuiva. Ajunse la grupul aflat acum 
chiar pe mal, între două sălcii. Se vorbea tare, fără 
nici o ordine, şi în primul moment nu reuşi să afle 
ce se petrecuse. Cineva striga : „linişte, liniște !“ Dar 
vocea subţire, neconvingătoare, nu putea să domine 
murmurul celorlalţi. Sferoideie coboriră neauzite în 
apropiere şi alți oameni veniră în grabă. 

Camil căută din ochi copiii, care păreau tare spe- 
riaţi şi se încurcau în cuvinte, arătînd cu mîna spre 
apă. Un tînăr subţire, cu sprîncene aproape îmbinate, 
incercă să se strecoare mai în faţă ; întilnind rezis- 
tenţa celorlalți, renunţă. 

— Ce s-a întîmplat ? îl întrebă el pe Camil. De ce 
s-au adunat aici ? 

— Nu ştiu, acum am venit. 

— S-a înecat cineva, explică o femeie. 

— S-a înecat un copil, adăugă un bărbat. 

— O, un copil! exclamă blonda aceea frumoasă pe 
lingă care trecuse în fugă Camil. 

— Lăsaţi copiii să vorbească ! ţipă cineva din mar- 
pine, nu-i mai speriați şi voi cu... 

— Ce s-a întîmplat ? 

— Au găsit ceva în apă. Habar n-am ! Nu se aude 
de aici. 

— Mai tare ! Să vorbească mai tare ! 

— Linişte ! Linişte ! ceru vocea aceea neconvingâă- 
toare, apol o fetiță începu să plingă. 

Camil reuşi să ajungă mai în faţă. Copiii erau tare 
speriaţi, negricioasa cea mică plingea, strimbindu-şi 
caraghios obrazul. 

— Nu s-a înecat nici un copil, îi zise cineva lui 
Camil. 

Camil se miră, 

— Nu s-a înecat ? 

— Nu s-a înecat nimeni. 

— Atunci de ce plinge fetiţa ? 

— S-a înecat fratele ei, zise altcineva. 

— Care frate? N-are nici un frate. Eu o cunosc, 
susţinea o femeie, îi cunosc părinţii şi ştiu că n-are 
nici un frate. Vino încoace, Eliana, vino aici. 

— Ce-au găsit ? Ce-au găsit ? 

— Nu te tot împinge, protestă blonda. M-ai călcat 
pe picior ! 

— Să intre cineva în apă! ceru un om mai în 
vîrstă, supărat. Nu înţeleg de ce nu intră cineva să 
scoată copilul din apă ! 

— Ce copil ? Care copil ? 

— Cel care s-a inecat. 

— Nu s-a înecat nici un copil. Nu strigaţi degeaba | 

— Atunci ce s-a întimplat ? De ce toată povestea 
asta ? 

— La o parte! La o parte | 

Dintr-un sferoid coborîse un tînăr echipat cu un 
costum subţire, verzui, perfect întins pe corp. Își 
făcea loc prin mulţime, strigînd: „la o parte!“ Se 
apropie de mal şi întrebă : 

— Unde? 

— Aici, arătă în apă omul care strigase tot tim- 
pul „liniște“. 

— Nu aici, protestară copiii. Mai încolo, lingă sal- 
cia aia. 

— Acolo, sub salcie, susținură și cîțiva bărbaţi, cu 
toate că nimeni nu știa precis. 

Tînărul făcu semn că înțelege. Sub țesătura 
subțire i se conturau mușchii alungiţi. Se apropie de 
salcie şi privi în apa tulbure, sprijinindu-se de trun- 
chiul scorojit. 

— Aici, aici! strigară copiii, cu feţele încordate. 

Tînărul urcă puţin în susul rîului şi se lăsă să 
alunece în apă. Faţa îi era acum ascunsă sub o mască 
transparentă, așa că ultimele lui cuvinte nu se au- 
ziră. Mişcă braţul, făcînd un semn nedefinit, apoi se 
scufundă. Cei de pe mal se aplecară peste apă. 

— Se vede ? întrebă cineva, dar nu primi răspuns. 

— Au chemat medicii ? se interesă o femeie. 

— A chemat cineva medicii ? repetă Camil, bucu- 
ros să spună și el ceva. 

— Bietul copil! Au să-l salveze, ce zici ? 

— Sigur că au să-l salveze, fu de părere Camil şi 
o descoperi lingă el pe Alcora. 

— Ar fi bine să-l salveze, observă ea. Aş dori foarte 
mult. 

— Practic, este imposibil astăzi ca un accidentat să 
nu poată fi salvat, declară convins bărbatul cu o ciu- 
dată figură de tiril, şi îşi strîmbă nasul subțiat. 

Un sferoid venea dinspre oraş, alunecînd ia mare 
înălțime, pe sub un nor singuratic, de un alb stră- 
lucitor. 

— Vin medicii ! 

— O, ce bine! Vin medicii. 

— Dar nu-l mai scoate odată ? ! Ce tot face acolo ? 

— Nu se vede. Nu se vede nimic. E prea tul- 
bure apa. 

— Nu sînt medicii ! Uite, nici nu au de gînd să co- 
boare. 

Steroidul trecu pe deasupra și se îndepărtă. În apă 
se stirni o mişcare şi înecatul apăru, împins dea- 
supra de scuiundător. Oamenii se retraseră ciţiva 
pași. - 

— Ajutaţi-mi, ce vă uitaţi aşa! ? strigă scufun- 
dătorul, ridicîndu-și cu mîna liberă masca. 

— Ajutaţi-l să iasă, spuseră femeile. 

Tînărul se cățără pe mal și trase corpul celuilalt 
pe iarbă. Era un bărbat trecut de prima vîrstă, slab, 
învineţit şi ţeapăn. Ochii sticloşi îi erau întredeschișşi. 
Avea părul lung și năclăit de mil. 

— Oh ! exclamă frumoasa blondă şi se retrase, cu 
fața strimbată de dezgust. 

— Duceţi copiii de aici ! strigă cineva. Hai, plecaţi 
imediat ! 

— L-am găsit între rădăcini, explică tînărul. Era 
prins sub rădăcini şi probabil că de asta nu s-a mai 
putut ridica la suprafaţă. 

— O să fie reanimat, spuse omul cu figură de ti- 
ril. Un cunoscut de-al meu a fost reanimat într-o îm- 
prejurare asemănătoare. 

Oamenii îl priveau pe înecat în tăcere. 

— Sigur că o să fie reanimat, întări cineva. 

— Astăzi, practic, nu mai poţi muri înainte de 
vreme, zise cel cu figură de tiril și zimbi mulţumit de 
intervenţia sa. 

— L-au scos ? se interesă o nou-venită. Păi nu era 
un copil? Şi cum o fi ajuns acolo? 


22 


- - Cu siguranţă că era un bun înotător. Se pare 
că ăstora li se întîmplă mai des decît celor care nu se 
»wlcep. 

' ed că a stat mult sub apă, presupuse scu- 
fuudătorul. Cred că e de cîteva zile acolo. 

- Imposibil ! îl contrazise Camil. 

-- De ce să fie imposibil ? 

-- În atîta timp ar fi fost observată lipsa lui. 

- Are dreptate ! Băiatul are dreptate. Cum ar fi 
putut să zacă aici citeva zile fără să-i observe nimeni 
lipsa ? 

Scufundătorul dădu din umerii lui verzi fără să 
răspundă. 

—- Un complex de împrejurări, presupuse cineva. 
Suu poate că era într-adevăr singur. 

— Nimeni nu poate fi cu adevărat singur, declară 
omul cu figură de tiril. Ceea ce mă nedumerește e 
fuptul că el pare totuşi înecat de mai multă vreme. 

— Să facem ceva, zise o femeie. Nu putem sta 
asa, pasivi. 

- - Ce să facem ? Să vină medicii şi să-l transporte 
fn oraș. La spital. Să-l ia de aici și să-l ducă acolo. 

Veniră şi medicii. Erau doi și se apropiară de 
fuccat, Îl priviră, apoi unul dintre ei scoase un instru- 
ment de metal şi-l plimbă pe pieptul învineţit al 
înccatului. 

--- Cred că nu mai e nimic de făcut, zise. 

Celălalt ceru instrumentul. Îl plimbă îndelung pe 
trupul încovrigat în iarbă ; i-l apropie pentru cîteva 
uecunde de timple. 

— Să mergem, spuse el, îndreptîndu-se. 

— Cum, nu-l reanimaţi ? se miră omul cu figură 
de tiril. 

'— Nu mai e nimic de făcut. E prea tirziu pentru 
el, veni răspunsul. 

— Cum adică, vreţi să spuneţi că medicina e ne- 
putincioasă ? 

Desigur, medicina nu era neputincioasă, explicară 
cei doi. Dar trecuse totuşi prea mult timp de cînd se 
întrerupsese viața normală a organismului și înecatul 
nu mai avea resurse vitale. 

— Nu e nici o speranţă, precizară ei, arătînd in- 
dicaţiile micului lor aparat. Cu o zi în urmă poate 
că ar mai fi existat şanse. 

—  Vreţi să spuneţi că astăzi, că în zilele noastre, 
accentuă omul cu figură de tiril, cineva care ajunge 
în situaţia aceasta, şi aici — arătă corpul inert din 
iarbă — nu mai poata fi reanimat ? 

— Totul s-a terminat. În cazul lui, aprecie me- 
dicul cu trusa, virînd înăuntru cutiuța metalică şi 
închizînd-o pe genunchi. 

Omul părea uluit de cele aflate. Medicii plecară 
tăcuţi. Sferoidul lor se apropie încet, alunecînd pe 
deasupra ierbii. Ajuns lîngă mort, desfăcu o trapă 
şi-l sorbi înăuntru cu un șuier înăbușit. Apoi se ri- 
dică, legănindu-se, și porni în viteză spre oraș. 

— Ar trebui să încerce totuși ! exclamă nemulțumit 
omul cu figură de tiril. Ar trebui să încerce. 

— Asta înseamnă că nu-l vor reanima ? întrebă 
Alcora. Înseamnă că într-adevăr totul s-a sfirşit ? 

Nu-i răspunse nimeni. Grupul începu să se îm- 
prăştie. Oamenii nu mai aveau chef de odihnă acolo. 

— Nu mai pot să facă nimic? îl întrebă Alcora 
pe Camil. 

El o privi mirat şi iarăși nu știu dacă ea era cea 
pentru care venise acolo, sau nu era ea. Îşi dădu însă 
seama că după toate cele întîmplate i-ar fi venit greu 
Nd reînceapă jocul acela primejdios şi obositor, cu fi- 
nalitate incertă. Nu dorea să-l reînceapă. 

— A fost un accident stupid, zise. Să mori încurcat 
în rădăcini! Credeam că nu e posibil, că nu mai e 
posibil, şi uite... A fost o moarte stupidă. 


dincolo 
de ploale 


— Asta-i, spuse Val, legănîndu-se în hamac cu pal- 
mele sub ceafă. M-am gîndit acum la cel cu care 
lucram aici înainte de venirea ta. Îmi pare că l-ai 
cunoscut cînd a plecat. Da, el era, cel cu haină gal- 
benă. O purta mereu neglijent, aruncată așa pe un 
umăr. Era de felul lui cam dezordonat sau mai mult 
voia să pară. Altă culoare în afară de galbenul acela 
pătat nu găsise să-și aleagă pentru haină. Dar mă rog, 
face omul ce-i place, mai ales cînd are impresia că 
toată lumea i se învîrteşte împrejur şi 'depinde nu- 
mai de el. Asta, Miron, de care-ţi vorbesc, era unul 
care în sinea lui se crede cine știe ce și ar vrea ca 
toți să ştie asta. Și atunci își face haine ţipătoare, 
afectează o nepăsare blazată... ce mai, cred că ştii. Ai 
dreptate, nu toţi, nici n-am spus asta, dar încă întil- 
nești un anume mod extravagant de a privi lucrurile 
şi de a le aprecia. Iar aici așa ceva nu se poate. Aici 
e greu, îmi trebuia un om de nădejde, nu unul super- 
ficial şi neînvăţat cu viața. Nu ride, că rizi degeaba, 
chiar așa. Nu ride. Nu vorbesc de loc ca un bătrîn, 
abia am intrat în virsta a doua, dar trebuie să recu- 

noşti că am văzut multe. de toate, pe cînd tu abia 
deschizi ochii, asta e. Te rog să nu te superi, că nu 
(| o spun cu răutate: Îmi pare bine că nu te superi 
si uşti ințelegător. Dar să revin la Miron. Te intere- 
„vază cum a ajuns aici ? N-aș putea să-ţi spun, fiindcă 
nici eu n-am aflat. Pur și simplu n-am avut când şi 
u să vezi de ce. În orice caz, venea de pe satelitul 
Lambda. Așa e, cum spui: cunosc acolo un platou 
frumos, cu nişte basoreliefuri celebre... Şi așa, Cen- 
trul mi-l trimisese în locul lui Dan, care ceruse să 
[le mutat pe Fi-6, la exploatarea unui zăcămiînt ura- 
nifer. Dan ? A, iartă-mă, nu ţi-am vorbit nimic de- 
spre el, dar cred că o să avem timp și pentru asta. 
Aici timpul trece destul de încet, uneori sîntem ca și 
rupţi de lume, așa că va fi necesar să vorbim, fie şi 
cu să ne treacă de urit. Asta în timpul furtunilor mai 
ales, cînd nu vom putea ieşi afară. Oho! Sint nişte 
furtuni pe aici... Uită-te la maneta asta. Da, maneta 
roşie. E destul s-o deplasezi spre dreapta. Dacă plouă 
mult ? Dacă plouă mult aici ? Sigur că rid, cum să 
nu... Ce intrebare! Păi aici să vezi ploi, și nu din 
cele care să ţină două-trei zile. E greu pînă începe, 
că după aceea plouă citeva săptămîni fără întreru- 
pere. În funcţie de program. Vezi ce de nisipuri avem 
in jurul nostru, îţi obosesc ochii dacă priveşti din 
turn, cînd soarele îşi aruncă razele vertical. Nisipuri 
„lioloase. Cu ele nu o scoţi uşor la capăt. Uite, eu sînt 
uici de cînd a început bătălia cu deşertul și poţi să mă 
crezi că așa este cum spun. De altfel și Miron s-a 
convins de asta. 

Val tăcu o vreme, legănindu-și picioarele care-i 
atirnau peste marginea hamacului. Celălalt ședea cu 
spatele la el, într-un fotoliu tras lingă fereastra des- 

chisă. Aerul fierbinte părea dens şi pişcător, aproape 
leşios. Instalaţia de condiționare îl ventila într-una, 
stirnind o adiere abia simțită. 

Din hamac, Val vedea doar cerul, atit cit intra în 
cadrul ferestrei: un cer albicios, cu nuanțe șterse, 
parcă topit de puterea soarelui de amiază. 

— Drept să-ți spun, mie nu mi-a făcut o impresie 
proastă, începu tînărul cu glas tărăgănat. 

— Nu era băiat rău, acceptă Val şi iarăşi tăcu un 
timp, legănindu-se leneș. 

Nu era băiat rău, repetă. Nici măcar prea dificil nu 
era, așa cred. Doar puţin superficial și fără experi- 
enţă. Mă rog, sânt fel de fel de oameni, nu poţi şi 
nici nu e nevoie să-i aduci pe toţi la același numitor. 
Numai că aici, nu ştiu dacă mă înţelegi, aici îmi tre- 
buia un om tare, unul care să nu dea înapoi, să nu mă 
împiedice în loc să mă ajute. Turnul acesta e ultimul 
în care mai lucrează oameni. Mai încolo, în inima 
pustiului, nu sînt decît aparatele. De unde stai tre- 
buie să se vadă celelalte turnuri. Așa e, ţi-am spus 
eu că se văd. Și mai sînt cele de lîngă Marele Canal, 
da, cele argintii. De la tabloul ăsta le imprim comen- 
zile la toate. Dacă te uiţi mai bine, ai să le observi 
și pe cele trei dintre dune, fiindcă aerul e clar și nu 
bate vintul. Cînd începe să bată, răscoleşte nisipul 
şi ridică în partea aceea un nor cenușiu. Iar pe vreme 
de furtună nu mai vezi nici la cîţiva pași. Ai-ai ! ce 
e aici după ce se dezlănţuie energiile! Lasă, nu te 
repezi, că vei avea ocazia cât de curînd. Dar să ştii 
că şi lui Miron de acolo i-au început toate necazu- 
rile. Ei, asta-i acum ! Crezi că glumesc? Pune-te şi 
tu în situaţia lui: venise de pe Lambda, unde sînt 
zgomote puţine fiindcă nu e aer, şi avea nervii sen- 

aibilizaţi. Așa s-a constatat și la examenul medical. 
Nici nu-ți dai seama cum mușcă tăcerea din nervii 
unui om! Iar aici, cu toate mijloacele de protecţie, 
wraganul scutură turnul câteodată, încît pare că din 
clipă în clipă se va rupe în două. De fapt, trebuia să 
må gindesc de la început că nu era aici locul unuia 
venit de pe Lambda. Uite că n-am făcut-o, şi Miron 
m-a chinuit șase zile şi s-a chinuit şi pe el. 

Tinărul se răsuci în așa fel încît să-l vadă pe Val. 
Devenise curios, deși încerca să-și ascundă interesul. 
UO/tînd, Val îşi şterse fruntea cu dosul palmei și spuse : 

— Arde. Arde soarele ăsta ca niciodată. Nici la 
umbră nu poţi sta liniștit. 

— Poate că instalația de condiţionare nu funcțio- 
nează cum trebuie, presupuse tînărul. 

— Instalaţia funcționează, protestă Val. Dar de- 
geaba, de vreme ce sîntem în deșert. Ar trebui să 
inchizi fereastra. 

Tinărul se ridică și făcu ce i se ceruse. Aerul se 
improspătă, primind tăria specifică atmosferei ozo- 
Rate. 

— Așa... acum e mai răcoare, gemu satisfăcut Val. 
Mare lucru e răcoarea pentru cine trăiește ani întregi 
În cazanul ăsta cu nisip! 

— De ce nu întrerupi? întrebă celălalt. Poţi să 
pleci pentru citva timp în munţi, sau pe continentele 
sudice. 

Val mormăi ceva nedesluşit şi se grăbi să schimbe 
subiectul. 

Aşa a fost cu Miron, şi îmi reproșez doar faptul că 
nu l-am respins de la început. Nu știu cum de nu 
mi-am dat seama imediat că n-o să reziste. M-am 
lăsat înşelat de aparențe. Era un tip atletic, dar vezi 

că asta nu e destul aici. Aveam atunci programată o 
furtună de șase zile. Pentru mai puţin n-avea nici un 
sens să risipesc energia. Era, de altfel, şi minimul 
permis. Și nici nu voiam să-mi înspăimînt de la în- 
coput omul cu vreo demonstraţie prelungită. Crezi 
că-i mult şase zile ? Sigur că nu-i mult, dar uite că și 
atît a fost destul. Să nu crezi că e de glumit. Am să-ţi 
pregătesc şi ție nişte nori din aceia vineţi, care se 
tirăsc aproape de sol ca niște bureţi. Nişte bureţi plini 
de apă... Să văd atunci ce mai spui. De fapt era o fur- 
tună obișnuită, și aici în asemenea cazuri se lasă un 
semiintuneric brăzdat numai de fulgere. Ce vorbeşti ? 
Cum adică să fi privit pe fereastră ? Totdeauna le 
închid cu obloane metalice înainte de... Altfel nu văd 
oum ar putea să reziste. Ce se petrece afară îmi arată, 
uite, ecranul de colo. Te saturi de privit, întrerupi 
contactul şi gata ! Mai greu e cu sunetul și cu vibra- 
tiile din metal. Orice ai face, zgomotele tot pătrund în 
interiorul turnului, şi atunci trebuie să rabzi, n-ai în- 
cotro. Eu m-am obișnuit cu simfonia asta, nu mă de- 
ranjează prea mult. Pot să lucrez şi să dorm pe fur- 
tună aproape fără s-o bag în seamă. Să nu crezi cumva 
că mă laud. Ai să te convingi singur cînd va fi cazul. 
Cu Miron era însă altceva, el venise tocmai de pe 
Lambda, de pe satelitul acdla cu sunete puţine, dar 
aici a început ploaia şi fulgerele s-au vînzolit şasc 
zile la rînd, fără întrerupere. Iar Miron nu putea 
dormi din cauza trăsnetelor, se răsucea nervos în 
hamac. Îmi amintesc că de dte ori mă trezeam, îl 
auzeam gemînd şi mi-era milă de el, dar ce puteam 
să fac? Cînd reușea să aţipească avea un somn agi- 
tat, probabil cu vise nu toamai plăcute. Cel puţin așa 
bănuiesc eu că erau visele lui şi cred că nu greşesc. 

Artn vrut să opresc furtuna, da, m-am gîndit şi la asta, 
dar mi-am spus că era omul cu care aveam să lucrez 
mai departe şi trebuia să reziste. Recunoaşte şi tu că 
nu mai puteam face alte concesii. De dragul lui fixa- 
sem intervalul cel mai scurt permis pentru furtună. 
De la o vreme însă începusem să mă îndoiesc că 
Miron îmi va fi un bun tovarăş de muncă. Un bărbat 
trebuie totuși să-și învingă slăbiciunile, așa zic eu. 
Nu ? Îmi pare bine că sîntem de acord. Dar Miron nu 
avea puterea asta, nu ştia să lupte cu el însuși. Să fi 
văzut cum i-a dispărut mîndria aceea nepăsătoare şi 
ucrul blazat ! Avea însă chef de ceartă. Uneori se văi- 
cârca la nesfirşit, apoi ameninţa că pleacă și începea 
ui înjure, pînă cînd m-am plictisit de tinguielile lui, 
i as vrea să-l văd pe cel care nu s-ar fi plictisit. Cu 
Dan m-am înţeles întotdeauna şi împărţeam necazul 
po din două, fără demonstraţii zgomotoase de nepu- 
tințţă. Nu zic că n-o fi avut și Miron dreptate. Furtuna 
awea prelungită îi tortura nervii și-l făcea să-și iasă 
din fire. Dar adevărul e că reuşise să alunge liniştea și 
din sufletul meu. Și asta chiar fără nici un rost. Nu 
şliu dacă îți poţi imagina precis ce înseamnă să stai 
lină un asemenea om în condiţiile respective şi cît 
de greu trecea timpul pentru noi amindoi. Crede-mă, 
lu un moment dat am avut impresia că în camera asta 
w uduna, cum să-ţi spun, ceva ca o tensiune primej- 
dioasă care trebuia să răbufnească neapărat. 

Val coborise din hamac şi se plimba prin cameră 
cu mâinile la spate. Tînărul se ridicase şi el, stind în 
picioare lîngă fereastră. 

— Astăzi se transmite un documentar despre Mi- 
cul Continent Trapezoidal, spuse Val, oprindu-se în 
fața televizorului. N-am fost niciodată acolo, deși în 

ultimul timp am dorit să-l vizitez. Cred că pină la 
urmă îmi voi lua totuşi concediu. Ar trebui să mă 
odihnesc puțin şi eu, ca fiecare. Poate că sint într-ade- 
văr obosit. 

— Dar atunci, cu Miron, ce s-a mai întimplat ? nu 
se putu stăpini tînărul să nu întrebe. 

— A, da! Cu Miron, vorbi din nou Val, ușor plic- 
tisit. Cu Miron... 

Deodată tresări, privind peste umărul celuilalt. Tî- 
nărul se întoarse repede, răsucindu-se pe călciie. Prin 
fereastră se vedea deșertul pină în zarea subțiată și 
ştearsă. Acolo, deasupra turnurilor care scînteiau în- 
tre dune, un oraş, inexistent mai înainte, își desena 
clădirile răsturnate. 

— Mirajul, se însufleți Val. Recunoști orașul? E 
„cel construit de curind la marginea nisipurilor, lingă 
lagună. Se vede în zilele fierbinţi și senine. La început 
se deslușea mai bine, dar de cîtva timp apare tot mai 
rar și e mai neclar, ca acum de pildă. Asta probabil 
pentru că lucrăm noi aici şi tulburăm din cînd în cînd 
atmosfera cu furtunile noastre. 

Val zimbi amuzat. Mirajul dispăru curind, ștergin- 
du-se de pe orizontul prăfuit. 

— Știu, știu ce vrei, rise Val, observind semne care 
trădau nerăbdarea celuilalt. 

Se așezară în fotolii, față în față. Val nu se grăbea. 
Apoi crezu că era totuși timpul să continue și se foi 
îndelung pe locul său, căutînd să se așeze mai comod. 

Pînă la urmă tot ne-am certat, rîse Val înviorîn- 
du-se. Și încă nu o singură dată ! Din motive neîn- 
semnate ne-am certat. Parcă-l văd şi acum, uite, acolo 
lîngă hamacuri, agitîndu-şi mîinile cu pumnii încleș- 
taţi. Ce nu fac furtunile de aici cu un om neacomo- 

clut ! Trebuie să recunosc că m-am lăsat și eu antrenat 
in cearta asta și îmi pare rău. Pune-te însă în situaţia 
mea, încearcă să intuiești ce am simţit eu atunci, în- 
ccarcă numai | Cred și eu că nu poţi, pentru că acum 
stai aici, liniștit, foarte departe de starea sufletească 
prin care am trecut eu în zilele acelea. Dacă mă gîn- 
dese mai bine, văd că a fost o prostie şi nu trebuia 
so fac, chiar dacă Miron m-a provocat. Dar atunci 
judecam altfel și nu m-am stăpînit. Totul mergea așa, 
din vorbă în vorbă, luînd proporţii nebănuite, pînă 
cînd în seara zilei a patra Miron mi-a devenit de-a 
«ruptul nesuferit, şi sînt sigur că nici eu nu aveam în 
ochii lui alt calificativ. Mi se părea că n-am întâlnit 
un om mai sucit decît Miron și mă enerva la culme 
ficcare cuvint al lui, fiecare gest. Crezi cumva că nu 
„ra tocmai atît de sucit ? S-ar putea, cine ştie... Poate 
veușeşti totuși să mă înţelegi, niciodată n-am simţit 
nevoia să jignesc un om, dar atunci parcă nu mai 
eram eu, cel din fiecare zi, chiar aşa ! Nu mi-e de loc 
la indemînă să-ţi spun lucrurile astea. Şi cînd te gîn- 
desti că toate au pornit de la ceva mărunt, de la faptul 
că Miron venise de pe Lambda cu nervii sensibilizaţi 
şi nu suporta furtuna aceea continuă. Dar uită-te 
afară, uită-te la nisipurile din jurul nostru şi spu- 
ne-mi dacă aveam dreptul să opresc ploaia înainte de 
timp. Nu-i așa ? Nu puteam renunţa la ploaie. Numai 
că în seara acelei zile, Miron, prea absorbit de pro- 
priile lui neplăceri, uitase să verifice la timp apara- 
ile şi tensiunea din instalaţii scăzuse. Cînd m-am 
întors din camera de colo el minca apatic şi, cum îţi 
spun, eram supărat şi i-am aruncat niște cuvinte de 
care îmi vine greu să-mi amintesc. Dar atunci n-a zis 
nimic, cred că nu era în stare. S-a ridicat de la masă 

şi s-a triîntit în hamacul acela care e acum al tău. 
Aşa-i trebuie, ziceam. De ce nu e atent? Şi de ce e 
atît de irascibil, ca un adolescent ? Mi-ar fi părut însă 
bine dacă Miron s-ar fi întors la masă, dar el a rămas 
mai departe în hamac şi se lăsase între noi o tăcere 
amenințătoare. Nu era el omul care să nu izbucnească 
iarăşi, violent. Ne-am certat chiar atunci, iar Miron 
ameninţa că va întrerupe curentul în circuite, ceea ce 
ar fi însemnat oprirea ploii înainte de vreme. A fos: 
o seară cumplită, începuseră să mă supere şi pe mine 
trăsnetele, ploaia, clătinările turnului, ceea ce nu mi 
s-a mai întîmplat de cine ştie cînd. Mă întreb acum 
de ce m-am antrenat totuși în tragicomedia aceea. 
Acum îmi pare rău şi mă gîndesc că omul se lasă une- 
ori furat de impresii de moment, ceea ce nu e tocmai 
bine. Așa şi eu cu Miron. Ajunsesem să-l numesc căţel 
întumurat, și îţi imaginezi cum zbiera mindria în e! 
la auzul unei asemenea porecle... Fii ceva mai clar, te 
rog... Eşti sigur ? Da ? Ei, află că îmi pare bine. Îmi 
pare bine că încerci să-l înţelegi. Şi eu tot asta fac. 
Numai că zilele acelea au trecut foarte greu pentru 
mine și abia am așteptat momentul să întorc maneta 
asta roşie la locul ei, ca să se împrăștie norii. 
Nici nu-ți dai seama ce senzaţie am cînd, după ati 
tea zile de semiîntuneric şi zgomot infernal, Talzina' 
inundă spațiul cu lumina lui. Liniştea pare atunci 
aproape nefirească, o simţi mult mai intens decît ír 
împrejurări obișnuite. E o adevărată plăcere să des 
chizi obloanele şi să priveşti afară, peste întinderi! 
proaspăt răscolite de apă. Sau să te plimbi, cînd ni- 
sipul începe să se zvînte. Nu, răcoarea nu ţine mul 
timp. Soarele o alungă şi înfierbintă iarăși deşertul. 
Să știi că după ploaie va trebui să coborim din cînd 

in cînd şi să controlăm âparatajul celorlalte turnuri. 
[mi place să mă plimb prin nisip cînd e uscat la su- 
prufuţă. Rareori folosesc tancheta. Mai mult pentru 
drumurile lungi peste pustiu, pînă la Centru. Și după 
ploniu aceea am ieşit să controlez aparatele, ca de 
obicei. Pe Miron îl bănuiam în camera vecină, pregă- 
tindu-se să plece. Nu mai voiam să-l întîlnesc. Am 
iei! în grabă, învelit în pelerina albă pe care o vezi 
atirnată în cuier. Afară nu poţi sta fără asta. Clar. 
Din cauza soarelui puternic. Cum ţi-am spus, n-am 
vrut. să dau ochii cu el şi află că l-am găsit pe Miron 
alari, îmbrăcat în costumul de explorare. Sprijinea 
«i upatele turnul de metal şi fluiera. Nici nu mi-ar fi 
trecut prin minte că-l voi întilni acolo, şi încă fluie- 
riul. Dar făcea asta ca să simuleze nepăsarea. De ce 
nu pleci ? l-am întrebat cam aspru și el s-a strimbat, 
Uite, îl văd ca acum : se strimba, evitind să mă pri- 
vmuscă, şi săpa ou căldiul în nisip. Ca să vezi ce 
tire !... Nu, mă judeci prea aspru. Ce vină am eu că... 
Rigur că eram încă supărat pe el, doar nu putea să-mi 
Irencă dintr-o dată. Eram supărat că Miron nu se gră- 
Iwn să plece, cum spusese. Aș fi vrut să-l văd plecind, 
«i haina lui galbenă aruncată neglijent pe umăr, așa 
vum ii era obiceiul. În orice caz, eram convins că n-o 
añ ind urmeze, dar m-am înșelat. Venea în urma mea, 
privind în toate părţile parcă distrat. Se oprea uneori 
„i w'ormonea cu cizma în nisip, parcă n-ar fi avut alt- 
vrava de făcut. Eram curios, mă interesa cum aveau să 
avulueze lucrurile, dar crede-mă că a trebuit destul 
«de mult ca să ne apropiem unul de celălalt şi iată 
unn s-a întâmplat : 

Mergeau prin nisipul cenușiu, fierbinte, și discuția 
nu se putea închega. Fiecare simţea în el crisparea 

aceea care-i împiedica să se apropie. Drumul se pre- 
lungea enervant, parcă fără să se mai sfirșească. 

— Nu mai ajungem, oftă Miron. 

Val nu-i răspunse. De fapt, turnul spre care se în- 
dreptau nu era departe. Nisipul le îngreuna mersul. 
Apa era scursă dedesubt şi nimic nu lăsa să se vadă 
că deșertul sorbise timp de șase zile ploaia densă, arti- 
ficială. 

Miron îngină ceva nedeslușit, apoi reîncepu să 
fluiere. Aerul era din ce în ce mai fierbinte și tinărul 
fluiera tot mai fals, apoi tăcu obosit. li şiroia sudoa- 
rea pe faţă şi aerul îi ardea mările şi gitul. 

.— E tare cald, oftă el. Nici gluga nu apără... 

— Cindwa o să fie altfel, zise deodată Val, parcă 
mai îmbunat. 

` Mergeau acum aproape, în tăcere, ascultindu-și Tă- 
suflările fierbinți. 

— Vom avea parcuri verzi, ca pe Pământ, și cu ar- 
bori din specia brună de pe continentul nordic al Pla- 
netei. Vor fi multe canale... Şi terase, și flori, multc 
flori... O să facem aici oraşe pentru copii. 

Vorbise repede, gifiind din cauza căldurii. Miron 
se bucură că Val nu mai păstra tăcerea aceea supă- 
rătoare și Val îi citi asta în ochi. 

— Dar pină atunci mai avem nevoie de ploi, își 
continuă el gindul. Solul cere apă, e lacom. Peste tot 
sînt nisipuri. Nisipuri banale, nu ca pe Lambda, 
adăugă el după un timp. 

— Pe Lambda e numai stincă goală, preciză Miron 
fără să înțeleagă ironia. În schimb, sint nisipuri pe 
Fi-4. Dar acolo nu există apă de loc. 

— Le va fi mai greu, acceptă Val. 

— Cui? 

--- Celor care-l vor amenaja pe Fi-4. 
- O să mergi acolo ? 

Val nu răspunse. 

Miron îşi trase gluga pe ochi. Soarele portocaliu era 
aux şi căldura devenise aproape insuportabilă. 

— Ne trebuie ploi, multe ploi, repetă Val ginditor. 
!/'rmătoarea va ține vreo zece zile, să știi. E mult zece 
ellv, dar trec. Pentru tine va fi ceva mai ușor. 

- De ce ? întrebă Miron mirat. 
- Fiindcă ai să pleci înapoi, pe Lambda. Eu n-o să 
ie impiedic, să ştii! 

Miron tăcu, frămîntindu-se. Val îl privea cu coada 
ochiului și îşi zise că băiatul nu era chiar atit de ugu- 
fatic cum crezuse. 

De asta îţi spuneam că nu e bine să apreciezi omul 
după prima impresie, urmă Val ridicindu-se din foto- 
lu ca să-și dezmorţească încheieturile. Uite, Miron de 
pildă, mi-a lăsat întîi o impresie care îi era absolut 
Aefavorabilă. Nici nu se putea altfel. Și cînd te gîn- 
desti că toate au pornit de la furtuna ce frămînta 
tiowertul şi scutura turnul încât, dacă nu i-aş fi ştiut 
rezistența, poate că m-aş fi temut și eu că o să-l răs- 
tourne. Da, nu e de loc ușor să stai aici pe vreme de 
furtună, am spus-o de la început. Trebuie să lupţi în 
primul rînd cu tine însuţi şi să învingi. Miron n-a 
aliut să învingă, dar altfel nu era băiat rău. Poate că 
ul dreptate cînd spui că n-am fost suficient de înţele- 
uhtor, dar aveam în gînd să mă ocup de el, l-aș fi în- 
vițat o mulțime de lucruri. Și pe tine am să te învăţ. 
Dar să-ţi spun mai bine cum am dat peste vietatea de 
alliciu. Așa-i că ești curios ? Știam eu că n-o să rămii 
indiferent la asta. Ai s-o vezi şi tu cînd vom merge 
acolo. Poate că atunci vor fi mai multe. Ei, de unde 

să știu ? Aşa am eu o bănuială. Adevărul e că am des- 
coperit-o chiar în prima zi de după ploaie, cînd tre- 
ceam cu Miron printre dune spre turnurile mai înde- 
părtate. Nu, mai la stînga. Cam acolo, uită-te după 
mîna mea. Acolo. Eu tocmai voiam să ne întoarcem. 
Eram aproape de canal şi puteam să-l folosim pentru 
înapoiere. Miron a fost primul care a observat vieta- 
tea de siliciu, 

— Haide pină acolo, arătă Miron cu mâna. i 

— Acolo nu e nimic deosebit, se impotrivi Val. 

— Ba e, văd o pată roșiatică. 

Val privi mai atent. Văzu și el. Pata se contura slab 
pe fondul cenușiu. Se îndreptară într-acolo, însă Val 
nu-și dădea seama ce putea fi și cum apăruse în de- 
şertul pe care-l ştia atit de bine. 

— E un copac răsturnat, observă Miron. 

Apoi veniră mai aproape și se opriră la cîțiva pași 
de trunchiul acela roșiatic, cu crengi 'contorsionate, 
parcă frinte, sfirșite cu muguri mari, turtiți. 

— Ai mai văzut așa ceva? întrebă Miron și Val 
negă, clătinind din cap. De unde o fi apărut ? 

— Cred că era aici, îngropat, și ploaia a spălat ni- 
sipul de pe el, spuse Val. Nu poate fi decit pietrificat. 

Se apropiară mai mult, cu prudenţă. Trunchiul pă- 
rea într-adevăr dur, cioplit dintr-o piatră sîngerie, ca 
un coral. Și deodată Val înţelese. 

— E viu! strigă el. Priveşte, mugurii se dilată. 

Mă gîndesc că atunci ne-am bucurat pentru prima 
dată împreună, eu și cu Miron, deși stătusem şase zile 
sub acelaşi acoperiş. E ciudat, sigur că e. Dacă mi-ar 
îi spus cineva că aşa avea să se întimple, nu l-aş fi 
crezut. Mi-ar fi părut un lucru imposibil. Şi uite că 
totuşi așa s-a întimplat. Nu ştiu de ce pe unii oameni 

iu 4i | poţi apropia din prima clipă. Poate că şi tu 
uși! vinovat pentru asta, dar cred că şi ei. Sau poate 
și pentru că nu sînt toți la fel cu tine, sau cum ai 
viwa lit să fie. Miron, ca să vorbesc iar despre el, n-a 
ivălulut aici, deşi eu aș fi vrut să rămînă şi cred că 
ne an fi descurcat bine pină la urmă. Dar n-a avut 
sloutulă încredere în el. A mai stat trei zile cu mine, 
mu mru încă hotărît. Nu știa dacă să plece sau să nu 
paoc. Eu am încercat să-l rețin, fără să insist prea 
«li, ca să decidă singur. Într-o seară mi-a spus că 
jipaci și vedeam că-i părea rău. Poate că se gîndise 
a furtună şi de aceea n-a mai vrut să rămînă. Nu 
avona uificientă încredere în el, sau îi era ruşine. N-a 
mal Incrăznit să rămînă încă zece zile aici, în aseme- 
nea condiții. Așa că Miron a plecat și te-au trimis în 
leul lui pe tine. 

Vul urcă în hamac şi începu din nou să se legene. 
Pinârul nu spunea nimic. Ședea sprijinindu-și coatele 
se genunchi şi avea aerul că studiază concentrat un 
detiliu al mozaicului de pe jos. Un timp nu se mai 
nuel decit zumzetul abia perceptibil produs de insta- 
Iuţiu de condiționare. 

= lur s-a făcut cald, oftă Val din culcușul lui. 
l'i nm spus eu că nu e ușor, ţi-am spus... Cineva însă 
trebulv să lucreze şi aici. 

Su răsuci în hamac, întorcîndu-se cu spatele. 

Eh, zise el gînditor, de miine o să dau drumul 
lu poale. 


întiinlire 
cu meduza 


Apăsă maneta și simţi cu tot trupul vibrația scurtă 
a microrachetei. Viteza crescu. Omul încerca să se 
mențină aproape de suprafaţă, fără să iasă însă de- 
asupra, unde furtuna se putea dezlănţui din clipă în 
clipă. Își orientă zborul subacvatic spre navă. Se 
gîndi că era bine să ajungă acolo mai repede. Apoi 
observă că apa începea să lumineze slab, violet. Lu- 
mina devenea uneori mai puternică şi atunci el avea 
impresia că înaintează mai greu, parcă ar fi despicat 
un lichid dens, uleios. Prevăzător, micşoră viteza, 
dar găsi curînd o explicaţie : intrase într-o colonie 
de microorganisme cu lumină proprie, care plutea la 
suprafața mării, purtată de curenţi. Din cauza iriza- 
țiilor nu mai recepționa semnalele navei şi pierdu 
direcţia în citeva rînduri. Începu să se deplaseze în 
linii frînte şi așa descoperi nava nu departe de acolo. 
Se apropie de ea dinspre adînc, dar furtuna se dez- 
lănțuise şi conturul navei apărea cînd sus, neclar, 
cînd se prăbuşea vertiginos în mijlocul luminii vio- 
lete. Bănui că n-avea să-i fie ușor să se apropie de 

navă , sc gîndi însă și la faptul că trebuia să facă asta 
ulk mu: repede, pînă cind valurile nu destrămau colo- 
uin de microorganisme, altfel n-ar mai fi văzut ni- 
imic imprejur. Piîndi o clipă cînd nava alunecă pe 
renata unui val enorm, prăbuşindu-se pînă în 
uelincuri, şi atunci zvicni în sus şi se lovi de blindaj. 
mita cu mîinile în lungul lui, dar degetele ciocăniră 
tn metal fără să se prindă de ceva. Alunecă înapoi 
| tucmai atunci găsi inelul şi se agăţă de el cu toată 
puteren, Nava se ridică brusc, însă omul nu dădu 
“lunii inelului. Valul îl smulse și pe el în sus, încît 
M meercă senzaţia că urca tocmai în mijlocul furtu- 
nli, Vuietul îl asurzi. În clipa următoare un virtej 
1) snmturnă, aruncîndu-l peste navă. Scăpă inelul şi o 
furtA Îi împinse iarăşi în lumina violetă, unde rămase 
nitiva timp ameţit. Abia la o nouă încercare găsi in- 
irărou și fu aproape aruncat în trapa rotundă, orbit 
ile fulgerul care izbucnise pe neașteptate, ramificat, 
sftşiirul cerul de la un capăt la altul. Întîrzie în ecluză, 

vind cum aerul se aprinde şi cum se împrăştiau 
|Acârile în toate punctele cardinale. Atmosfera era 
j'Aydută de imense limbi de foc care se lăţeau, mis- 
tubul norii răvăşiţi, și era în jur o lumină orbitoare, 
vuşlatică, încît se vedeau recifele şi chiar ţărmul gol- 
tubul. Ardea aerul acela saturat de metan, iar în unele 
leul ardea şi marea, devorîndu-și straturile de hi- 
«hawnrburi. În jurul navei apa nu ardea, însă începuse 
deodată ceva ca o fierbere, şi înainte de a se scu- 
fundu mai apucă să vadă un abur dens ridicîndu-se 
tlin clocotul asurzitor. 

Nuvigă în apropierea țărmului. Îl distingea masiv 
şi Lutbure, la dreapta, nu departe. Apa era luminată 
“avu mai uniform ; incendiul de la suprafaţă slăbea. 

Totuși, dintr-un exces de prudenţă, ocoli promonto- 
riul pe sub apă, ieşind astfel din Golful Recifelor, 
şi curînd aparatele semnalizară apropierea de port. 
Apoi văzu şi farul submarin care indica intrarea tu- 
nelului, scobită în stinca verticală. Conduse nava cu 
viteză mică într-acolo. Pătrunse în tunel, de unde 
venea lumina aceea intensă, apoi urcă la suprafaţă. 
Ieși afară clătinîndu-se și întinse puntea pînă la 
cheiul pustiu. Portul era subteran, așa că tavanul se 

Trecind pe punte, iar mai tîrziu străbătînd cheiul 
de piatră, se simţi răzbit de oboseală. Mişcările îi de- 
veniseră greoaie. Era mai mult un fel de durere lă- 
untrică, surdă, fără izbucniri violente, însă durerea 
aceea îi chinuia trupul, și omul nu găsea voința ne- 
cesară pentru a i se împotrivi. Cele cîteva minute 
cît stătu în camera specială, unde i se făcu automat 
controlul bacteriologic, părură că nu se mai sfirşeau. 
Apoi ușa se deschise și el putu să intre în oraș. 

Strada subterană era pustie. Mai bine așa, își zise. 
N-ar fi vrut să întilnească pe nimeni atunci. Cineva 
veni totuşi, în fugă, din urmă. Trecu pe lîngă el spre 
ascensor, dar se opri brusc şi se întoarse. „Sabin!“ 
se auzi strigat, „Oho, Sabin“ — şi-l recunoscu pe 
Daniel. 

— Tu erai ? întrebă Daniel gifiind. Nu vii sus? A 
explodat acolo, s-a aprins... Arde și pădurea! Toţi 
s-au adunat sub cupolă, să privească. 

Vorbea agitat, cuprins ca de febră. Văzind însă 
faţa imobilă a celuilalt, se întrerupse și veni lingă el. 

— Ce ai ? întrebă, privindu-l mai atent. 

Sabin scutură din cap și se sprijini de perete. 

— Sînt obosit, spuse fără tragere de inimă. 

Ai fost acalo ? Ai văzut-o iar ? se interesă Daniel. 
Nubln încuviinţă tăcut. Daniel se miră, însă îl crezu. 
. Unde ? La Recife ? întrebă el, iar curiozitatea 
lul avu o vagă nuanţă de invidie. Eşti un om norocos, 
mai spuse el. 
N-am reuşit s-o prind, zise Sabin și chipul lui 
țuAclu o mare suferinţă. Nici acum n-am reuşit. 
Nu-i nimic, tot ai s-o prinzi tu cîndva. Dar fur- 
nima ? se însufleți Daniel. Ai văzut ? Acum, cînd o 
sA irinceapă,o să fie ceva şi mai grozav, poate chiar... 
He întrerupse, atent la figura tristă a lui Sabin. 
- Ki, mă duc, zise Daniel, oarecum stînjenit. 
Hari pe o platformă și urcă. Sabin rămase singur și 
Herni încet, ca un bolnav. Ajunse la camera lui. Nu-i 
uliu foame, așa că se culcă imediat, fără să se mai 
"aubruce. Se trezi tîrziu, seara, pe întuneric. Se dez- 
brică și se culcă iar, dormind agitat pînă a doua zi. 
Apol se trezi cu impresia că era foarte devreme. Som- 
iul îi făcuse bine, nu mai simţea atît de viu apăsarea 
aven care-l chinuise cu o zi înainje. 
| se făcuse foame. Urcă două etaje, pină la bar. 
Wen lume puţină, numai la citeva mese, şi abia atunci 
işi dădu el seama că trebuie să fie destul de tirziu. 
l'eru dejunul, apoi se așeză singur la o masă și începu 
sii uuniînce. Oamenii discutau tare. Sabin le auzea 
uneori cu destulă claritate vocile. 
la staţia numărul nouă a smuls etajul supe- 
mt, puse cineva, şi Sabin îl recunoscu pe cartogra- 
ful Lucian. 
Unde vine staţia numărul nouă ? întrebă mai 
teet altcineva. 
La est, lingă Colinele Albe, se auzi din nou 
Wlamul puternic al lui Lucian. 

Dol tineri, aproape niște băieţandri, se ridicară de 
la locurile lor și trecură spre ieșire. Observîndu-l pe 
Sabin, unul tresări şi spuse ceva în șoaptă, iar celš- 
lalt întoarse capul, curios. Sabin bănui că despre el 
vorbiseră şi nu-i plăcu asta. Îi fixă insistent, iar ci 
se grăbiră să plece. „Cine mai erau şi ăștia ?“ gîndi 
Sabin cu ciudă. 

La două mese oamenii izbucniră brusc în ris. 

— Vă rog să mă credeţi, vibră glasul femeii, înalt 
şi neașteptat de limpede, apoi risetele îl acoperiră. 

— Se mai întîmplă, acceptă Lucian zimbind şi lā- 
sîndu-se pe spate. Uite, să vă spună Nic ce a păți! 
într-o împrejurare asemănătoare. - 

Sabin privi spre grup și îl văzu pe Nic răsucindu-se 
nehotărit în fotoliul său. Faţa lui prelungă, palidă, 
răminea serioasă şi calmă. 

— Lasă, zise el, asta a fost mai de mult. 

— Da, așa e, spuse Lucian, vrînd acum să abată 
în altă direcţie discuţia. Dar de la o vreme te obiș- 
nuieşti. 

— Totuși, a fost grozav, aprecie femeia. În viaţa 
mea n-am văzut ceva mai impresionant | 

— Anul trecut ne-a luat şi nouă un etaj, aminti 
bărbatul înalt din dreapta ei, apoi sorbi din cupa 
aurie. 

— Oho! exclamă Lucian. A smuls cupola și a få- 
cut-o praf. 

Femeia se mira. Probabil că venise de curînd pe 
Zorga. „E aici de puţină vreme, gîndi Sabin, altfel 
nu s-ar mira atita.“ Se grăbi să-şi termine dejunul, 
stingherit, simțindu-se cuprins izrăşi de starea aceea 
nelămurită, amestec de jenă şi ciudă. „Toată lumea 
vorbeşte numai de furtună, își zise. Unde te întorci, 

nimai asta auzi. Parcă furtunile ar fi o raritate pe 
/orgu, parcă n-ar fi ceva obișnuit. Dar ei numai des- 
Hre asta vorbesc.“ 

Dorea să rămînă singur cu gîndurile lui. Se ridică, 
vrind să plece neobservat, dar chiar atunci Lucian 
îmuarse capul şi-l văzu. „A | zise el. Sabin, vino în- 
vaco.“ Sabin încercă să se eschiveze, obiectă că avea 
tte lucru în laborator şi trebuia să plece. „Da, trebuie 
al plec imediat“, întărise. 

lasă laboratorul acum. Vino să-ţi prezint nişte 
pinteni, 

Nanulţumit, Sabin se apropie de grup.. Rămase în 
picioare, în spatele lui Nic. Noile cunoştinţe erau fe- 
mela și un bărbat scund, negricios, pe care nici nu-l 
ubsorvase pînă atunci. Veneau de pe Planetă şi aveau 
să lucreze un timp pe Zorga. „Poate chiar un an“, 
dugase femeia și-i zimbise lui Sabin foarte bine- 
wollor, dar el o găsi cu totul neinteresantă. 

El e vinătorul nostru de meduze, găsi Lucian 
“d era necesar să explice şi mai făcu astfel o gafă. 

MWubin se încruyntă. Cîntărea cantitatea de ironie 
«re ne putea ascunde în cuvintele spuse. 

- Minunat ! exclamă femeia, neluindu-și ochii de 
la Nabin. Aveţi și meduze aici ? Aş putea să le văd 
mi uit, nu-i așa? 

“abin se enervă. 

Lucian, arată-i tu meduzele alea, zise el încet, 
| un ton aproape dușmănos. i le arată el, îi spuse 
aincll. Înregistrate pe film sau poate în acvariu, iro- 
niren, npoi se întoarse şi plecă. 

- Ce om ciudat ! zise femeia, intrigată, urmărin- 
a | cu privirea. Se vrea original, adăugă ea cu dis- 
preț. 

Ceilalți tăceau stînjeniţi. 

— Nu ştiu ce e cu el. Pare bolnav, încercă să-l 

scuze cartograful și faţa lui exprima o sinceră nedu- 
merire. 
' Sabin ieşise fără grabă, încercînd să pară calm și 
stăpîn pe situaţie, însă pe coridor nu se mai putu re- 
ţine și mînia aceea surdă i se revărsă în mișcări. Mer- 
gea neatent, cu mîinile virite în buzunare și umerii 
puţin ridicaţi. Era furios şi dădu vina pe Lucian, apoi 
pe meduză. „Numai blestemata de meduză e de vină, 
gîndi. Dacă n-o prind nici acum, atunci... atunci..." 
Sări pe o platformă şi cobori un etaj. Străbătu încă 
un coridor, micșorindu-și paşii. Simţea nevoia să se 
calmeze. „Trebuie să mă calmez, își impuse. Lumea 
se uită la mine. M-am enervat ca un prost, asta e. 
Dar şi Lucian, ce om... ce om!“ 

Intră în laborator. Daniel, care examina în lumină 
nişte clișee, nu întoarse capul. | 

— Tirziu, băiatule, tîrziu ! îl mustră el şi abia apoi 
îl privi. lar nu eşti acasă | Ce ai ? S-a întîmplat ceva? 

— Nu, n-am nimic, spuse Sabin jncă supărat. Nu 
s-a întîmplat nimic, ce era să se... 

— Spune-mi totuşi de ce arăţi așa, insistă Daniel, 

— Lasă-mă, nu s-a întîmplat nimic, încercă Sabin 
să scape. De ce nu vrei să înţelegi... 

— Bine, zise Daniel și trecu la masa lui. 

Sabin își scoase mapa cu însemnări. Constată ci 
în ultimul timp nu prea lucrase serios. „N-am lucrat 
de loc așa cum trebuie,“ gîndi, privind fragmentele 
de idei risipite neglijent pe cîteva file. Fără să se 
ridice de la locul lui, Daniel îi întinse o cutie foarte 
lată și subţire. 

— Ce-i acolo? întrebă Sabin nedumerit. 

Un cadou pentru întiîrziaţi. Deși nu-l merită... 

Mubin desfăcu încet capacul. Scoase citeva plăci 
«ti desene complicate, colorate intens. 

Asta e virusul meu, se miră Sabin. 

l«-am făcut eu de dimineaţă, spuse Daniel ară- 
tiul plăcile. N-a fost prea greu. E destul de mă- 
rit, nu? 

Hubin îl privi cu recunoștință. Începu să studieze 
«lemnele, dar constată că nu avea nici un chef și cu- 
cind se surprinse privind plăcile neatent, cu gîndul 
lu altii parte. „Așa n-o să fac nimic“, îşi zise. Se sili 
aA noteze niște observaţii, apoi constată că le mai fă- 
vuan si cu o zi în urmă, aproape aceleași, însă uitase, 
Nu putea să se concentreze. 

Deodată simţi nevoia să spună ceva. 

*- Daniel, începu el, apoi se opri. 

Uelălalt ridică fruntea şi se întoarse pe jumătate. 
Nabin avea aerul că se pregătise să-i încredinţeze un 
IDAre secret. 

-- Daniel, ieri era cît pe-aci să prind meduza verde. 

- Deci asta era, observă Daniel, fără să se mire. 
Nici nu-ţi poţi închipui cît de aproape ajunse- 
aom «e ea ! se însufleţi Sabin și simţea o mare uşu- 
mro vorbind. Un accident pe care nu puteam să-l 
„yit a stricat totul. Cred că niciodată n-o să mai 
ajun neobservat atit de aproape de meduză. 
Ai s-o prinzi tu cîndva, spuse Daniel îngindurat. 
Crezi ? 
Sînt sigur. i 

Nubin se bucură. Ştia și el că așa va fi, dar acum 

siniţr:a nevoia unui sprijin. 
Vezi tu, eșecul ăsta... 

— Nu te mai gîndi la el, îl sfătui Daniel, minima 
lizînd cu o fină intuiţie. 

— Aș vrea, dar nu pot. | 

— Gindeşte-te la altceva acum. 

— O să încerc, promise Sabin. Daniel, acum si.. 
mai convins ca oricind că trebuie s-o prind. Făptur: 
asta e unică, e o minune | 

— Nu seamănă cu o meduză obişnuită ? 

— Nu. Adică seamănă, recunoscu Sabin. Are u 
corp lățit şi semitransparent, dar luminat parcă di- 
năuntru, nu știu cum să-ți explic... Uneori aluneci 
pe ea inele palide, iar marginile vălului i se leagănă 
ca într-un dans aerian, și în asemenea momente mi 
gîndesc întotdeauna la un fel de muzică materiali 
zată vizual. Cîteodată nu-mi vine să cred că planet 
asta primejdioasă a putut naște asemenea ființă 
suplă A elegantă. 

Ai s-o prinzi, îl asigură Daniel. Odată şi odată 
trebuie să lămurim ce e cu meduza ta. 

— Chiar astăzi am s-o caut din nou, la Recife. 

— Nu astăzi. E prea devreme s-o cauţi iar. 

— Ba astăzi. Furtuna a trecut. Și nu mi-e teamă 
o să mă descurc eu cumva. 

— Faci cum crezi, cedă Daniel. 

— Altfel parcă nu mai am liniște, mărturisi Sa- 
bin. Nu-mi stă gîndul la nimic altceva decît la me- 
duză. 

Daniel se juca, descriind conturul mărit al unui 
virus. 

— Faci cum crezi, repetă el. Poate o întilneşti și 
astăzi. 

— Aş vrea. 

Sabin se chinui să lucreze, concentrîndu-și aten- 
țin numai asupra materialului de studiu. De la un 
timp ocupaţia reuși să-l intereseze. Își scrise obser- 
vatiile mai îngrijit, făcu şi desene. Apoi nu mai avu 
rabdare și urcă la etajul superior, sub cupola turtită, 
să vadă cum e vremea. Cerul era neguroş, bătea un 
vint puternic dinspre sud, însă furtuna trecuse, şi 
altu nu avea să se stirnească prea curind. Marea se 
agita încă, dar Sabin avea să-și conducă nava prin 
udincuri, unde apele erau mai liniștite. Se temea 
donar de curenţi, iar curenţii erau numeroşi acolo. Dar 
Nabin scăpase întotdeauna din ei şi nu se îndoia că 
va scăpa iarăşi. Avea multă încredere în norocul lui 
şi cunoștea locurile, nu era la prima scufundare. Mai 
greu era cu lumina, dacă norii s-ar fi îngrămădit pe 
ter într-o masă compactă. Atunci ar fi trebuit să re- 
ħunțe la aventura plănuită. Ar fi fost mult mai pri- 
mejdios. Dar vintul sufla puternic, dinspre sud, și 
rolo orizontul se înseninase, ceea ce insemna că un 
tiinp oarecare vintul nu avea să mai aducă nori. 

În ziua aceea Sabin nu găsi meduza. Răscoli tot 
Golful Recifelor şi pădurea de alge, mutindu-se din- 
tr un loc de pindă în altul, lunecînd pe lingă pereţii 
verlicali ai defileului, gata să arunce fie plasa, fie 
undele morţii. Chiar ucise de două ori, cînd niște 
umbre ţișniseră pe neașteptate dintre algele dese, 
atacîndu-l. Nimeri și într-un curent tulbure, murdar, 
ilin care abia reuși să scape, pentru că apa era 
vleioasă şi la un moment dat omul fusese aproape 
imobilizat. Dar meduza nu se arăta, și oricîtă răbdare 
ar fi avut cineva, așteptarea aceea încordată, cu 
Alcnţia împrăștiată în zece direcţii, nu putea să ur- 

meze așa la infinit. Mai trecu o dată pe deasupra pă- 
durii de alge, dar meduza tot nu venea și Sabin ştiu 
acum că în zadar așteaptă. Numai că o ultimă spe- 
ranţă îl făcea să mai întîrzie, deşi bănuia că meduza 
nu avea să apară în ziua aceea, Degeaba o căuta dupi 
furtună. „O caut degeaba imediat după furtună, 
gîndi. S-au stirnit curenţii, şi ea preferă apa ceva 
mai liniștită, așa că acum stă ascunsă între alge și 
n-o să iasă de acolo...“ Dar speranţa aceea ne- 
lămurită, sau poate mai mult regretul ce ar fi urmat 
dacă meduza venea după plecarea lui — deşi el 
n-ar fi avut de unde să ştie asta — îl ţineau încă 
acolo, deasupra pădurii de alge şi în locurile de 
pindă. Apoi începu să se întunece, iar apa devenea 
din ce în ce mai opacă. Sabin intră în navă şi se în- 
dreptă spre port. 

— N-am făcut nimic, îi spuse lui Daniel, în- 
tilnindu-l. 

Era amărit, dar nu mai avea sentimentul chinuitor 
din ziua trecută. Nu discutară despre meduză. 

— Vino la spectacol, zise Daniel. Schimbă-ţi costu- 
mul şi vino. 

— Ce spectacol ? întrebă Sabin, fără vreun deosc- 
bit interes. 

— O improvizație. Cei de la staţiunea experimen- 
tală își prezintă talentele. Va fi distractiv, în 
orice caz. 

— Nu mă duc, refuză Sabin. 

— Se spune că au oameni talentaţi, chiar așa! Şi 
femei frumoase, zîmbi Daniel. Asta în mod sigur. 

Sabin nu părea convins. 

— Hai, nu fi încăpăţinat. 

Intrară în bar și comandară cina. 

la şi vin, îl sfătui Daniel. Au preparat un vin 
a|ntutic de prima calitate. 

Nu mă interesează spectacolul ăsta, spuse Sa- 
min, mincind. 

i: acolo una, Vera, care dansează minunat, îl 
Inpliii celălalt. Și are nişte ochi... 

lasă-mă în pace, se împotrivi Sabin cu mai 
mitini convingere, zimbind. 

- Chiar aşa, insistă Daniel. Nu i-ar strica să te 
Wwlriyosteşti. În ultimul timp eşti mereu încruntat 
şi obsedat de idei fixe. Nu mai faci sport, nu citeşti, 
NU te interesează spectacolele... Lasă, nu mă în- 
tepiupe. Dacă mergi înainte așa, nu știu unde o să 
ajungi. Trebuie să te îndrăgosteşti, Sabin, altfel îm- 
hAtrhucsti prea repede. 

Daniel rise. 
(ilumesc, urmă el, dar e aici și ceva adevăr, să 
stii, 


- Stiu, spuse Sabin gînditor. 
Atunci de ce nu te îndrăgosteşti ? rise iarăși 
Danie! 
Am mai fost cîndva, răspunse Sabin cu se- 
vjuvlinte. Adică am crezut că sînt, se ‘corectă el. 
Nu știam, se miră Daniel. Nu te-am auzit 
ulrludată vorbind despre asta. 

Kahin sorbi îndelung, cu înghiţituri mici, pînă cînd 

upa rămase goală. 
Mai cere vin, zise. . 

Duniel se ridică. Încăperea era plină și vocile se 
muzenu confuz, amestecate într-un zgomot monoton. 
Lucin întră însoţit de un tînăr blond cu faţa ascu- 
Wa. Îşi roti privirea peste mese şi-l observă pe Sa- 

bin. Ezită o secundă, apoi își părăsi prietenul şi se 
apropie. 

— Ce a fost cu tine, Sabin? întrebă el încă ne- 
dumerit. Să știi că m-ai surprins cu... Îmi pare rău! 

Sabin se uita în farfurie, stînjenit. 

— În orice caz, dacă te-am supărat cu ceva... 

— Nu, nu m-ai supărat, zise Sabin. Mă durea 
capul şi eram tare nervos. 

— În orice caz eu n-am vrut. 

— Nu ești tu de vină. Eram nervos, înțelege-mă. 

Veni Daniel cu vinul. | 

— Noroc, Lucian. Stai - și tu la -masa noastră, 
avem loc. 

— Mulţumesc, sînt cu un prieten, refuză Lucian. 
Am plecat. , 

Daniel îl privi întrebător pe Sabin. Lucian se în- 
toarse și pormi printre rînduri. Tînărul blond îl aş- 
tepta la una dintre mese. 

— Lucian, zise Sabin în urma lui, privind mereu 
în farfurie. Lucian ! strigă el ceva mai tare. 

Cartograful se opri. 

— Spune-i şi femeii aceleia că regret. Ție o să-ţi 
fie mai ușor să-i spui. 

“Lucian ezită iarăși, apoi îşi continuă mersul. 

— E bun, zise Daniel, turnînd vinul în cupe. E cu 
efect, dar nu îmbată tare. 

Băură, şi lui Daniel începură să-i sclipească ochii. 

— Ai început să-mi spui ceva, aminti el. 

— Să lăsăm asta, propuse Sabin. 

— Cum crezi. Dar la spectacol ai să vii ? 

— Să mă mai gindesc. Cred că da. Aşa cred. 

Se despărţiră. Sabin cobori la etajul său și intră în 
cameră. Se gîndi la întîmplarea de dimineaţă, cu Lu- 

clan, şi văzu cît îi era de greu chiar şi numai să-şi 
amintească de ea. Deși nu spusese cine ştie ce. „De 
fapt, ce-am spus ? Aproape nimic, gîndi. Dar tot am 
epus ceva ce nu trebuia, de vreme ce oamenii s-au 
«upârut. Sau poate că tonul meu i-a supărat sau alt- 
ava.“ Regreta că nu stătuse puţin cu ei, că nu vorbise 
mai calm. „Ar fi fost foarte bine să fi făcut aşa“, 
Îşi sise. 

Vinul îl ameţise puțin şi-i înfierbîntase sîngele. [i 
efa bine, se simțea ușor și liniștit, numai mișcările îi 
Wevoniseră ceva mai rigide. Se dezbrăcă și tocmai 
Vela ui se culce, cînd își aminti de Daniel şi de spec- 
|, „Ar trebui să merg totuși, gîndi. În ultimul 
n-am mai fost niciunde, şi doar n-ar fi mare 
să merg. Daniel avea dreptate, nu mai vreau 
u de nimic altceva decit de meduză. De fapt n-a 
alu, dar eu am înţeles şi știu că a gîndit așa. Şi 
| dreptate. Numai meduza aceea e de vină. Astăzi 
utat-o în tot golful şi nimic ! Poate că nu mai 
Recife. Poate că s-a mutat şi trebuie s-o caut 
parte. O s-o caut. Deşi Daniel are dreptate. 
de s-ar fi dus, o s-o caut. Cred însă că e tot la 
e, s-a ascuns între alge și nu vrea să iasă de 
„. Numai meduza -verde e de vină. Nu trebuia 
mi port necivilizat. De fapt, Lucian avea im- 
la că m-a supărat el, dar nu era el de vină, ci 
uza verde.“ 

"Mo simtea bine, numai puţin cam obosit din cauza 

ului şi a ceasurilor petrecute sub apă. Dar gin- 
Aril» | se încălecau uneori, vrînd parcă să se ajungă 
unele pe altele : „Ce spunea Daniel ? A, da ! Spunea 
aÅ merg cu el la spectacol.. Da, o să merg. N-am mai 
fuat lu spectacole din cauza... din cauza... Zicea că o 

să cînte și femeia asta... o femeie, da. Să cînte! Da- 
niel zicea că trebuie să merg, şi o să merg dacă tre- 
buie. Îmi pare rău că m-am certat cu Lucian. De 
fapt, nu m-am certat, dar numai meduza verde e de 
vină. O să mă duc la spectacol... La care spectacol ? 
A, da... O să mă duc la... Și la Recife. Trebuie s-o 
prind. Am s-o prind ! Miine, la Recife. Am să...“ 

Și Sabin adormi toropit, cu fața uşor crispată. 
A doua zi Daniel îl mustră : 

— N-ai venit aseară la spectacol. 

— Am adormit. Eram tare obosit, mărturisi Sabin. 
Cum a fost ? 

— Ceva de zile mari, aici pe Zorga. 

— Eh, dacă n-aș fi adormit... 

— Vera a dansat splendid! A avut succes. 

— Zău că am vrut să vin și eul 

— Te cred. Dar nu trebuia să fi băut atita. 

— Nu de asta. Ți-am spus că eram rupt de obo- 
seală. Ieri am scotocit tot golful, de cîteva ori. 

— Lasă, nu-i nimic. O să vii altă dată. 

— Meduza asta o să mă omoare, oftă Sabin. 

— Dacă umbli mereu după ea, glumi Daniel. 

— Trebuie s-o prind. Altfel nu pot. Simt că nu 
pot altfel. Daniel, acum m-am gîndit că s-ar putea 
să nu mai întîlnesc meduza verde niciodată. 

— S-ar putea, acceptă Daniel. Dar asta depinde 
de tine. 

— Crezi că numai de mine ? 

— Nu numai de tine. Dar ai s-o întilneşti curînd, 
sint sigur de asta. Tu ești un om norocos. Eu n-am 
întîlnit meduza verde niciodată. 

— Dar nici n-o cauţi... 

Lui Daniel îi veni o idee. 

-- Mergi şi astăzi la Recife ? întrebă. 

— Aş vrea să merg şi azi. Mi-e teamă însă de 
curentul Levadiei. S-a deplasat spre ţărmul nostru. 
Dacă pătrunde în golf, n-o să pot merge. 

—- Nu e de glumit, încuviinţă Daniel. Riști să fii 
dizolvat. 

— Dacă nu pătrunde în golf, nu e nici o primejdie. 

— Pot să mă interesez eu la oceanologi. 

— Mă rog, dacă vrei tu asta... 

— Ce-ar fi să te însoțesc acolo? atacă Daniel 
frontal. 

— Unde? Tu 2 se miră Babin. 

— Eu, zise Daniel înciudat. N-o să te încurc. O să 
căutăm meduza împreună. 

— Dar nu e nevoie! Stai puțin, să mă gîndesc... 

Daniel se supără. 

— Ce să te mai gîndeşti. Ia-mă, și gata. 

— Vezi, pină acum am fost întotdeauna singur 
acolo. 

— N-o să te încurc. Voi rămîne în navă. 

— Să mă mai gîndesc, repetă Sabin. 

— Bine, gindeşte-te, spuse Daniel supărat. 

— Şi dacă nimerim în curentul Levadiei ? 

— Nu nimerim. Dacă n-a intrat în golf, nu e nici 
o primejdie, așa spuneai. 

— S-ar putea să nu găsesc meduza verde, observă 
Sabin. Nici ieri n-am găsit-o şi nici în alte rînduri. 

— N-o să te încurc, mai zise Daniel, gata să re- 
nunţe. 

Sabin rămase un timp pe gînduri. 

— Bine, te iau, cedă el, fără prea mult entuziasm. 

Daniel se bucură. 

— Aş vrea să prinzi astăzi meduza verde. 

— Da, ar fi bine s-o prind. Aş putea să mai lucrez 
şi altceva. 

— Ştii ? Savantul nu e mulțumit de noi, zise 
Daniel. 

— A spus ceva ? se interesă Sabin. 

— Tu pe ce lume trăieşti ? se miră Daniel. M-a 
chemat într-o zi la el şi era tare nervos și mi-a zis: 
„Cît o să tărăgănaţi lucrările la nenorociţii ăia de 
viruşi ? Eu, cu sarcina mea... Din cauza voastră nu 
pot...“ Și așa mai departe. 

— Savantul a început să uite vremea cînd eram 
colegi, observă Sabin. Şi nu i-ai întors-o ? 

— Nu mă cunoşti! zimbi Daniel cu subinţelesuri. 
Totuşi, are şi el dreptate. Ne e şef, și adevărul e că 
în ultimul timp n-am prea făcut cine ştie ce. A ! Era 
să uit. Știi ce a mai spus? Că ne ia virușii. Că o să-i 
dea altcuiva, 

— A spus el una ca asta ? | se înfurie Sabin. 

— Exact. „Mă siliţi să vă retrag virușii“, imită 
Daniel vocea Savantului şi rise. 

— Îi arăt eu lui, promise Sabin. Mai stăm noi de 
vorbă | 

.— Dar să ştii că are dreptate. Merită să ne re- 
tragă viruşii, declară Daniel cu un aer solemn. 

— Ştiu. Eu sînt de vină... 

— Hai, lasă asta, îl mustră celălalt. 

— Dar trebuie să prind meduza verde, înţelegi ? 
Chiar dacă nu e trecută în planul de studiu al Sa- 
vantului. Mai ales acum, după ce m-a chinuit atita 
vreme. E prea tîrziu să mai renunţ. 

— Ar fi bine s-o întilnești chiar astăzi. 

— Sigur că ar fi bine. 

— Pînă atunci viruşii să mă aștepte, spuse Da- 
niel, aruncînd însemnările într-un sertar. 

Riseră amindoi. Plecară împreună la masă şi tot 
împreună se îndreptară spre port. 

— Nu va fi furtună, zise Sabin. Ştii să conduci o 
navă? . 

Daniel se opri. 

— Am uitat să trec pe la oceanologi, zise. 

— Nu-i nimic, ne vom informa chiar în port. 

— Ce mai om! se mustră Daniel. 

— Lasă, găsim în port tot ce ne trebuie. 

La administraţia portului îl aflară pe bătrinul 
Galimed. | 

— Noroc, căpitane ! salută foarte degajat Daniel. 

— Lume nouă, observă morocănos bătrînul. 

Răsfoia o carte veche, ruptă, cu file îngălbenite 
de vreme. Se ridică şi puse cu deosebită grijă cartea 
pe masă. . 

— Vreți să ieşiţi în larg? Nu se. poate. 

Daniel se apropie şi atinse cartea. 

— Fii atent! îl preveni bătrînul. 

— Se destramă ? întrebă Daniel cu naivitate pre- 
făcută. 

— Voi, ăștia tineri, nu știți să umblaţi cu așa ceva, 
mormăi Galimed nemulţumit. E un roman ce- 
lebru, ehe ! 

— Uite; Sabin, asta se cheamă un roman! pufni 
Daniel, întorcînd filele uzate. Hai, apropie-te și pune 
mina. N-o să mai ai ocazie să pipăi prea curînd o 
vechitură ca asta. E dinaintea răspindirii coloniilor ? 

îl întrebă pe administrator, zimbind într-un fel ce 
părea să însemne o provocare. 

— Nu trage de ea, că o rupi! protestă bătrinul, 
fierbind de ciudă şi întinse mîna, dar Daniel se feri 
într-o parte. 

— Şi uite ce scriere! exclamă el cu o falsă ad- 
miraţie. 

— Spune-i să-mi dea cartea, îi ceru administrato- 
rul lui Sabin. Are să mi-o distrugă, se tîngui apoi. 
Omul ăsta n-a mai ţinut în viaţa lui o asemenea va- 
loare în mînă. 

— Vrem să ieşim. Avem de lucru în golf, zise 
Sabin. 

— Nu se poate, e primejdios! A deviat curentul 
Levadiei. Eram sigur că ai să-mi rupi vreo filă ! ţipă 
el, adresîndu-i-se lui Daniel, 

— N-am rupt-o, a ieșit singură. Abia se mai ţine 
una de alta. 

— Curentul Levadiai nu intră în golf, zise Sabin. 
Asta e harta ? Aşa e, nu intră în golf, se bucură el. 
- — Dar dacă de data asta va intra ? se răsti bătri- 
nul. Nu vă dau nici o navă. Am terminat! 

— Zău, Sabin, vino să vezi ce cuie, insista Daniel, 
retras după masă. 

— Nu-ţi bate joc, tinere, îl mustră Galimed. E în 
limba germană, o limbă foarte veche. 

— Şi poți să citeşti toate astea ? se miră Daniel. 

— Lasă-ne să plecăm, căpitane ! Avem treabă în 
golf, îl rugă Sabin pe bătrîn. 

Galimed se uită încruntat la Daniel. 

— Pune cartea pe masă și plecaţi. Luaţi și harta. 

— Aşa da, zise Daniel şi se aplecă după filele că- 
zute pe jos. 


58 


— Să nu luaţi „Alnilam-îndrăzneţul“ că e defect, 
strigă în urma lor bătrinul. Şi feriţi-vă de curentul 
Levadiei, navigaţi aproape de țărm. 

— Noroc, căpitane ! îl salută Daniel şi dispărură 
amîndoi în uriașa ecluză. Ei, ce zici ? întrebă, făcin- 
du-i semn lui Sabin, în timp ce-şi îmbrăcau cos- 
tumele. 

— I-ai înveninat sufletul, zîmbi celălalt. 

— Ar fi fost în stare să nu ne dea drumul, se 
scuză Daniel. Nu uita arma. 

Sabin alese o armă și-i cercetă acumulatorul. Apoi 
o sprijini de perete. 

— Bătrînul e înnebunit după asemenea vechituri, 
spuse el. 

— Totuşi era un obiect destul de grosolan. Și avea 
o grafie îngrozitoare. Să-i fi văzut coperta ! Prefer 
înregistrările noastre. 

Ieşiră pe cheiul strîmt. În port erau ancorate cî- 
teva nave. 

— S-o luăm pe asta, propuse Daniel. 

Sabin rise în cască. 

— Ai şi nimerit! E chiar „Alnilam- îndrăzneţul“. 

— De ce nu l-au ancorat mai la o parte ? se miră 
Daniel. 

Găsiră o altă navă şi intrară în cabina de condu- 
cere. Daniel se așeză în faţa aparatelor. Sabin fixă 
harta pe un suport. 

— Să te ţii bine, îl sfătui în glumă Daniel. 

Nava se scufundă, cobori încet prin tunelul oblic, 
apoi ieşi din portul subteran. Daniel mări viteza. 

— Mai aproape de țărm, ceru Sabin prevăzător. 

Intrînd în golf, navigară o vreme printre insule, 
la mică adîncime. Apoi fundul cobori şi Sabin deosebi 

linia întunecată a pădurii de aige. Trupul i se în- 
cordă, aplecat înainte. Jungla subacvatică se apropia 
lent, ca un covor negru, destrămat în unele locuri. 
Acolo se vedea nisipul cenușiu. 

— La dreapta |! strigă Sabin. 

Nava se răsuci brusc, evitînd să treacă pe deasupra 
pădurii de alge, şi se deplasă paralel cu marginea ei. 
la o oarecare înălțime. Daniel micșoră viteza. Din 
cabină privea cu interes peisajul ce se derula sub ei. 
Uneori intrau în vreo fişie de apă mai tulbure, și 
atunci vizibilitatea se reducea, iar fundul mării 
apărea ceţos şi legănat, dar numai pentru scurtă 
vreme. 

— Aici. 

Daniel opri nava. 

— Acum urcă la suprafaţă şi așteaptă acolo, spuse 
Sabin, pregătindu-se să iasă. , 

Alunecă în adîncuri şi pădurea venea spre el, legă- 
nată, şi el ajunse atît de aproape de pădure încît putu 
distinge tulpinile algelor. Cobori într-un luminiș, pe 
nisipul cu vietăți mărunte. Algele erau rare, îşi în- 
tindeau vertical vrejurile subțiri, noduroase. În 
stinga se profila pădurea, mută, dar acolo algele se 
împleteau foarte strîns, alcătuind o reţea ca de sîrmă, 
greu de străbătut. 

— Sînt sus, auzi glasul lui Daniel. 

— Mi-am început pînda, răspunse Sabin. 

— Fii atent. Fii foarte atent, îl preveni celălalt. 

Pe ecran Sabin apărea clar şi aproape. Picioarele 
lui răscoleau nisipul, stirnind norişori fumurii. Era 
atita linişte, încît pină şi lui Daniel liniştea aceea îi 
apăsa dureros timpanele și-i trezise toţi nervii. . 

— Daniel, se auzi chemat. 

Tresări şi răspunse. 

— Daniel, ştiu că mă urmărești pe ecran, zise 
Sabin. Renunţă şi închide aparatul. 

— De ce? se miră Daniel. 

— Altfel meduza o să fugă. E foarte sensibilă la 
undele cu care lucrăm. Închide aparatul şi așteaptă 
pînă te chem. 

— Fără să comunicăm ? Și dacă ţi se întimplă 
ceva ? l 

— Altfel meduza verde n-o să vină, insistă Sabin. 

— Nu te pot lăsa singur acolo, se împotrivi 
celălalt. 

— Fă ce ţi-am spus, vorbi Sabin, de data asta cu 
asprime. . 

Danjel aşteptă aproape un minut pînă să ia o 
hotărire. Apoi apăsă o clapă și ecranul deveni opac. 
Neliniștit, Daniel începu să umble prin cabina ovală. 
Afară valurile se spărgeau de navă, mute, împroş- 
cindu-i învelișul cu o spumă murdară. Privi neatent 
prin peretele străveziu, furat totuși de jocul apei 
peste pintenul metalic care dispărea la fiecare balans. 
Vîntul desfășurase pe cerul albicios niște nori pre- 
lungi şi zdrenţuroşi. Observă că soarele Talzinar era 
ceva mai palid ca de obicei. „Vine iarăși furtună“, 
presupuse, dar nu era convins. 

Probabil trecuse mult timp pină cînd Daniel auzi 
strigătul acela slab ce părea să însemne „prinsă“ sau 
aşa ceva, nu era sigur. Tresări, încordiîndu-se, apoi 
glasul răgușit al lui Sabin se auzi mai clar, urmat de 
un gilgiit, iar Daniel ştia acum precis că prietenul 
său prinsese meduza. Ecranul se lumină, arătînd 
fundul mării. 

— Ce să fac? întrebă Daniel. Ce trebuie să fac? 

Se bucura că Sabin capturase în sfîrșit meduza și 
se întrebă dacă n-ar fi fost mai bine să coboare la el. 
Dar se putea să nu fie nevoie și Daniel aşteptă hotă- 
rirea celuilalt. Nu-l vedea însă pe ecran, cu toate ci 
raza începuse să descrie o spirală, căutîndu-l. 

— Sabin, ce trebuie să fac acum ? întrebă din nou 
și tot nu primi răspuns. Unde eşti, Sabin ? Nu auzi ? 
Sabin, unde ești ? 

Așteptă, însă aparatul rămiînea mut, și atunci Da- 
niel ştiu că lui Sabin i se întîmplase ceva; îl mai 
strigă de cîteva ori, dar Sabin continua să tacă. Se 
gîndi că trebuia să se ducă acolo și i se făcu frică. 
„Trebuie să merg acolo“, își zise speriat, nehotărit, 
apoi încercă să nu se mai gîndească la nimic. Își ve- 
rifică în grabă costumul, deși nu era nevoie, și ieși 
prin trapa laterală. În ultimul moment constată că 
era neinarmat şi se întoarse; am uitat arma, îşi 
spuse, dar îşi aminti că Sabin luase arma cu el şi nu 
avea alta. Reveni în trapă, un val îl smulse, răsucin- 
du-l, îl izbi de bord, apoi omul începu să cadă și nu 
mai simţi altceva decît alunecarea lentă. Nu bănuia 
ce se întimplase acolo jos, iar pădurea se apropia. 
precizindu-și contururile. O lumină ștearsă îi atrase 
atenţia. Căzu lingă ea, stîrnind nisipul, dar se ridică 
repede, speriat. Nu-l văzu pe Sabin, numai lumina 
aceea care se contracta fremătind. Nu văzu nici me- 
duza verde. 

— Sabin! strigă Daniel dezorientat. 

Îi era frică să se miște. Privi zidul de alge împle- 
tite, încercind parcă să-l străpungă. Instinctiv, palma 
i se încleştă de maneta de pornire a microrachetei. 
Înaintă cîţiva paşi, pătrunse într-un deșis, înlătu- 

rînd algele cu mîna liberă, şi deodată îl văzu pră- 
bușit. Se repezi într-acolo, despicînd apa densă cu 
umărul. 

— Sabin ! strigă din nou, cu respiraţia tăiată. 

Îi lumină fața imobilă, pămîntie. „Sus, sus!“ Era 
primul lucru care îi trecu prin minte. Cuprinse 
trupul celuilalt și declanșă microracheta. Șocul fu 
mic, Daniel abia îl simţi. Îl strîngea în braţe pe 
Sabin, iar apa se desfăcea încet deasupra lor, lăsîn- 
du-i să urce. Sabin atirna greu, nefiresc de greu şi 
inert. Daniel îşi asculta propria respirație, gffiită. 

leși la suprafaţă și își trase prietenul spre navă. 
Sabin răminea inert, deşi costumul nu părea stră- 
puns. Daniel luă legătura cu staţia, apoi acţionă co- 
menzile şi dirijă nava cu viteză maximă spre port. 
Pintenul spinteca valurile, presindu-le cu putere în 
lături, şi Daniel simţea pereţii cabinei trepidind. Nu 
micșoră viteza nici cînd trecu printre insule. Corpul 
lui Sabin, închis în scafandru, se legăna pe podeaua 
cabinei. Daniel avea mereu impresia că Sabin se 
mișca singur. Se ridică de la tabloul de bord, îl așeză 
într-un fotoliu, apoi îşi reluă grăbit ocupaţia. Sabin 
alunecă din fotoliu și continuă să se legene pe jos, 
după cum valurile clătinau nava. Daniel îl privi din 
nou, pierdut, apoi trase maneta pînă la refuz și nu 
se mai uită decît înainte. 

Bătrînul Galimed îl aștepta tulburat, lingă doi sa- 
nitari în halate albe. 

— Ei, ai văzut? îl întîmpină administratorul pe 
Daniel. Ai văzut ? V-am spus eu să nu ieșiţi astăzi 
în larg. 

— Lasă-mă, căpitane ! Lasă-mă în pade, izbucni 
Daniel furios. 


63 


Lui Sabin îi scoaseri casca. Avea acum fața vînătă 
şi umflată. Nu mai respira. Sanitarii îl transportară 
grăbiţi la primul ascensor. Daniel vru să urce și el, 
dar ei îl opriră. 

— Nu. Trebuie, insistă Daniel. Eu singur, eu sin- 
gur ştiu... Trebuie să merg, hai, lasă-mă. 

Sanitarii nu se mai împotriviră. Platforma urcă și 
Daniel nici nu se gindi să numere etajele. Privea 
mereu faţa de nerecunoscut a lui Sabin, a acestui 
Sabin care zăcea între oamenii cu halate albe." 

— Ajută-ne, îl rugă cineva şi abia atunci observă 
că platforma se oprise. Apucă targa de un capăt. 
Sabin se făcuse parcă și mai greu. Coridorul avea 
pereţii albi și plăcile lor iradiau o lumină slabă. Alţi 
oameni în alb se iviră de după o ușă. Daniel simţi că 
targa îi era luată din miini şi în momentul acela îl 
cuprinse o mare slăbiciune, încît abia se mai putu 
ține pe picioare. Oamenii în alb nu-i dădură însă 
atenţie. Targa dispăru după ușa mată pe care sc 
proiectau cîteva umbre mișcătoare. 

Daniel își reveni şi se grăbi într-acolo. 

— Nu e voie, auzi un glas, şi o mină îl opri 
în prag. 

— Lasă-mă, de ee... Am fost cu el, spuse Daniel, 
aduniîndu-și gîndurile. 

— Aici nu e voie, repetă glasul. Aici e sală de 
operaţii. 

— Ştiu, șopti Daniel, deşi nu-și amintea decit 
foarte vag cum ajunsese acolo și ce căuta într-o sală 
de operaţii ; ştia insă că Sabin fusese dus dincolo d: 
ușă, iar omul acela nu-l lăsa pe el să-și însoțească 


prietenul. 

— Nu poţi intra cu asta pe tine, îi zise o femeie. 

Daniel constată uimit că era tot în costumul de 
“cafandru, uitase să-l scoată în port și venise așa pînă 
ia spital. mfirmiera îl conduse într-o altă sală. 

— Dezbracă-te aici, spuse ea și îl lăsă singur. 

Daniel își deschise costumul, apoi ieși din el și-l 
lăsă acolo, jos, mototolit. Se așeză pe un pat medical. 
“) vreme stătu așa, abătut, fără să se gindească la 
nimic. Amintindu-și de Sabin, tresări şi se grăbi să 
părăsească încăperea. Uşa aceea mată era tot închisă, 
he coridor cîţiva oameni discutau despre Sabin. Da- 
„el se apropia, mișcîndu-se cu greutate. 

— În orice caz, a fost de o intensitate apreciabilă, 
“se unul. L-a doborît probabil într-o clipă. Profe- 
orul nu cunoaște natura undei. Cu atitea jivine cîte 
“au prăsit aici... 

— Se poate face reanimarea ? întrebă cineva. 

— Profesorul încearcă metoda lui Veld. Să aștep- 
‘åm, cine ştie... 

— Poate că nu va fi prea greu. E tînăr şi avea 
lesigur un organism puternic. 

— Da, așa se pare. 

Uşa se deschise. Un medic ieși din sala de operaţii. 

— Unde e însoţitorul ? Unde a plecat însoţitorul ? 

Daniel bănui că despre el era vorba și se apropie. 

— Vino, profesorul te așteaptă, îi spuse medicul și 
intră în sală, 

Daniel văzu prin uşa crăpată masa lungă cu apa- 
ratura ei complexă și strălucitoare. Un corp dezvelit 
“ra culcat acolo. Lui Daniel îi trebui mult pînă să 
nțeleagă că acela care zăcea sub lămpile uriaşe era 
sabin şi nu altul. Un om trecu grăbit și acoperi o 
clipă deschizătura usii. 

— Vino! Vino, ce mai aștepți! zise celăl 
dinăuntru. 

Daniel tresări din nou şi il urmă în sală. Acum 
convinse că omul încorsetat în aparate era într-ad 
văr Sabin. Uitînd pentru ce venise acolo, il pri 
pierdut, pînă cînd cineva îl prinse de umeri și-l i 
toarse spre profesor. Apoi profesorul! îl întrebă ce 
și el povesti destul de confuz cum îl găsise pe Sabi 
la cîteva minute după ce acesta întilnise iar medu 
verde. 

— Bănuiam eu, zise profesorul, adresindu-se m 
mult medicilor din jur decît lui Daniel. I-a provoc 
un şoc nervos. Să vedem dacă nu i-a distrus vr 
zonă din scoarță. 

Ecranele clipiră, arătind forme neclare. Profesor 
se aplecă spre ele, atent, și la fel făcură medicii pes 
umărul lui. 

— E limpede, zise profesorul, îndreptindu- 
Automatele sînt pregătite ? Începem. 

O femeie, poate chiar cea de mai înainte, îl co 
duse pe Daniel. leși ameţit, dar rămase pe corido 
Mirosul de spital îi umplea plăminii, sufocîndu-l. : 
fi vrut să plece, cit mai repede ar fi vrut să plece, 
scape. Se gindi însă la Sabin, care zăcea dincolo 
ușa mată, pe masa de operaţie. Din cînd în cînd auz 
murmurul medicilor şi zgomot subțire de metal. 

— Ți-e greu, zise Daniel mîhnit. 


— Da, ai dreptate, oftă bolnavul. Mă simt foar 
slăbit. 

— Doctorii spun câ ai să te refaci curînd. 

— Probabil. De ce n-ai mai venit pe la mine ? 

— Nu mi-au dat voie. Trebuie să stai liniştit. 

— Am înțepenit de cînd stau în patul ăsta, se 
plinse Sabin. Mă întreb dacă n-am uitat cumva că 
mai trebuie să și umblu. N-ar fi de mirare. 

— Ei, și tu! Așteaptă să te faci bine. 

— Cum e afară ? se interesă Sabin. 

— Cum ştii. Mereu furtuni, incendii... 

— Uite, ia cana de acolo şi dă-mi nişte apă. Aruncă 
din ea și umple-o din nou. Mi-e tare cald. 

Daniel aduse cana. Sabin sorbi de citeva ori. 

— Mi-e tare cald citeodată, explică el. Sînt încă 
“lăbit, îmi dau seama. Şi uite cum zac aici, prins în 
inelele astea ! 

Sabin zîmbi. Avea faţa palidă și trasă. 

— Nu mă pot mişca, urmă el. 

— Lasă că te faci bine, zise Sabin. Te faci bine şi 
al să mergi unde vrei. 

— E caraghios. S-ar putea să mă trimită de pe 
/erga. 

— Cum așa? se miră Daniel. Cum să te trimită 
de pe Zorga ? 

— Da, i-am auzit vorbind. Ei spun că n-am să re- 
ist mai departe aici. 

Daniel nu răspunse. Citva timp tăcură amândoi. 

— Ei spun că n-am să rezist pe Zorga, repetă Sa- 
bin. Vor să mă trimită pe unul dintre sateliți. Pro- 
habil la sanatoriul de pe Fi-3. N-aş vrea să merg 
acolo. Ce să fac acolo ? Spune și tu dacă are vreun 
rost să merg eu pe Fi-3. 

— Totuşi, pînă te însănătoșeşti, obiectă Daniel 
fáră convingere. 

— Dar nu vreau să plec, înţelegi ? Îmi dau toai 
osteneala să mă insănătoșesc pe Zorga. Nici nu m 
gîndesc să plec de aici. 

— Poate că nu va fi nevoie. Poate că totuşi nu «vi 
fi nevoie. Nu toți bolnavii sînt trimişi pe Fi-3. 

— Sigur că nu, întări Sabin. Ce mai fac virușşii| 

Daniel zimbi. 

— I-am domesticit. 

— Mă bucur, spuse Sabin. 

— L-am studiat şi pe al tău. Savantul mi l-a lăsal 
mie în grijă. Ştii, îţi trimite urări de sănătate. V 
veni altă dată să te vadă. 

— Cine ? rise Sabin. 

— De Savant vorbeam. Zicea că vine altă dată : 
te vadă, că acum nu poate. 

— Să-i spui să se grăbească, altfel nu mă m 
găsește aici. Altfel va trebui să mă caute pe Fi- 
sau altundeva. 

— Fii serios ! Stai liniștit și nu te mai gîndi la ast 
N-o să te trimită nimeni de aici, încercă Daniel să 
convingă. 

— Mai dă-mi puţină apă, ceru bolnavul. Mi s- 
făcut iar sete. 

Daniel aduse cana şi i-o ridică la gură. Sabin bău c 
înghițituri mici, privind în fundul cănii. 

— Da, zise el, m-a lovit strașnic. Așa-i că m-a atin 
bine ? 

— Cine te-a atins bine ? 

Sabin se strimbă. 

— Ei, cine! Meduza. O văd mereu cînd înclii 
ochii. 

— Sabin, tu știi că și eu am văzut meduza verde” 
se înaufleţi Daniel, aplecindu-se spre el. 

Bolnavul tresări. 

— Nu mai spune! Cum ? Cînd ai văzut-o ? 

— Mai demult, într-o seară. Treceam pe țărm și 
“a plutea pe lingă stînci. I-am văzut lumina și am re- 
'unoscut-o. Numai ea putea să fie. 

Sabin se încordase și ochii îi străluceau ca de febră. 

— Atit de aproape! exclamă. A venit atît de 
iproape de țărm. 

Daniel încuviinţă. 

— Nu mi-aș fi închipuit niciodată, spuse Sabin. 

— Era lîngă cele două stinci de pe plajă, preciză 
Daniel. Imposibil să nu le ştii. 

— Sigur. Da, desigur... Dar nu mi-aş fi închipuit... 

— Stai liniştit, îl sfătui Daniel. Eşti tulburat și 
aparatele vor da semnalul. Uite cum se agită luminile 


:— Daniel, ești sigur că ea era ? 

— Ea, sau alta, dar asta ce importanţă are? 

— Deci ea era, șopti Sabin. 

— Stai liniștit şi nu te tot mişca. Altfel îmi vor 
cere să ies. Poate că n-ar fi trebuit să-ţi spun. 

— Nu, spune-mi ! Uite, nu mai fac nici o mișcare. 
Uite, am să mă liniştesc imediat. 

— Așa a fost, zise Daniel. Aşa cum ai auzit. Dar 
văd că nu te-ai învăţat minte, încercă el să glu- 
mească. Nu te-ai vindecat. 

— Apleacă-te, îi ceru Sabin. 

Daniel se aplecă spre el. Bolnavul șopti, parcă te- 
mindu-se să nu-l audă cineva : 

— Abia aștept să mă fac bine, și atunci... Numai 
de nu m-ar trimite ăștia pe Fi-3... 

— Lasă, o să mai lucrăm noi împreună, fii fără 
grijă, îl asigură celălalt. 

— Nu de asta. Nu de asta ziceam. Mai dă-mi ap 

Sabin bău din nou și Daniel îi umezi fruntea infie: 
bintată. 

— Trebuie să plec, se scuză el. Mai vorbim altă 
dată. Am rămas destul pentru o primă vizită. 

— Nu. Te rog, mai stai. Vorbește-mi de meduză 
Te rog, vorbește-mi de meduză ! 

— Ce să-ţi mai spun? întrebă Daniel nehotări 

— Ştii, abia aştept să mă însănătoșesc, repet 
Sabin. Am s-o caut iarăşi la Recife. Într-un fel sîn 
contaminat, zimbi el, meduza asta mi-a intrat i 
sînge... Am s-o caut iar. Și n-o mai las să mă atingă 
altfel vezi unde ajung... 

— Sabin, începu Daniel și deodată se opri, neştiin 
dacă era bine să mai continue. 

— Hai, spune, îl rugă bolnavul. 

Daniel ezită, dar simţi că nu va mai putea da îna 
poi. Şi atunci începu să se joace cu cuvintele, întir 
ziindu-le pe cele primejdioase. 

— Sabin, tu știi că eu am crezut întotdeauna... A: 
sperat că tu vei prinde meduza verde și poate c 
n-am greşit. Eu știu că atunci ţi-a scăpat, ştiu. Da 
întotdeauna ţi-am spus că ai s-o prinzi fiindcă aș 
credeam. Înţelegi, nu ? Și mă gindeam că eu nu vo 
vedea meduza asta niciodată, niciodată liberă, m 
înţelegi, decit în acvariu, atunci cînd o vei aduce tu. 
Îţi aminteşti că ţi-am vorbit cîndva... Eu îmi amin- 
tesc foarte bine, și chiar așa era, n-aș fi îndrăznit să 
caut eu singur meduza verde. Ştii, atunci în mare, 
mi-a fost tare frică... Și uite că într-o seară meduza a 
trecut pe lingă mine, atît de aproape încît aş fi putut 
să arunc cu ceva în ea, dar atunci nu mi-a trecut asta 
prin minte, zău așa. 

— Ce s-a întîmplat ? întrebă îngrijorat Sabin. 

— Crezi ceva și ești sigur că așa este, că nu poale 
fl altfel, dar se întîmplă nu știu ce și asta te întoarce 
pe dos, și nu mai poţi ști ce e adevărat şi ce trebuie 
ă crezi. 

Sabin nu mai zise nimic, aşteptind. 

— Așa şi cu tine, continuă Daniel. Eu am sperat 
să prinzi tu meduza verde, știi... Dar, ce s-o mai în- 
torc ! Faptul e fapt : a prins-o altul, asta e. Au prins 
meduza verde. 

Sabin păli şi buzele îi tremurară. 

— Au prins-o? Au prins-o, zici ? şopti răgușit. 

Daniel încuviinţă. 

— Cineva de la staţia vecină, preciză el. 

Tăcură amindoi, ocolindu-și privirile. 

— Mai bine nu-ţi spuneam, regretă Daniel. Mai 
bine nu-ţi spuneam nimic. 

„Sabin privea în tavan și se putea citi suferința pe 
faţa lui, deși încerca s-o ascundă. 

:— Spui că a prins-o unul de la stația vecină ? în- 
webă el ca și cum n-ar fi auzit bine. 

Daniel clătină din cap afirmativ. Sabin rămase 
tăcut și parcă se liniștise. Încercă să şi zîmbească. 

— Ei, ce să-i faci ! oftă el. 

— Îmi pare rău, spuse Daniel. Îmi pare tare rău. 

— Ce să-i faci | repetă Sabin întristat, după ce mai 
tăcuse un timp. 

Pe Daniel îl străfulgeră un gînd. 

— Ştii, zise, cel care a prins-o are să vină să te 
vadă. 

Sabin tresări. 


— De ce să vină să mă vadă ? întrebă el prudent. 

— À spus că trebuie. Cred că o să vrea du mul- 
ţumească, spuse Daniel, mişcîndu-se pe scaun uşor 
stînjenit. 

— Mie ? se miră Sabin. 

— Da, ţie. Zicea că altfel n-ar fi găsit meduza verde 
dacă tu... Dacă tu nu.. Ştii, atunci cînd te-a lovit 
unda. El era cu o navă şi a captat unda şi a urmărit 
meduza pină la ascunzătoarea ei. 

— A prins-o chiar atunci ? se interesă celălalt. 

— Nu atunci. Mai tirziu. Dar principalul e că a 
descoperit atunci ascunzătoarea. S-ar putea să nu vină 
totuşi să-ţi mulţumească. Dar în orice caz, o să vină 
aici să te vadă. 

Tăcură iar, şi Sabin îşi privea degetele subţiri, în- 
gălbenite. 

— Cum îl cheamă ? întrebă el într-un tîrziu. 

Daniel se miră. 

— Încă nu ţi-am spus ? Cum să-l cheme ? Iulian. 
Lucrează la staţia vecină. O prăpădită de staţie cu 
numai citeva nivele. Sau poate că nici nu-l cheamă 
Iulian, ci Elian, nu-mi mai amintesc bine. Dar o să 
vină să te vadă, promise Daniel. 


întoarcerea 
navel 


De cînd aflase că se apropiau de soarele portocaliu, 
copilul născut pe navă își lăsa tot mai des jucăriile de 
zinc şi venea să întrebe : 

— Tată, încă n-am ajuns pe planeta ta? Cînd 
ajungem ? 

— Ai răbdare, îl sfătui o dată taică-său, însemniînd 
pe hartă porţiunea de spaţiu parcursă. 

— Şi acolo nu vom mai fi singuri? Și sint mulţi 
oameni acolo ? 

Taică-său îi vorbise și în alte împrejurări despre 
oameni, dar el voia să ştie şi de aceea întreba mereu. 

Astronautul își ridică fruntea şi-l privi îngîndurat. 
Cum putea să-i explice ? Copilul se născuse pe navă, 
nu-l văzuse decit pe el şi pe cea care-i dăduse viaţă. 
Văzuse și filmele, dar acolo nu erau oameni adevăraţi. 

— Tată, unde e mama ? 

Bărbatul trase o linie, iar linia ieși puţin strîmbă şi 
tremurată. Privi un timp fără nici un scop linia aceea. 

— Unde e mama ? întrebă iarăși copilul. Acolo? 
Pe planeta spre care mergem ? 

-— Da, incuviinţă bărbatul. Pe planeta pe care 
mergem. 

— Şi de ce a plecat mama singură acolo ? 

— N-a plecat singură. E cu Ștaf, fratele ei. 

— Ștei cel despre care mi-ai spus povestea cu 
Steaua de Zinc ? 

— Da, el. 

— Mai spune-mi o dată povestea cu Steaua de 
Zinc. 

Omul îl îndepărtă uşor, de umeri, vrind să rămînă 
singur. 

— Du-te şi te joacă. 

Băieţașul se retrase puţin, dar nu plecă. Stătea cu 
picioarele depărtate și-și ținea mîinile la spate. Cu 
ochii lui curioși îl privea pe taică-său şi se gindea 
intens. 

— Tată, Ștef era mai înalt ca tine ? întrebă deodată. 

— Nu, nu era mai înalt. 

Omul se încruntă, încercînd să-și amintească 
mai bine. 

— Cred că nu era. 

Băiatul păru mirat și nemulţumit de răspuns. 

— Ştei e înalt şi puternic, decise el, după ce-şi 
scormoni ungherele memoriei. 

— Fii cuminte și lasă-mă să calculez, îi zise astro- 
nautul. 

Copilul plecă încet, cu părere de rău. Se vedea asta 
și din felul cum își tîrîia călciiele. Trecu în salonul 
navei, de unde se întoarse repede cu jucăriile în 
braţe. 

— Tată, dă-mi voie să mă joc aici, se rugă. 

-— Joacă- te, spuse bărbatul, căruia îi pierise cheful 
de lucru şi se simţea puţin tulburat. 

Copilul își împrăștie sferele şi cuburile pe jos, apoi 
începu să le clădească, stînd în genunchi lingă ele. 
Bucăţile sclipitoare de metal sunau frumos, lovite 
una de alta. 

— Acolo unde mergem sint copii ? se mai interesă 
băiatul născut pe navă. Şi au să se joace cu mine? 

— Sigur că da. 

Copilul se bucură. Zîmbi. 

— O să le dau cuburile mele, spuse el. Nu-i aşa că 
ei n-au cuburi de zinc ? Dar ei au să-mi dea o pisică 
vie ? Ce zici, tată... 

— Au să-ţi dea. 

Băiatul dorea mult să aibă o pisică. Taică-său răs- 
colise filmoteca şi nu găsise nici o înregistrare cu 
pisici. Nici nu se pricepea să i-o deseneze. : 

— Tată, mama ne așteaptă pe cosmodrom ? 

Bărbatul îl privi lung, fără să-i răspundă. Cum stă- 
tea acolo, neîndeminatic şi trist, chipul i se făcuse 
aspru, împietrit în lumină. Era și foarte obosit. 

— Vreau ca mama să vină pe cosmodrom, ceru co- 
pilul. Mi-e tare dor de ea. 

Omul clătină din cap, evitindu-i privirea naivă. 

— Arată-mi şi mie soarele portocaliu, tată ! 

Bărbatul tresări. Copilul venise lingă el şi i se agă- 
tase de genunchi. Îl luă în brațe. 

— Hai să ţi-l arăt. 

Se apropie de tabloul de comandă. Copilul îi cuprin- 
dea strîns gitul cu mîinile. 

— Uite, îi arătă o stea pe un ecran. Uite, ăsta e 
soarele portocaliu. Planetele încă nu se văd. 

— Nu se văd ? se miră băiețașul. De ce nu se văd? 
Și de ce e atit de mic? 

—- E prea departe. 

Copilul ceru să fie lăsat jos. Își reluă tăcut jocul, 
îngrămădind cuburile cu multă atenţie, după o logică 
de nepătruns. Tatăl său stătea alături, în picioare. 

— Gata, spuse băieţașul privind mulţumit gră- 
mada de metal. Acum e bine. 

— Ce-ai făcut aici ? întrebă astronautul. 

— O pisică. O pisică de zinc. 

Bărbatul zimbi. 

— Şi sfera asta ce e? 

— Asta e coada, răspunse cu gravitate copilul năs- 
cut pe navă şi în sinea lui se mira că taică-său nu în- 
țelesese imediat lucrul acela care pentru el era atit 
de limpede. 


exllatul 


Lumina îi umplu ochii, supărătoare. Se strîmbă ne- 
mulţumit şi se răsuci în așternut, trăgîndu-și înveli- 
toarea peste cap. Stătu aşa un timp, ca într-o plutire 
legănată. Prin minte îi trecură o mulțime de frinturi 
de gînd, pe care însă nu le putu urmări pînă la capăt, 
se risipeau înainte de a se alcătui precis. Într-un 
tîrziu gîndurile începură să i se limpezească, să prindă 
contururi. Atunci ştiu că somnul i-a fugit definitiv 
şi îi păru rău. Ar fi vrut să mai doarmă. 

— Te-ai trezit ? întrebă însoţitorul. 

Geo întredeschise ochii. Celălalt era dincolo, în- 
tors cu spatele. Îl văzu prin uşa deschisă. 

— E timpul să te scoli, spuse însoţitorul, privind 
peste umăr. 

Geo nu răspunse şi nici nu arătă prin ceva că ar fi 
auzit. Se răsuci leneş pe spate, dezvelindu-se. Apoi 
căscă prelung şi zgomotos. Şi iar îl urmări pe cel de 
dincolo, pindindu-i mișcările. 

Însoţitorul se ridică şi dispăru după perete. Geo 
vedea acum o parte din tabloul de bord: cîteva ca- 
drane și jumătate dintr-un mic ecran rotund. Mai 


77 


căscă o dată, la fel de zgomotos, şi se ascunse sub în- 
velitoare. Auzi paşii ușori ai celuilalt, dar nici nu se 
clinti. 

— Trebuie să te pregătești, spuse omul. Sintem 
aproape de 104. 

— Lasă-mă în pace, gemu Geo. 

Omul plecă. Geo aşteptă pînă cînd auzi scaunul 
scîrțiind. Ridică un colț al învelitoarei şi-l văzu pe 
celălalt întors cu spatele, dincolo, lîngă tabloul de 
bord. Căscă a treia oară, supărător. 

— Termină ! strigă însoțitorul şi îşi răsuci scaunul 
spre el. 

Geo rămase nemișcat un timp, apoi se dezveli iar. 
Ghemuindu-se, începu să se ţină de şale. ' 

— Astăzi sînt bolnav, se tîngui el. 

Celălalt nu-i dădu atenție. 

— N-auzi că sînt bolnav ? insistă Geo. 

— Ar fi mai bine să te scoli, zise însoțitorul. În 
curînd vom ajunge în dreptul lui 104. Și să ştii că 
degeaba procedezi aşa. Nu mă sfidezi pe mine. Pe 
tine te sfidezi. 

Geo se ridică şi se întinse, trosnindu-şi încheie- 
turile. Începu să se plimbe prin cabină fără nici un 
rost, cu tălpile goale. 

— Am şi ajuns ? întrebă el nemulțumit. 

— E timpul, răspunse celălalt. 

— Ah, da, e timpul, imită Geo şi se așeză din nou 
în aşternut. 

Însoţitorul își ieşi din fire : 

— Omule, nu înţelegi că sîntem aproape de 104? 
Vrei să te trimit acolo dezbrăcat, sau ce... 

— Nu s-ar putea să nu mă trimiţi de loc? 

Celălalt tăcu, înăbușindu-şi miînia. Apoi zise cu un 
glas ceva mai coborit : 

— Ştii bine că nu. De altfel tu singur eşti de vină. 

— Te rog, fără morală, protestă Geo. Sint sătul de 
morală. 

Începu să se îmbrace cu o încetineală enervantă. 

— Singur ţi-ai făcut-o, continuă însoțitorul întă- 
ritat, subliniind cuvintele cu gesturi repezite. Numai 
tu eşti de vină, şi caracterul ăsta nesuferit al tău. 

Geo îşi adună ghetele aruncate prin colţuri. 

— Hai, nu te mai certa cu mine, zise el blind. Mă- 
car acum, înainte de despărţire, nu te mai certa. 

Calălalt se întoarse cu spatele şi nu mai spuse 
nimic. Geo umblă citva timp prin cabină, apoi trecu 
dincolo. Se opri în faţa ecranului central, privind pata 
ce se distingea pe el. Se încruntă. 

— Asta e? 

Omul nu răspunse şi Geo nu-l mai întrebă a doua 
oară. Pata se deplasa spre stînga, alungită şi colțu- 
roasă. „Un castravete nenorocit“, îşi zise Geo şi de- 
odată îi fu ciudă. 

— De ce să merg eu acolo? întrebă nervos. Nu 
vreau să merg. 

— Tu singur ești de vină, repetă însoţitorul. 

Geo se linişti repede. 

— Deci ăsta e 104, zise, clătinind din cap. 

Se întoarse cu spatele, sprijinindu-se în tabloul de 
bord. Îşi încrucișă braţele pe piept şi îl urmări pe 
pilot, care supraveghea cadranul vitezelor. 

— Tot tu ai să vii să mă iei? întrebă. 

— Nu, răspunse celălalt cu dușmănie. Mi-a fost 
destul cît am călătorit cu tine. O să vină altul. 

Geo zimbi strîmb, 

— Dar pînă atunci mai este vreme, urmă însoțito- 
rul pe un ton voit răutăcios. De ce te şi gîndeşti de pe 
acum la întoarcere ? Mai incolo ce ai să faci ? 

Geo se înfurie. 

— Ce te priveşte pe tine dacă mă gindesc sau nu 
la întoarcere ? Ori dacă mă gîndesc acum sau altă 
dată ? Ce te amesteci ? Nici aici nu pot să fac ce 
vreau ? Nici acum să nu... 

— Mă bucur, îl întrerupse celălalt. Mă bucur că te 
văd furios. Eşti într-adevăr demn de admiraţie ! 

Geo amuţi, împungînd aerul cu degetul într-un gest 
provocator. Apoi se calmă şi își încrucişă iarăși bra- 
tele pe piept. 

— Acolo, pe 104, n-ai decit să faci ce vrei, zise 
însoţitorul. Adică tot ce mai poţi face, adăugă el. 

Lui Geo i se păru că omul se bucura, şi privi tăcut 
ecranul pe care asteroidul lua forme din ce în ce mai 
precise. 

— E numai stincă stearpă, constată el dezamăgit. 

— Ai tot ce-ţi trebuie, n-are nici un sens să-ți faci 
probleme. Cineva a fost acolo de curînd şi a verificat. 

— E deprimant Castravetele ăsta ! oftă Geo şi trecu 
în cabină. 

Însoţitorului i se făcu milă de el. 

— Puteai bănui că aici ai să ajungi, spuse. Tre- 
buia să te gindești la timpul potrivit. Unul ca tine 
numai aici putea să ajungă. 

— Hai, încetează ! izbucni Geo. Nu eu am vrut să 
merg pe Castravete. Voi m-aţi trimis |! 

— Ai face mai bine să nu ţipi şi să mănînci, îl sfătui 
celălalt. Ţi-ar prinde bine pînă te stabileşti pe 104. 

— Nu mi-e foame, se încăpăţină Geo. 

— Totuşi e cel mai bun lucru pe care ai putea să-l 
faci. 

— Nu mi-e foame ! N-auzi că nu mi-e, încetează ! 

— Atunci rabdă, zise pilotul plictisit. 

Geo fierbea de necaz. Se întinse îmbrăcat în aşter- 
aut, aşteptînd să se calmeze. 

— Şi dacă o să mor acolo ? întrebă înciudat. 

— N-ai să mori, îl asigură celălalt. 

Geo rămase tăcut, cu ochii în tavanul scund al na- 
ei, unde un desen simplu își împletea liniile curbate. 

— M-aţi alungat, vorbi el într-un tirziu, Nu-i 
„imic, pot foarte bine să stau şi pe Castravete. Au mai 
dat şi alţii, după cîte ştiu. N-o să mor acolo. 

— Tu singur ţi-ai făcut-o, observă pilotul. Asta, 
ultima mai ales... Din cauza ta au murit doi oameni. 

Geo se întunecă la faţă. 

— Nu din cauza mea. Mecanismul era defect. 

— Tu l-ai defectat, 

— Am vrut să fac o glumă. N-am crezut că așa o 
4 se întîimple, altfel nu m-aș fi atins de el. 

— Da, cunosc toate scuzele, spuse aspru însoţito- 
"ul. Dar uite că doi oameni au murit din cauza ta, şi 
tu trebuia să împiedici asta atunci. 

Geo nu mai zise nimic. Pilotul se ridicase şi îl pri- 
vea din prag, mustrător. 

— Măcar acum ar trebui să fii sincer faţă de tine 
A să recunoşti, adăugă el. 

— Să lăsăm asta, propuse Geo strimtorat. Să lă- 
Am asta. O să stau zece ani pe 104 şi am terminat. 

Pilotul se întoarse iarăși spre tablou. 

— E timpul, zise. Pregăteşte-te. 

Geo se ridică încet și veni în sala de comandă. 

fără să se întoarcă. Geo deschise despărţitura ace 
şi scoase un scafandru cosmic nou. Îl cercetă pe toa 
părțile, întirziind momentul echipării. Mai reped 
auzi glasul pilotului. Mai repede, altfel n-ai să cobo 
fără riscuri. 

Geo işi puse costumul cu aceeași încetineală în mi; 
cări. Privi împrejur înainte de a-și fixa casca. Însoţi 
torul îşi făcea de lucru la tabloul de bord. 

— Gata! se auzi răguşit glasul lui Geo, schimb 
de aparate. 

Pilotul se ridică. Nu se simţea totuşi în largul lu 

— Ei, ce să-ţi spun, zise el. Acolo, jos, să te m 
gindeşti... Oricum, zece ani acolo... 

Se întrerupse, ezitînd. 

— Acolo, jos, să ştii că totuși... Să ştii că nu vei 
uitat. Poate chiar eu am să vin să te iau înapoi. 
hai, acuma du-te. 

Geo se întoarse fără un cuvînt și cobori în trapă. 
scară spiralată îl conduse spre intrarea în capsul 
Pătrunse acolo, închise uşa dublă şi se așeză. Sist 
mele de bord clipiră din ochii verzui, rotunzi. 

— Peste optzeci de secunde te catapultez, auzi i 
cască vocea pilotului. 

Numără în gind și deodată simţi şocul, apoi un zbir 
niit monoton făcu pereţii să tremure. Constată că s 
deplasa independent. 

Capsula evoluă un timp alături de navă, apoi traiec 
toria i se curbă din ce în ce mai mult, îndepărtind-o 
Geo se ghemuise în singurul fotoliu din cabin 
strimtă. Privea prin hublou nava care se micșora și i 
încercă o părere de rău, apoi se încăpăţină să nu mal 
urmărească nava. Căută asteroidul, care era acum 


— Acolo sint costumele, arătă pilotul într-o acc 

lestul de aproape. Foarte slab luminat, 104 îşi pe- 
rinda culmile ascuţite prin dreptul lui Geo, dar 
'apsula înconjură micul corp ceresc şi trecu în par- 
ca umbrită. Bezna se îngroșase, Geo nu mai vedea 
imic dedesubt. Așteptă încordat, bănuind asteroidul 
colo unde o uriașă pată neagră acoperea lumina 
telelor. Brusc, soarele Talzinar apăru dincolo de 
nârginea întunecată. Era mic şi lipsit de viaţă, abia 
a o stea ceva mai strălucitoare. Lumina lui palidă 
mulgea din 104 nişte umbre vagi, abia conturate. Geo 
nconjură asteroidul de citeva ori, căutînd platoul de 
borire. Ochii i se obișnuiră cu întunericul și desco- 
peri într-adevăr o suprafaţă ceva mai nivelată între 
luă şiruri de stinci. Dungi negre brăzdau platoul, 
nsă Geo nu-și dădea seama dacă acolo erau crăpături 
eu numai umbre. Totuși, la o nouă rotaţie avu im- 
mesia că deslușea o formă cunoscută. Tresări și se 
wuncă spre hublou, dar nu mai apucă să se lămu- 
“ească, deoarece capsula intrase din nou în zona um- 
oită a lui 104. Privi cadranele şi constată că nu va 
mai ajunge la platou, traiectoria era prea scurtă, avea 
A se sfirşească undeva mai aproape. Pereţii reîncepu- 
eră să vibreze. Întunericul era compact şi omul nu 
putea alege locul de coborire. Hotări să lase totul în 
eama automatelor, dar asta nu-l scuti de cîteva emo- 
i. Mereu i se părea că vede umbre ascuţite mișcîn- 
lu-se în noapte, în sus, și aștepta din clipă în clipă 
“ontactul cu stincile. Coborirea se desfășură însă 
normal, capsula atinse solul cu picioarele ei telesco- 
pice și se opri. 

Geo răsuflă ușurat. 

— Iată că am ajuns şi pe Castravete, își spuse el 
tdră să se bucure. 

Privi afară şi nu văzu nimic, decit cercul pe care 
făcea lumina trecind prin hublou. Cercul se proiect 
probabil pe o stincă din apropiere. Geo își zise c 
era mai prudent să aștepte dimineața, dar în acela 
moment ştiu că va ieși chiar atunci, indiferent d 
riscuri. Simţi nevoia să părăsească imediat cabin 
cu toate că nu i-ar fi folosit la nimic. Acţionă siste 
mul de deschidere și deodată uşa i se smulse di 
mfini, iar sîngele îi năvăli în cap, ameţindu-l. Lovi 
tura care urmă îl trezi, dar urechile îi vijiiau încă. N 
vedea chiar nimic în jur. Pipăi solul dur și își dăd 
seama că zăcea pe o pantă, cu capul în jos. Se ridic 
gemind. La vreo treizeci de paşi mai încolo văzu o lu 
mină dreptunghiulară. Constată că era intrarea capsu 
lei și se miră că aceasta ajunsese tocmai acolo. Ap 
înţelese și ii veni să ridă, reproşîndu-șşi că uitase 
scoată aerul din cabină înainte să fi deschis ușa dubl 
Desigur, aerul ţișnise în spaţiul înconjurător, proiec 
tindu-l şi pe el afară. 

— Ce întîmplare! se miră Geo. 

Începu să se miște pe loc, șchiopătînd. Încercă să : 
orienteze, fiindcă nici măcar nu bănuia în ce parte 
asteroidului căzuse capsula. „Fără asta nici nu 
putea“, își spuse nemulţumit, gindindu-se tot la 
păţise. Mai făcu vreo cîţiva paşi, şovăind, pipăin 
terenul înaintea lui, pînă cînd piciorul îi alunecă i 
gol. Se culcă la pămînt și curind se convinse că stînc 
sfirșea într-adevăr acolo. Nu reuși nici să atingă, nic 
să vadă marginea cealaltă a crăpăturii. Rămase ne 
mişcat, chinuindu-şi mintea cu întrebări la care răs 
punsul întirzia să vină. I se făcuse şi puţină teamă, 
fiindcă se vedea prizonier în întunericul acela usca 
şi totuşi nefoșnitor. Cum stătea culcat pe o parte, 

ingă buza şanţului, simți că i se proptise ceva în 
oaste, jenindu-l. Pipăi acolo.şi găsi lanterna fixată 
a centură. Se bucură şi o aprinse. Lumina îl orbi, atit 
ra de puternică în contrast cu bezna din jur. O 
limbă în stinga şi în dreapta, de-a lungul muchiei de 
iatră. Șanțul se desena neregulat pe suprafaţa aste- 
oidului, cotind după un grup de stînci cu strălucire 
ală. Geo lumină marginea opusă, care era într-ade- 
år departe, n-ar fi putut sări dincolo, deși gravitația 
ra mică. Pereţii șanțului coborau în pante primej- 
lioase, întilnindu-se la mare adincime. „Cum să ajung 
a stație ?“ se întrebă. Luă în sfirşit o hotărîre şi, ridi- 
indu-se, porni pe marginea crăpăturii. Urmă cercul 
minos lăsat de lanternă. La un moment dat se gîndi 
å treacă șanțul, deși nu știa precis dacă i-ar fi folosit 
s ceva. Îl lumină cu raza, descoperind că acolo crăpă- 
dra nu era tocmai adincă. Poate că totuși n-ar fi în- 
lăznit să coboare, dar ceva îl obliga să meargă 
winte, aşa că umblă în lungul șanțului pînă găsi o 
mită mai puțin abruptă şi își dădu drumul să alu- 
ece, culcat pe o parte, agăţindu-se din cînd în cînd 
le ieșituri. Constată din nou că trupul lui era foarte 
4or, iar şocurile nu-i produceau dureri. Cînd ajunse 
e fundul șanțului era însă înfierbîntat şi cîteva mi- 
ute trebui să se odihnească. Purtă raza pe peretele 
pus, căutînd un loc de trecere, apoi se căţără lipit 
m stinca aspră, privind mereu în sus, acolo unde 
uchia șanțului despărţea pămîntul de stele. Se opri 
» o mică terasă, măsurînd din ochi distanța pînă sus. 
i adună puterile, sări şi se agăță cu coatele de mar- 
ine. Ceva îl apăsă în jos și în aceeași clipă văzu cu 
naimă o umbră clătinîndu-se în dreapta lui, aplecată 
ste prăpastie. Umbra lunecă pe lîngă el și se pră- 

buşi, iar solul vibră uşor, îndelung. Apoi, la interv 
de cîteva secunde, se zgudui de două ori, puterni 
Geo se săltă peste marginea șanțului şi străpunse 
raza întunericul de jos. Un nor de praf se stirri; 
acolo, fremătind leneș în jurul unui colţ de stin 
prăbușit. 

Revenindu-și, Geo se indepărtă de șanț. Trave: 
un platou înclinat, împiedicîndu-se în -pragurile 
piatră pe care nu le observase la timp. Terenul d 
venea tot mai accidentat. De citeva ori omul se op 
dezorientat, neștiind în ce parte să meargă. I se pă 
că recunoaşte un grup de stinci pe lingă care mai t 
cuse şi porni în partea aceea, pină cînd avu din n 
impresia că se rătăcise. După socoteala lui ar fi trebul 
să ajungă din nou la şanţ, dar șanțul nu părea să f 
prin apropiere. Atunci Geo știu precis că mergea | 
altă direcţie și se opri descumpănit. 

Ceva nu era în regulă. Simţi asta, fără să intuias 
imediat factorul care provocase alarma. Mai tiizi 
văzu steaua Talzinar la o palmă deasupra orizor: 
lui şi înţelese că pe asteroid se făcea ziuă. Stinci 
primiseră o vagă sclipire, după care Geo le bănui 
formele neclare. Bezna se subțiase, făcînd loc un 
semiintuneric obositor. Soarele portocaliu nu av 
putere să trimită la o asemenea distanţă decît o cant 
tate infimă de energie. Geo stinse lanterna şi își obi 
nui ochii cu dimineaţa sumbră a lui 104. Lumina n 
se mai intensifică decit foarte puţin. Relieful deve 
totuși vizibil, iar crestele aruncară în partea opu 
stelei umbre dense, ca nişte punți de întuneric. 

Neştiird unde era și încotro să meargă, Geo por 
drept spre steaua portocalie, Era îngrijorat şi dezgus 
tat în acelaşi timp. Asteroidul nu-i părea o gazd 

rimitoare. Fără să vrea, se gindi la cei zece ani pe 
are trebuia să-i petreacă acolo, şi gindurile acelea 
ieplăcute îl obsedară într-atit încît la un moment dat 
» simţea fizic apăsarea şi trebui să se smulgă din ele, 
eea ce iarăşi nu fu prea uşor. 

Sări peste un perete stîncos și în acel moment îl 
tbi lumina care izvora dincolo de el. Nu mai apucă 
i-și dea seama ce era acolo. Surprinderea îl făcu 
A-și ia un elan de sălbăticiune și să sară înapoi. Căzu 
e lespezi, abia stăpinindu-şi pulsațţiile grăbite ale 
ingelui. Rămase neclintit, încercînd să-și explice de 
mde venea lumina aceea și ce se afla dincolo de 
încă. Pînă la urmă curiozitatea învinse. Se cățără 
wudent pe creasta ușor înclinată și privi dincolo. Lu- 
nina îl orbi iarăşi, dar acum nu se mai sperie. Văzu 
upola mică, transparentă, și îşi închipui că dăduse 
este locuința de care îi vorbise însoţitorul. Se lăsă 
k alunece de pe creastă și merse în direcţia aceea. 
urind se convinse că era într-adevăr locuinţa la care 
rebuia să ajungă. Cunoştea modelul acestor mici sta- 
| construite special pentru corpurile cereşti lipsite 
le atmosferă. Se apropie şi acţionă mecanismul de 
leschidere, avînd grijă să stea pe placa albă de la in- 
rare. Placa se scufundă lent și Geo ajunse în galeria 
ubterană. Sări într-o parte, permiţind plăcii să aco- 
«re la loc intrarea, iar aerul umplu galeria, așa că 
mul urcă treptele metalice care duceau în interiorul 
lopotului transparent. 

Își scoase costumul de protecţie. Se simţea epuizat ; 
șternutul aflat într-o parte a cupolei îl atrăgea ire- 
istibil. Stinse lumina, dar constată cu neplăcere că 
w putea adormi. Oboseala şi emoţiile îi alungară 
omnul. Privi afară prin peretele străveziu. Ziua 

semiobscură îmbrăca planetoidul într-o nuanţă depii 
mantă. Deasupra încremeniseră stelele, mari şi r 
tunde, înghesuite pe cerul smolit. De sub orizo 
urcau norişorii subțiri și lăptoşi dinspre nucleul ga 
lactic. Geo îi urmări multă vreme, apoi, în sfirși 
adormi şi se trezi abia noaptea, pe un întuneri 
absolut. 

Făcu iarăşi lumină și se apropie de cutia smălţui 
a bucătăriei. Îl chinuia o foame cumplită. În vrem 
ce aparatul făcea sintezele, el se plimbă de colo-col 
prin spaţiul destul de strîmt închis sub cupolă. Da 
întindea puţin mîna, putea atinge tavanul bolti 
După ce miîncă, se trînti în fotoliu, sătul și aproa 
mulțumit. Nu-l mai preocupa decit modul cum av 
să-și piardă timpul pină la ziuă, Măsură cu privir 
terenul accidentat pe care lumina, trecînd prin pere 
cupolei, îl smulgea din noapte. Era doar un petic 
pămînt şi lui Geo nu-i venea încă să creadă că f 


prin unele locuri de fîșii mai deschise la culoare, : 
mai vedea nimic împrejur în toţi aceşti zece ani ca 
trebuiau să urmeze. 

Celălalt şedea pe o piatră şi Geo reuși să se apr 
pie neobservat, profitînd de întuneric. Îl apucă de bra 
Necunoscutul nu păru totuşi surprins. 

— Ai venit ? întrebă el fără să se întoarcă. 

— Da, răspunse Geo, iar celălalt se răsuci brus 
spre el, privindu-l puţin speriat. 


88 “ 


— Cine eşti ? îl întrebă pe Geo și glasul îi trăda 
o sinceră uimire. 

— Nu mă cunoști ? 

Necunoscutul stătu pe gînduri. Aprinse lanterna și 
lumină casca lui Geo, apoi o stinse, 

— lartă-mă, se scuză el, nu te vedeam prea bine, 
e prea întuneric aici. lartă-mă, dar nu-mi aduc aminte 
să ne fi cunoscut. 

Fu rîndul lui Geo să se mire : 

— Ei, nu te mai preface ! 

Străinul se ridică. 

— Sau poate că nu ai fost tu ? ezită Geo. 

— N-am fost eu, acceptă celălalt. Probabil că n-am 
fost eu. Dar despre ce era vorba? 

— Mi s-a părut că te-am întîlnit undeva, explică 
Geo încurcat. 

Necunoscutul rise. 

— Eu sînt aici abia de cîteva ore. Într-o excursie, 
știi... N-a fost ideea mea, eu aş fi vrut în altă parte, 
pe Clopotul Albastru. Am rude acolo. Dar Mona, ea 
a zis să mergem pe 104. Să vadă cum e asteroidul ăsta. 

Omul rise din nou, dispreţuitor. 

— Ce putem vedea aici, pe 104? Pustiu, pustiu... 
Tot în excursie ? se interesă el. 

Geo se fistici şi încuviinţă. 

— Ştii, reluă celălalt, e nemaipomenit de uriît aici. 
Dacă nu insista atit Mona, nu veneam pentru nimic 


în lume. 

— Mie îmi face plăcere, îl asigură Geo. E cel mai 
original loc din cîte cunosc. 

Necunoscutul îl privi neîncrezător. 

— YVorbeşti serios sau îţi baţi joc de mine ? 


— Foarte serios, minţi Geo. E a treia oară cînd 
vin aici în excursie. Clopotul Albastru e un fleac, şi 
nici măcar albastru nu e. Pe cînd ăsta... N-ai văzut 
ce formă extravagantă are? 

— Da, e destul de alungit asteroidul tău, chiar 
m-am mirat. Ă 

— Aerodinamic ! exclamă Geo entuziasmat. Nu-i 
așa ? 

— Adrian, cu cine vorbeşti ? se auzi de undeva o 
voce de femeie şi Geo tresări, căutind-o pe cea care 
vorbise. 

— O, ea e Mona, explică necunoscutul. Mona, unde 
eşti ? Vino, am întîlnit aici pe cineva. Îl cheamă... 

Geo își spuse numele fără prea multă plăcere. 

— Îl cheamă Geo şi vine chiar de pe Clopotul 
Albastru. 

— Nu de acolo, zise Geo nemulțumit. De pe 
Planetă. 

Femeia venea printre stinci, luminîndu-şi cu atenţie 
drumul. 

— Mă bucur, zise, oprindu-se lingă cei doi. Eu sînt 
Mona, cred că ai aflat. Adrian e foarte încîntat de 
asteroid. Dacă ţi-a spus cumva altfel, să nu-l crezi. 

— Da, draga mea, cedă Adrian, pentru tine o să-mi 
schimb şi gusturile. 

— Eşti de mult aici? întrebă femeia. 

— Eu?.. ăăă... Nu prea, răspunse Geo, eschi- 
vindu-se. 

— Noi acum am venit, il lămuri Mona înveselită. 
Cum am coborit pe sol, am și pornit în recunoaștere. 
Tot timpul am senzaţia că o să găsesc aici ceva foarte, 
foarte interesant. 

— Ea are mereu senzaţii din astea, observă Adrian. 

— Nu fi răutăcios cu mine ! îi reproşă femeia. 

— Sint curios pînă unde o să se ducă, îi mărturisi 
Adrian lui Geo. Deocamdată e modestă, s-a mulţumit 
cu 104. Mă mir că nu mă scoate dincolo de periferia 
sistemului. Asteroidul acesta... asteroidul acesta e cel 
mai îndepărtat de Talzinar, nu? 

— Cel mai îndepărtat. 

— Ei vezi! 

Exclamaţia suna a reproș şi Adrian porni înainte, 
simulind o imaginară supărare. 

— Ce navă aveţi? se interesă Geo. 

— Una mică și foarte interesantă, o lăudă Mona. 
Eu am ales-o! 

— Se pricepe la toate, comentă Adrian ironic. 

— Dar, dragul meu, acum cred că totuşi nu trebuia 
să venim aici. O să mă plictisesc repede printre stin- 
cile acestea... stincile acestea mohorite... 

— Cine a fost cu ideea ? triumfă Adrian. 

— Nu trebuia să mă lași. 

— Sigur, acum eu sînt de vină! 

— E drept că nu prea aveţi ce vedea aici, recu- 
noscu Geo. 

— Parcă înainte spuneai altceva, observă Adrian. 

— Eh |! icni Geo şi nu mai zise nimic. 

— Ce-i acolo ? întrebă Mona, oprindu-se. Ce-i lu- 
mina asta ? 

— Locuinţa mea. Credeam că aţi observat-o pînă 
acum. 

— Te-ai și aranjat! vorbi Adrian cu admiraţie. 

Se apropiară de cupolă. 

— Făceţi-mi o vizită, propuse Geo. 

— Cu plăcere. Mică, dar cît se poate de bună, 
aprecie Adrian, lovind cu pumnul în cupolă. Exce- 


lent ! 
— Nu mi-am dorit niciodată altceva, îi asigură Geo. 


Pe aici e intrarea. 

Coboriră la subsol, apoi urcară în încăperea locuită. 
Se dezbrăcară şi Geo putu să-și vadă mai bine noile 
cunoștințe. 

— Scuzaţi deranjul, spuse el, nu obișnuiesc să-mi 
string salteaua cind mă scol. 

— O, nu-i nimic ! se grăbi Mona să-l asigure. Asta 
funcţionează ? 

Arătă spre mașina de gătit. 

— Merge, zise Geo. 

— Am să vă fac o dulceaţă. Sau poate doriţi alt- 
ceva ? 

— Fă-ne flipsen, ceru Adrian. 

Mona se strimbă. 

— Iar flipsen ? M-a uimit cu gusturile lui, exclamă, 
adresindu-se lui Geo. 

— Flipsen-ul nu e rău, observă acesta. 

— Bine, cedă femeia îmbufnată. V-aţi solidarizat ! 
O să vă fac ce doriţi. 

Apăsă claviatura aparatului și-l lăsă să lucreze 
singur, 

— N-ai o altă cameră ? 

Geo o privi mirat. 

— N-am, de unde să am ? zise. 

— Voiam să-mi pun o rochie, explică Mona. M-am 
săturat să stau tot timpul în uniforma de astronaut. 

— Mă rog, dacă așa crezi... Eu pot să ies, observă 


Geo nemulțumit. 

-- Nu, mai bine ies eu. Pină cind mă întorc o să 
fie gata și flipsen-ul. 

— Chiar şi băut ! glumi Adrian în urma ei. Moare 
dacă nu se știe îmbrăcată elegant, îi spuse lui Geo, 
cînd rămaseră singuri. 

Geo nu răspunse. Adrian stătea în fotoliu, cu pi- 
cioarele întinse, aproape despărţind încăperea în două. 
Pe fața lui mică, de adolescent, plutea o umbră de 
zîmbet. 

— E femeia ta? întrebă Geo, arătînd cu bărbia 
spre ușă. 

— Cine ? Mona ? Logodnică. Adică tot cam acolo, 
rise Adrian. Mă iubește mult. Nu înţeleg însă de ce 
m-a tirit în fundătura asta. De cînd i-a intrat în cap 
că trebuie să meargă pe 104 n-a mai avut linişte. Ce 
credea că o să găsească aici? Curiozitatea, asta e, 
curiozitatea | Dă-mi voie să te întreb : eşti singur ? 

Geo îl privi surprins. 

— Singur, mărturisi el. 

— Cu atit mai inexplicabil, urmă Adrian, adunîn- 
du-şi leneș picioarele. Nu văd de ce trebuie să renunţe 
cineva la spaţiu, lumină, aer, vegetaţie şi la toate 
celelalte pentru un asteroid obscur. Să fi avut și tu 
o logodnică, aş mai înţelege, lor le vin ideile cele mai 
năstrușnice, dar așa... 

— Şi eu am idei, declară Geo iritat. În timpul 
liber explorez numai asemenea asteroizi. 

— Și găseşti ceva? întrebă cu gravitate celălalt. 

— Satisfacţii, satisfacţii ! 

Geo îşi desfăcu braţele în lături și tocmai voia să 
continue teatral, cînd de jos ajunse la ei un țipăt 
scurt. Adrian sări în picioare, lovind cu fruntea tava- 
nul boltit. 

— Mona! strigă el. Ce s-a întimplat ? 

Deschise uşa scundă şi se aplecă deasupra scării. 
Mona urca în fugă, tropăind ușor pe trepte. Sus se 
opri o clipă răsuflind speriată și îşi apăsă pieptul cu 
palma. 

— Ce-ai pățit, dragă, ce s-a întîmplat? insistă 


Adrian nedumerit. 
— Îţi vine foarte bine rochia, zise Geo, abia stă- 


pînindu-şi risul. Vişiniul ăsta lucios te prinde. 

Femeia se apropie de el. 

— Ce ai acolo jos ? întrebă ea intrigată. 

— Unde? se miră Geo. A! Nu cumva ai intrat în 
magazie ? ! 

—- Ai intrat ? întrebă Adrian autoritar. 

— Nu ştiam că e o magazie. Credeam că găsesc 
acolo o oglindă. Și nu ştiu ce s-a mișcat, era întuneric. 

— Extraordinar ! exclamă Adrian. Iarăşi curiozi- 
tatea asta a ta! 

— Dar era ceva acolo, vă rog să mă credeţi ! izbucni 
Mona speriată. 

— Ce să fie ? se prefăcu Geo mirat. 

— Am auzit şi un zgomot de metal. 

— Hai cu mine, zise Geo. 

— Nu! ţipă femeia. Nu mai merg acolo! 

— Vino tu, îi spuse lui Adrian. 

Adrian îl urmă, coborând fără entuziasm treptele. 
Mona rămase sus, privindu-i neliniștită din ușă. Ajuns 
lingă intrarea magaziei, Geo se opri deodată şi-i făcu 
semn lui Adrian să aștepte. Căută intr-un colţ al 
coridorului şi se întoarse cu o pirghie de metal. 

— Ține asta, spuse, și i-o puse lui Adrian în miîini. 

Apoi deschise cu grijă ușa magaziei. Nu se auzea 
nici un zgomot, dar în întuneric clipeau verzui două 
luminiţe rotunde. 

— Tu erai, băieţel ? ! exclamă Geo şi aprinse lu- 
mina. Nu ţi-e ruşine să sperii lumea, jigodie! 

Era un robot pe care-l meșşterise cu câtva timp în 
urmă, ca să se distreze. Îi venise ideea să-i dea formă 
omenească. Se mirase, chiar, de faptul că pînă atunci 
nu-i trecuse prin minte nimănui să creeze un robot 
cu înfățișare de om. Răsucise cîteva foi de tablă, su- 
dindu-le, apoi se chinuise mult cu articulațiile, cam 
lipsite de flexibilitate. La urmă adusese de sus calcu- 
latorul, care era acum instalat în pieptul lat al lui 
Ro. Geo îi făcuse și un cap pătrat, demontabil. 

— Ce-i monstrul ăsta ? întrebă Adrian peste umă- 
rul lui. 

—  Isteţule, își alintă Geo creatura mecanică, te-am 
trezit, isteţule, ce să-i faci! Supără-te, ca să-ţi treacă. 

Adrian aruncă pirghia scirbit. 

— Îţi baţi joc de noi, spuse. Tu știai prea bine ce 
ascunzi în magazie. 

— Ştiam, sigur că știam. Cite nu sînt în magazia 
asta ? Şi dacă, la urma urmei, era altcineva? Ar fi 
putut să... 

Fără să-l mai asculte, Adrian începu să urce trep- 
tele nervos. Mona îl aștepta sus, încă nedumerită. 

— Ce-i acolo ? întrebă ea. 

— Nimic. Gata, plecăm, zise Adrian supărat. 

— Acum, imediat ? se miră femeia. Şi flipsen-ul ? 

— Să și-l bea singur. 

— Cum o să-l beau singur?! strigă Geo de jos. 
Adică veniţi la mine, umblaţi la mașina de gătit, ce- 
reţi ce vreți, şi eu să consum tot ce v-a convenit vouă 

să preparaţi în tinicheaua aia ! Și tu, ce te-ai îmbuf- 
nat așa? îl întrebă pe Adrian. Doar ești bărbat, 
sau ce... 

Adrian nu răspunse. Stătea în capul scării, încrun- 
tat, neștiind ce să facă. De lingă el, Mona îi şopti: 

— Ştii că nu putem pleca așa, pur şi simplu... 

— Hai, ieşi afară ! strigă Geo prin uşa magaziei, 
de unde se auziră imediat zgomote produse de metal. 
leşi să te vadă oaspeţii mai bine. 

„Micuţul Ro“ apăru pe coridor, păşind clătinat. 
Ochii verzi i se roteau nesigur în capul colţuros. 
Mecanismul se opri dezorientat, cercetînd cu antenele 
galeria subterană. Mona se retrase puţin, ascunzin- 
du-se instinctiv după Adrian. 

— Ce-i asta ? întrebă ea uimită şi fricoasă. 

— Hai, băieţel, îndemna Geo robotul, nu te teme, 
ei nu-ţi fac nici un rău. Salută-i cum te-am învăţat. 
Altfel vor zice că ești prost crescut. 

Micuţul Ro îi fixă pe cei doi, apoi își duse brațul 
îndoit spre umăr. Cu mişcări încete apucă vengeaua 
care-i servea drept git şi, deodată, oaspeţii văzură 
capul -pătrat înălțindu-se, pe măsură ce braţul se 
destindea. Mecanismul părea acum un fel de crab 
uriaș, decapitat, ţinînd într-o labă cutia în care cei 
doi ochi verzi continuau să se miște dezordonat. 

— Replica, replica ! strigă Geo în culmea sa 
tisfacţiei. 

Micuţul Ro rămase mai departe în poziţia aceea. 

— Oribil ! zise Mona înfiorată, apoi tăcu. 

— Replica, spune replica! insistă Geo. 

Micuţul Ro nu se clinti, începu să zumzăie iritat, 
dar nu rosti ce părea să aștepte creatorul lui. 

— Am uitat, scârţii ceva din interiorul mecanismu- 
lui. Nu mai ştiu, am uitat... 

— „În infinit...“ încercă Geo să-l ajute. 

— În infinit, repetă Micuţul Ro, apoi se opri. Nu 
mai ştiu, am uitat! 

Geo se înfurie. 

— Cînd ai s-o înveţi ca lumea ? strigă el. Eşti un 
prost, de nimic nu eşti în stare. Hai, cară-te ! 

Îi smulse capul din mina ridicată și i-l înfipse 
inapoi în trup, lovindu-l nervos cu palma în creştet. 
Micuţul Ro dispăru în magazie, iar Geo triînti ușa. 

— Nu vrea cu nici un chip să reţină celebra replică 
a lui Iasore, zise el urcînd treptele. O uită, mereu o 
uită, și asta mă enervează cumplit. 

— Ai face mai bine, observă Adrian, ai face mai 
bine să nu murdărești amintirea unui mare erou, 
repetindu-i cuvintele prin hidra ta metalică. 

— Ei, asta-i acum! pufni Geo. Dar să mergem 
sus, de ce stăm aici pe scară? 

Urcară sub clopotul străveziu. Adrian era morocă- 
nos, supărarea încă nu-i trecuse. Mona aduse licoarea 
fumurie şi o servi în cupe. Şezind pe marginea ta- 
bloului de comandă, Geo vorbea despre Micuţul Ro. 

— Credeam că o să fie mai capabil. După asamblare 
m-am convins de contrariu. Poate că s-a defectat ceva 
în calculator, sau poate din cauză că acesta trebuie 
să-i coordoneze şi mișcările. Ce-i drept, e cam rigid 
și are o stabilitate... așa şi-așa... dar încă nu s-a răs- 
turnat niciodată. Asta nu înseamnă totuși că e mai 
deştept. 

— De ce-l ţii? La ce-ţi foloseşte? se interesă 
lemeia. 

— Mă distrează, explică Geo zimbind. 

— Fier vechi! pufni Adrian dispreţuitor. 

— Nu, nu e fier vechi. E drept că uneori nu-mi 
execută comenzile sau le interpretează greşit. Dar ce 
importanţă are asta ?... Excelent ! aprecie el băutura, 
gustînd-o. 

— E după o formulă proprie, lămuri Mona. Lui 
Adrian doar așa îi place. Deşi filpsen-ul e băutura lul 
preferată. 

Adrian despărțea din nou încăperea în două, cu 
picioarele. Gusta din cînd în cînd, strimbindu-se. 

— Nu mai face pe supăratul! îi șopti Mona po- 
runcitor. 

Adrian se mișcă, sorbi din cupă ceva mai mult, 
plescăi din buze, apoi puse cupa pe măsuţa joasă și 
îşi aruncă braţele în spate, peste umărul rotunjit a 
fotoliului. 

— Clopotul ăsta al tău e ideal pentru un excursio- 
nist, observă el cu profundă naivitate. Regret că n 
mi-a trecut prin gind să-mi aduc şi eu unul. Dar n 
văd la ce mi-ar fi folosit o magazie cu tot felul de 
materiale, semănind mai mult cu un atelier. 

Luă cupa şi mai sorbi o dată. Geo, de lîngă tabloul 
de comandă, îl privi cîteva momente scrutător, 
căutîndu-şi răspunsul. 

— Eu nu mă pot lipsi de atelier, zise. De mic m-am 
obișnuit să meșteresc ba una, ba alta... În special 
roboţi. Cînd plec undeva, duc cu mine şi uneltele, 
Ce poţi face | oftă el prefăcut. Un obicei, așa cum 
alții obișnuiesc să se plimbe de la... pînă la... prin 
același parc, sau să viziteze o planetă de cîte ori au 
posibilitatea. 

Clătină mărunt din cap, privind luminile care ju- 
iau în cupa ţinută cu amîndouă palmele. Pe buzele 
lui Adrian flutură un zîmbet ironic. 

— Da, spuse el. Se poate. Cunosc obiceiuri dintre 
cele mai ciudate. 

— Nu-l provoca ! şopti din nou femeia. 

Adrian nu mai zise nimic. 

— Dar asta n-are nici o importanţă, urmă Geo. Nu 
mi-aţi spus însă cit o să mai staţi pe aici. 

— Nu mult, zise Mona. Ne-am cam săturat de 104. 

— Un asteroid prăpădit, adăugă Adrian. Mai bine 
plecam spre Clopotul Albaștru. 

— Trecem pe acolo de acum înainte, încercă să-l 
impace femeia. 

— Am şi eu cunoscuţi pe Clopotul Albastru, minţi 
Geo. O să vă rog să-mi faceţi un serviciu. 

— Nu ne ruga, îl preveni Adrian. Nu ne ruga, 
pentru că n-avem timp. Ni se încheie concediul. 

Geo tăcu o vreme, plimbindu-se cît îi îngăduia 
cupola. 

— Dacă nu vreţi, spuse el, scărpinîndu-se în ureche, 
ce pot să fac dacă nu vreţi? 

— Nu avem timp, repetă Adrian. 

— Eşti supărat. Acum eşti supărat pe mine, de asta 
mă refuzi, observă Geo. 

— Nu sînt supărat, se împotrivi celălalt. Nu pot fi 
supărat pe tine. 

— Atunci luaţi-mă cu voi, ceru Geo. 

Adrian tresări. 

— Unde să te luăm? întrebă el surprins. 

— Pe Clopotul Albastru. Vreau să-mi văd cu- 
noscuţii. 

— Dar tu n-ai nava ta? se miră femeia. 

— Am, zise Geo calm. Însă acum nu e aici. A sufe 
rit o avarie. Drumurile sînt pline de meteoriți. 

— A, așa stau lucrurile! exclamă Adrian. 

— Așa stau. Trebuia să vină cineva, un prieter 
preciză Geo. Trebuia să vină cu altă navă şi să m 
ia. De aceea sînt singur aici. 

— Şi dacă vine omul acela după ce pleci ? se in 
teresă Mona. N-o să te mai găsească pe 104. 

— O să plece şi el înapoi. O să se întoarcă p 
Planetă. i 

— Înseamnă că tu, de fapt, tu pe Planetă trebui: 
să te întorci, se agăţă Adrian de un argument. 

Geo se enervă. 

— N-am de gind să merg acolo. Aş fi vrut pe Clo 


potul Albastru. 
— La urma urmei, observă cu nepăsare Adrian 


nu sîntem decit niște excursionişti. 
Geo sări în sus şi încălecă iarăşi marginea tabloulul! 


de comandă. 

— Excursionişti ? izbucni el pe un ton ameninţă: 
tor. Voi, excursionişti ? Voi ? Îl aţinti pe Adrian cu 
degetul întins. Mie îmi spui asta ? Mie? 

— Nu ești în toată firea? întrebă Mona speriată, 

— Excursioniști, nu ? Aţi venit să vă petreceţi pe 
104 concediul, nu ? Să admiraţi splendoarea asta de 
planetoid, nu ? Sigur, nu mă cunoașteţi, nu știaţi cine 
sint, de unde vin, de ce... Sigur, surpriza de a fi în- 
tilnit un alt excursionist! Geo rise crispat. Un alt 
extravagant care explorează pietrele din marginea 
sistemului Talzinar ! Nu mă cunoaşteţi? Nici tu? 
Nici tu... Aşa! 

Mona și Adrian îl priveau surprinşi, fără o vorbă. 

— Nu vreţi să mă scoateţi de aici și ştiam prea 
hine că n-o să vreţi. Dar am vrut să fiu sigur. Să fiu 
pur de voi, asta am vrut, să ştiu cine sînteţi. Eşti 
'alentat, îi spuse lui Adrian. Ştii să faci şi pe supăratul 
& să fii crezut. Uite, şi acum, ce uimire sinceră citesc 
pe fața ta! Eşti foarte talentat, dar nu-ţi merge. 

— Unde m-ai adus ? se răsuci Adrian spre Mona. 
'Jpde m-ai adus ? 

-Femeia se scuză, jenată : 

'— N-am bănuit că o să dau peste un... 

'— Aşa, aşa! strigă Geo. Continuaţi! Jucați-vă 
‘lul. Totul e foarte interesant. Excursioniști, nu ? 
* vreţi de la mine? Unde aţi ascuns aparatele? 

— Ce aparate? se miră Adrian. 

— Aparatele secrete. Unde le-aţi ascuns ? În ta- 
oul de comandă ? În mașina de gătit? Al Aici? 

Se uitară unul la altul consternaţi. 

— Ce vreţi de la mine?! zbieră Geo, sărind jos 
lin locul unde şedea. De ce mă urmăriţi ? Credeaţi că 
o să mă descurc şi singur ? Află că o să stau zece 
ni aici, nu-mi pasă. O să vedeţi, o să simţiţi că 
n-aţi trimis degeaba aici! Stau zece ani şi gata. Nu 
nă interesează nici ce-am lăsat in urmă, nici ce mă 
şteaptă. Ziua de miine o să fie la fel cu cea de azi 
| cu toate celelalte, nici mai bună, nici mai rea. Aşa 
A ştiţi! Aşa! 

— Să mergem, îi spuse Mona lui Adrian, trăgîndu-l 
le mînecă. Să plecăm de aici. 

— Plecaţi ] strigă Geo. Plecaţi ! Cine v-a trimis la 
nine şi de ce ? Ca să mă urmăriţi ? Ca să mă faceţi 
i sufăr ? Spune, îi ceru lui Adrian, recunoaște | 

— Nu ești întreg, observă acesta în timp ce se. 
abrăca. 

— Plecaţi, n-am nevoie de urmăritori ! M-aţi alun- 
gat pentru o prostie sau indiferent pentru ce. Lăsa: 
ți-mă singur. Atenţia voastră mă supără, mă jigneste, 

Ceilalţi se îmbrăcaseră în grabă. Adrian își ajută 
logodnica să-și fixeze cordonul lat al costumului, 

— Puteai să mă respecţi cel puţin pe mine, spus 
Mona din capul scărilor. Eşti lipsit de bun simţi 

Și trînti uşa. Geo auzi paşi grăbiţi coborind treptele, 
Mona, nervoasă, spunea ceva, dar nu se înţelegea ce, 
Apoi nu se mai auzi nimic. Geo se așeză în fotoliu, 
epuizat. Îşi sprijini bărbia în palme, privind în jos, 
Cronometrul ticăia ritmic de undeva din stinga lui 
Tăblia lucie a mesei îi oglindea chipul obosit, defor 
mindu-l uşor. 

— O să mă descurce eu cumva, scînci omul, şi fat 
răstrîntă lîngă cupele aproape goale avu o tresărir 
încăpăţinată. 

— Nu mai mult, susţinu Geo. 

— Şaptesprezece, se corectă Micuţul Ro. 

— Ai un creier total aplatizat, constată omul. 

Simţea nevoia să-și bată joc de robot şi dinadin 
îl provoca la exerciţii de inteligență. Uneori discu 
tiile îl enervau, alteori se pasiona și, aventurîndu-s 
în adevărate exhibiţii absurde, obliga memoria ro 
botului la eforturi prea mari. E drept că foarte ra 
Micuţul Ro părea dispus să facă aceste eforturi. 
Adesea se rezuma la o nepăsare totală pentru ceea ce 
depășea logica lui îngustă. Nici pe Geo nu-l mal 
preocupa logica discuţiei ; erau speculaţii pe care Ie 

completa cu aluzii la defectele creaturii mecanice. 
Totul i se părea un joc frumos. Constată însă, sur- 
prins, că de la o vreme nu se mai putea lipsi de 
tovărăşia Micuţului Ro. Ironizat, jignit, disprețuit, 
incurcat într-un păienjeniș de idei, răsucit și răsturnat 
după bunul plac al omului, robotul devenise totuși 
o prezență permanantă în preajma lui Geo, ciştigînd 
înţelegere şi, treptat, simpatie. Geo construise o cari- 
catură, dar acum regreta că nu avea posibilitatea să 
perfecționeze mecanismul. Nu ştiuse să-i creeze re- 
flexe pentru reacţii complexe şi nici nu avea în ate- 
lier materialul necesar. Îl accepta şi aşa, ca pe un 
partener fără de care conversaţia ar fi rămas o iluzie. 
Neputiiîndu-l întrebuința într-o discuţie serioasă, omul 
se folosea de capacitatea intelectuală redusă a Micu- 
tului Ro ca să-și pornească fantezia într-un sens 
oarecare, să și-o întrețină, realizind în funcţie de 
reacţiile modestului său partener construcţii logice, 
spectaculoase, dar adesea artificiale şi absurde în 
esența lor. Era un fel de a visa cu glas tare. 

— Mi-ar trebui o navă, spuse la un moment dat. 
Nu de dimensiuni mari. Una mică, pentru un singur 
loc. În minte am şi schițat planurile. Am nevoie de 
cîteva calcule şi o să te programez pentru ele. 

Micuţul Ro dădea semne de oboseală. Geo urmă: 

— Lumea locuită nu e totuşi atit de departe, Clo- 
potul Albastru de pildă... Cu o navă mică aş ajunge 
repede acolo. Aş sta cîtva timp acolo şi aș veni înapoi. 

Geo îşi frecă bărbia, absorbit de ginduri. 

— Sau poate că n-aş mai veni, spuse. Nu mă atrage 
asteroidul. Aş vrea să rămîn pe Clopotul Albastru, 
fiindcă nu cunosc pe nimeni acolo și nimeni nu mă 


103 


cunoaşte. Nu vreau să fiu recunoscut. Mă vor obliga 
să revin pe Castravete. 

— O sută patru, corectă Micuţul Ro. Asteroid d: 
dimensiuni reduse, fără atmosferă. Suprafaţă acciden- 
tată. Orbita... Poziţia faţă de Talzinar... 

Robotul dădu o serie de cifre. Geo nu-l întrerupse 
şi nici nu se enervă. Spuse gînditor : 

— Nu într-o zi, dar în cinci tot aş ajunge acolo. 
Depinde şi de combustibil. 

— Mezonic, interveni Micuţul Ro. Combustibil me- 
zonic. Consum minimum pentru accelerarea pro- 


gresivă. 
— Tu prea le iei pe toate în serios, observă Geo 


zîmbind. Asta e marele tău defect, ce să-i faci... 

— Fotonic, propuse Micuţul Ro. Motor fotonic. 

— Fie şi fotonic. Numai că ne-ar trebui o oglindă 
parabolică. 

— Depărtarea focarului : șase virgulă șase. 

— Ce prostie ! Unde s-a mai văzut un asemenea 
focar ? se miră Geo și jocul continua. 

— Model 2170, preciză robotul, forțindu-şi me- 


moria. 
— Un model pămîntean | Un model dinainte de 


plecarea coloniei noastre! Vechitura asta e bună 
doar pentru muzeu. Și tu, de altfel... Dar m-am 
obișnuit cu tine şi te suport. Eşti o vechitură cu 
profil de savant. Ce mă făceam dacă nu reparai 
totuși mașina de gătit? 

— Nu eu, zise Micuţul Ro. 

— Eşti prea modest, ironiză Geo. 

— Nu eu. Altcineva. 

— Sintem singuri în pustietatea asta. 

— Alteineva, repetă incurcat robotul. 

Geo zimbi, apoi reîncepu să-și construiască utopia. 

-— N-ar bănui nimeni că nu mai sînt pe asteroid, 
zise. Probabil că nici n-o să fiu căutat. Dar dacă vine 
cineva aici in lipsa mea? 

Perspectiva aceasta îl puse pe ginduri. 

— Cine să vină? se întrebă. 

Îşi văzu ameninţat proiectul de evadare şi se enervă. 

— Nu vreau să vină nimeni aici, auzi tu, Ro? 
Nu vreau să mă caute nimeni. Mă pot lipsi de orice 
vizită, să ştii. Să nu-mi aduci pe nimeni aici. 

— Nu înţeleg, spuse robotul. 

— Te fac răspunzător, îl ameninţă Geo. O să te 
demontez, o să fac bucățele din tine! 

Micuţul Ro nu se neliniști. 

— Ce ştii tu, Ro! oftă Geo, întinzîndu-se în col- 
tul său. 

Soarele portocaliu scînteia palid deasupra lui. Geo 
îl urmări un timp prin peretele curb al cupolei. 

— Ce ştii tu ! zise din nou, întristat. Dacă aş avea 
o navă, totul ar fi altfel. N-aș mai fi legat de plane- 
toidul ăsta care acum se îndepărtează de Talzinar. 
Pînă unde o să mă ducă ? Trebuie să-mi găsesc totuşi 
o navă şi să plec. 

Se imagină pilotînd spre una dintre planete. 

— E greu să fii singur, recunoscu. Dar n-o să 
mă înapoiez acolo de unde m-au alungat. Chiar așa! 
Mi-ar trebui o navă doar ca să călătoresc. Nu m-aş 
apropia de lumea locuită. 

— Procesul tehnologic, interveni robotul, însă Geo 
îl întrerupse brusc: 

— Taci acum! Lasă-mă în pace cu sfaturile tale, 
sint sătul de ele. 

Micuţul Ro amuţi. Totuşi, pînă la urmă, Geo fu 
nevoit să coboare în realitate și să accepte lucrul 
acela principal pe care îl ocolise cu grijă, pentru că 
l-ar fi obligai să renunţe de la început la plăcerea de 
a-şi construi visul ademenitor. Văzu că n-avea cum 
să facă rost de o astronavă, și astfel întregul plan se 
prăbuşea. [i era greu acum să se resemneze, ori să se 
declare învins. Și, ca intotdeauna, găsi o altă pistă pe 
care să-şi canalizeze energia intelectuală cu ceva mai 
mult folos decit înainte. 

— De miine imi reiau expedițiile, își zise. Nici 
nu-mi vine să cred că de atita timp n-am mai ieșit 
afară. Trebuie să explorez asteroidul în întregime şi 
să caut minereuri. 

Mai departe va vedea. Deocamdată să exploreze 
asteroidul. În felul acesta nu va mai fi un simplu 
rătăcitor printre colții de piatră. Avea un scop și 
asta îl bucura. Deocamdată să caute minereuri. Avea 
să facă nişte hărţi aproximative, însemnind relieful 
pe foițe de plastic. Și dacă nu va găsi nimic? Nu, 
trebuia să găsească. Alungă îndoielile pentru că-l stîn- 
jeneau, le simţea ca pe un balast de care nu avea 
nevoie. 

— Şapiesprezece. 

Tresări, auzind glasul Micuţului Ro. 

— Ce s-a întîmplat ? Ce e nou, fericitule ? 

Apoi Geo îşi aminti de jocul acela cu numere în 
care antrenase robotul cu puțin timp înainte. 

— Optsprezece, susţinu el. Optsprezece. 

Planul rămase fictiv, însă Geo își învinse totuşi 
repulsia pentru mediul exterior şi făcu un drum 
pînă la locul unde căzuse capsula. Se orientă bine şi 
ieşi curînd la marginea şanţului, pe terasa înclinată. 
Revederea aparatului îl bucura. Capsula înţepenise 
pe picioarele ei lungi și aproape că se confunda cu 
peisajul. Uşa larg deschisă spre vid descoperea intra- 
rea întunecoasă, dind impresia de obiect părăsit pen- 
tru totdeauna. Asta nu-i plăcu lui Geo. Se gîndi că 
o lumină în interior ar fi lăsat imediat altă impresie. 
Cabina ar fi părut locuită, servind totodată şi drept 
far. „Cum de nu m-am gîndit la asta pînă acum? 
Trebuie s-o transform in far“, își spuse. Era nevoie 
şi acolo de lumină. Ocoli capsula, încîntat de idee. 
Constată că nici nu trebuia făcut cine știe ce. Doar 
să încarce acumulatorul cu energie, iar energie avea 
suficientă la locuinţa lui de sub cupolă. La nevoie îşi 
mai putea produce. 

— Uite ce bine ar prinde o lumină aici, zise şi se 
bucură. 

Măsură din ochi aparatul şi deodată îl înfioră gîn- 
dul că avea o navă, că nava visată era acolo, lingă el. 
Avea capsula care putea fi adaptată pentru ceea ce 
intenţiona el să facă. „Prostule, se mustră, de ce n-ai 
văzut asta încă de la început ? N-ai fi pierdut zadar- 
nic atîta vreme.“ 

Intră în cabina strimtă şi meşteri un timp acolo, 
încercînd să desprindă acumulatorul. Acum, după ce 
întrezărise posibilitatea de a transforma capsula în 
navă, dorea mai mult <a oricînd să reaprindă lumina 
în interiorul ei. Își aminti de momentul coboririi pe 

104, cînd stătuse în fața micului tablou de bord și 
totul era inundat de lumină. Se miră că atunci nu 
fusese în stare să aprecieze și să trăiască intens ceea 
ce-i părea un fel de bucurie simplă a luminii. „Multe 
n-am observat pînă acum“, constată. După citeva în- 
cercări, află în ce fel trebuia demontat acumulatorul 
şi reuşi să-l scoată. Înainte de a cobori din cabină se 
opri în uşă aproape involuntar. Simţea nevoia să 
privească de sus ţinutul în care fusese exilat, să-l 
domine. Se uită şi la cerul smolit. Își imagină 
capsula-navă străbătindu-l dintr-o parte în alta, pînă 
ar fi dispărut sub orizontul apropiat. 

— Am să plec, se bucură Geo. N-o să mai stau 
mult aici. M-am săturat de tine, asteroid! 

Stătea în uşa viitoarei nave şi toată fiinţa lui 
părea că spune : am să plec, adio! Adio, lume rigidă 
și lipsită de viaţă, plec în sfârșit și n-o să ne mai 
întilnim probabil niciodată. Unde ? veni un gînd şi 
Geo ezită să răspundă imediat. 

— O să explorez o stea, se minţi el, ca să nu-şi 
micşoreze bucuria. Poate chiar pe asta mare de deasu- 
pra mea. 

Apoi ridică acumulatorul și sări din cabina aflată 
la o oarecare înălţime. Căzu în picioare, fără să se 
lovească. Acumulatorul, deși în mod obișnuit trebuia 
să fie foarte greu, putea fi dus într-o mină. Îl săltă 
pe umăr și porni spre locuinţă. Pe drum nu-l mai 
preocupă decit felul în care ar fi reușit să-şi prelun- 
gească bucuria aceea descoperită cu citeva minute în 
urmă. N-ar fi știut să spună cu precizie de la ce-i 
începuse. Avea totuşi nevoie de ea şi încerca să şi-o 
întrețină cît mai mult. Traversind platoul, lovea 
pietrele mici cu piciorul, urmărindu-le distrat tra- 

iectoria lungă. Mergea neatent şi abia într-un tîrziu 
observă că nu mai recunoștea locul. Căută vreun 
detaliu semnificativ, şi în primul rind stînca aceea 
albă în formă de coloană. Curiozitatea luă treptat 
locul bucuriei, fără ca asta să-l neliniştească. Solul 
părea acelaşi : rocă dură, cenușie, întreruptă de fişii 
cu strălucire palidă. Ziua era slab luminată și stîncile 
se profilau nedeslușit la orizont. „Încă puţin înainte, 
apoi la dreapta, și voi ieși într-un loc cunoscut“, își 
zise Geo. Se învirti totuşi în cerc şi abia tirziu ajunse 
la un reper de care-și amintea. Constată că nu mai 
avea chiar atit de mult pînă la locuinţă şi se grăbi 
într-acolo. La un moment dat privi înapoi şi rămase ca 
paralizat de surprindere. 

Celălalt se oprise și el. Stătea la distanţă, părînd 
că se gîndeşte dacă să reintre în umbră sau nu. Pro- 
babil nu se bucura că fusese descoperit. Geo deosebi 
după mişcări costumul negru, cu un oval alungit, 
opac, deasupra umerilor. 

— Cine eşti, nălucă ? întrebă el, revenindu-şi din 
uimire. După statură o bănui acolo pe Mona (Adrian 
era mult mai înalt). 

Celălalt se retrase. Geo începu să ridă. 

— Te-am recunoscut, strigă el în microfon. Mona, 
nu te mai ascunde, te-um recunoscut! 

Aruncă acumulatorul și porni în urmărirea celuilalt. 
Făcu un salt şi pluti ușor între două stînci nu prea 
înalte. 

— Mona, unde eşti ? întrebă el înveselit. A, te-am 
văzut, te-am văzut! 

Și porni rizînd in noua direcţie. Aluneca încă prin 
spaţiu, cînd o ceaţă brăzdată de scîntei îi împăienjeni 

vederea. Miinile şi le simţi grele, parcă ar fi purtat 
brățări de plumb. 

— Nu te juca, Mona! strigă Geo. Nu mă inhiba, 
auzi ? Nu mă inhiba! 

Stîncile incepură să se miște prin ceaţă, alungin- 
du-se. Nişte pete de lumină se clătinau dintr-o parte 
în alta prin faţa lui. Strinse maxilarele şi scutură 
din cap, supărat. Lupta orbeşte cu puterea celuilalt, 
mobilizîndu-și toată încăpăţînarea de care era în stare. 
Apoi simţi că puterea aceea străină începuse să scadă 
şi se aruncă înainte cu pumnii strînşi, gifiind : 

— Stai, aşteaptă... Nu fugi ! Degeaba... 

Făcu două salturi lungi, lovind puternic solul cu 
tălpile. Căderea prea lentă îl enerva. Se bucură totuși, 
văzînd că nici celălalt nu se descurca mai bine. Alerga 
destul de încet. „O să-l ajung“, îşi zise Geo, dar ne- 
cunoscutul reuşi să se ascundă în umbra unei creste. 
Geo îşi luă elan, prăbușindu-se la rîndul său în 
umbră. Lovitura il opri brusc, iar el ştiu că nimerise 
cu umărul în stincă. Nu mai aşteptă şi începu să 
caute în lungul umbrei cu braţele întinse înainte. Se 
împiedică de ceva şi se ghemui, pipăind cu palmele, 
era însă doar un prag obişnuit, apoi se mai împiedică 
o dată. Simţi ceva mişcîndu-se sub el şi apucă trupul 
acela care se zbătea acolo. Gifiia mai mult de ener- 
vare decit de efort. Celălalt opunea o rezistenţă slabă. 
Geo îl imobiliză, apăsîndu-l cu pieptul său uriaș. Nu-şi 
dădu seama cît timp trecuse așa, probabil foarte puţin, 
deşi lui i se păru o veșnicie. Și deodată ceva se lumină 
chiar lîngă el. Un oval luminos, transparent, lăsa să 
se vadă în interiorul lui un cap de femeie. Nu era 
Mona. Faţa ei subţire era strîmbată de durere şi avea 
gura deschisă pentru un țipăt mut. Geo slăbi strîn- 

soarea și se ridică într-un genunchi. Stătea prostit 
în poziţia aceea, privind faţa care se contura în lu- 
mină. Apoi ochii i se umplură de scintei și nu mai 
văzu nimic. Mai apucă să înţeleagă că se prăbuşea 
într-o parte, iar căderea fu lungă, lungă, pînă cînd 
casca lui izbi cu un zgomot surd lespedea dură. 


5 


„lartă-mă, gîndi ea. Dar îmi era frică de tine.“ 

Geo izbucni într-un ris uşor crispat. 

— Nu trebuia să-ţi fie frică, zise. Nu trebuia să te 
ascunzi de mine. Acum, că ştiu de unde vii, imi dau 
seama că... Știi, eu sînt exilatul. 

Geo rise iarăşi. „Știu, veni răspunsul. 

— Atunci e bine... 

Se frămîntă un timp, fără astîmpăr. 

— Ce mai! E bine, repetă el. 

Femeia stătea în fotoliul lui şi își scosese casca. 
Globul negru, alungit, şi-l aşezase pe marginea ta- 
bloului de comandă. Tăcea, urmărind mişcările lui 
Geo. Își plimbă privirea pesta aparate. „Voi respiraţi 
atît de mult oxigen ? Prea mult oxigen“. 

— Aşa e pe Planetă, explică Geo. Cred că așa a 
fost dintotdeauna. 

„Nu. V-aţi obişnuit“, veni răspunsul. Geo se spri- 
jinea cu coatele de cutia mașinii de gătit. „Ce să-i 
spun ? Ce să-i mai spun ?“ se frămintă el, neputindu-şi 
întoarce privirile de la necunoscută. „Știu ce gândeşti“, 
îl preveni femeia, sau mai bine zis Geo simţise lucrul 
acesta în felul următor : ea ştie ce gîndesc. Faptul că 

femeia fi citea gindurile îl supăra, obligindu-l totodată 
la prudenţă. 

— Nu pot să ţin în mine ceva fără ca tu să nu ştii, 
îi spuse nemulțumit. 

Ea : Dar trebuia să vin. Asta pentru că atunci te-am 
lăsat acolo unde ai căzut. 

— Nu m-am supărat, zise Geo. 

Ea : N-am putut să te aduc la locuinţă. Dar mi-a 
fost teamă să nu se prelungească leșinul... Dar ştii : 
mă stringeai îngrozitor ! Abia mai puteam să respir. 
Și erai atît de nervos încît nu mai recepţionai gîndu- 
rile mele. A trebuit să fac ceva ca să scap. 

Geo o urmărea incapabil să se mai gindească la ceva 
serios. Trupul ei scund, strîns în costumul negru, îi 
producea o uşoară ameţeală. I se păru totuși ciudat ca 
o femeie să aibă faţa atît de puţin expresivă ca aceea 
a necunoscutei. „Poate și fiindcă nu vorbește“, îşi 
zise. Femeia zimbi. Pronunţă citeva cuvinte într-o 
limbă străină. Lui Geo îi plăcu vocea ei, dar nu 
înţelese. 

— Ce ai spus acum ? se interesă el. 

Ea : Degeaba vorbesc. Am spus: degeaba vorbesc, 
nu ne putem înţelege așa. 

— Pe Pămînt toţi vorbesc aşa ca tine? 

Femeia încuviinţă. 

— Mai spune ceva, o rugă Geo. Vreau să aud cum 
am fi vorbit și noi dacă n-am fi plecat spre interiorul 
Galaxiei. 

Femeia îi vorbi iar, amuzindu-se de faptul că el nu 
înţelegea aproape nimic. „Nu eşti prea bine înzestrat, 
auzi Geo gîndul ei. De fapt, la voi toţi sînt slab în- 
zestraţi. Vă lipseşte capacitatea de a citi memoria şi 
asta vă dezavantajează mult“, 


112 


— Nu-i adevărat. Sintem oameni puternici, sus- 
Unu Geo.. 

„Fizic“, gîndi străina. 

Geo rămase tăcut, neștiind cum trebuia să interpre- 
ze gindui străinei. 

* — Ce vrei să spui cu asta? întrebă nedumerit. 
i Ea : Sînt de pe Pămint şi altfel e viața aici. 

| — Şi noi sîntem urmaşi ai Pămîntenilor, zise Geo. 
iaţa aici e ca şi acolo. Omul se naşte şi moare la fel. 
+ Se aşeză chiar pe jos, sprijinindu-se cu umerii de 
portul tabloului de comandă. Femeia dădu să se 
fidice din fotoliu. „i-am ocupat locul“, îi spuse. 
» — Stai acolo, vorbi el, mă simt destul de bine și 
ici. Apoi zîmbi, scuzîndu-se : Ce să fac dacă altceva 
n-am ? Dar mi-e totuna. Să nu-ţi faci griji pentru 
mine. La urma urmei, eu sînt gazdă aici. 

Ea : Nu trebuie să înţelegi așa. Nu asta, ci originea 
noastră comună. O înţelegi prea simplu. 

— Aşa şi e, răspunse Geo. Bineînţeles, dacă vii 
intr-adevăr de pe Pămînt. Şi sînt convins că de acolo 
vii. Toate istoriile vorbesc despre Pămînt și despre 
plecarea celor trei colonii. 

„Cinci, corectă femeia. Au fost cinci. Voi sînteţi a 
treia, dar au mai plecat două de atunci“, 

— Mă rog, acceptă Geo. Era firesc să se întîmple 
așa. Dar încă nu mi-ai spus cum te cheamă. 

Străina pronunţă două cuvinte. Geo încercă să le 
repete, 

— Deira ? întrebă el, dar femeia clătină din cap 
nemulțumită. Delia ? Delia Landi... 

„Pronunţi atit de dur!“ 

— Delia, Delia, repetă Geo, parcă jucindu-se cu 
cuvintele. Delia Landi... 

Se sprijini într-o mină şi se ridică, 

— Eşti ciudată totuși. Pînă şi faptul că vorbeşti 
atit de puţin... 

„Tu vorbeşti nepermis de mult“, îi transmise ea, 

— Aşa sint obișnuit, zimbi mulțumit Geo. La noi 
toată lumea vorbește. Cred că așa era și pe Pămint, 
cîndva. 

„Poate că ai dreptate“. 

— Uite, dacă vrei, propuse el, dacă vrei, nu mai 
spun nici un cuvint. Deşi cred că-mi va părea puţin 
neobişnuit. Dar o să tac tot timpul. Dacă îmi înţelegi 
gîndurile, să ne înţelegem prin gînduri. 

Geo : Mă miră faptul că ai coborit tocmai aici. 

Delia : Aveam nevoie de o escală la marginea siste- 
mului vostru. E obligatoriu. Nu puteam intra direct 
între planete. 

Geo : Iarăşi nu te înţeleg. 

Delia : E totuși foarte simplu. Tu n-ai explorat nici- 
odată vreo stea ? 

Geo : Nu. 

Delia : Regulamentul interzice intrarea bruscă 
într-un sistem solar străin. Credeam că ştii asta. 

Geo : N-am călătorit prea departe. Nu fiecare om 
explorează stele. 

elia : În asemenea cazuri e bine să fii prudent. 

Geo: Cum adică ? 

Delia : Nu puteam şti precis ce voi întilni pe pla- 
netele voastre. 

Geo : Asta-i bună! Nu ştiai că aici e o colonie 
terestră ? Ce fel de astronaut eşti atunci ? 

Delia : Nu asta. Sigur că știam. Dar voi v-aţi rupi 
de Pămînt cu foarte multă vreme în urmă. 

Geo : Şi ce-i neobişnuit aici? 

Delia : Nimic. Adică totul. Lumile noastre s-au se- 
arat și și-au continuat independent dezvoltarea. A 
recut atita timp încît existenţa deosebirilor nu mai 
tea fi pusă la îndoială, 

Geo: Şi de asta îţi era frică? 

Delia : Nu-mi era frică. Trebuia numai să respect 
m ordin elementar. 

Geo : Îmi pare că sînt totuşi ceva deosebiri între 
noi. Femeile noastre sînt mai înalte ca tine. Toţi 
»amenii de pe Pămînt au statura ta? 

“Delia : Sint cu ceva mai înalți. Dar nu cu mult. 

Geo : Înseamnă că voi, acolo, aţi degenerat. Era de 
sșteptat să se întimple așa pe planeta aceea bătrină. 

Delia : Nu, n-am degenerat. Dar condiţiile naturale 
nu ne-au impus deformări. 

Geo : Ce înţelegi prin deformările de care vorbeşti ? 

Delia : Dezvoltarea excesivă, de pildă. 

Geo : Mă faci să rîd. Cu alte cuvinte statura mea 
war explica printr-un factor patologic ? 

Delia : N-am spus asta. Pe planetele voastre toţi 
sint cam la fel. 

Geo : Chiar aşa. 

Delia : Dar în comparaţie cu lumea noastră sînteţi 
dezvoltați fizic peste limita normală. 

Geo : Asta din pricina condiţiilor. Sistemul lui Tal- 
zinar e mai tînăr, cu planete dificile. Unele chiar 
primejdioase, aşa se spune. Pe Pămînt s-a cam făcut 
totul, desigur. 

Delia : Nu s-a făcut. Cum poţi să crezi asta? E 
drept că pe planeta mea civilizaţia a încetat de mult 
să mai fie pur tehnică. Ne perfecționăm, învăţind să 
stăpînim energiile cu care sîntem înzestrați. l 

Geo : Ah, da! Ai vrut så mă ucizi. Probabil cà 
o legătură între... 

Delia : N-am vrut niciodată să te ucid. Dar să sti 
că ar fi fost foarte simplu. Chiar și atunci, ling 
stîncă. Ţi-am provocat doar un șoc. Am o mare puter 
de sugestie. Și tu ai putea transmite gindul ! 
distanță. | 

Geo : Crezi ? 

Delia : Însă nu ştii cum trebuie să faci. Mai e apol 
nevoie şi de experienţa citorva generaţii. Dar cu un 
aparat ai putea și acum. 

Geo : Ai tu aparatul acela? 

Delia : Îl am, dar nu mă pot lipsi de el. Îl folosesc 
pentru legătura cu Pămintul. Altfel n-aş putea trans- 
mite mesajele pînă acolo. Am comunicat pînă acum 
de două ori. 

Geo (mirat): De aici? De pe 104? Eşti de atita 
vreme aici ? 

Delia : Nava mea e dincolo, unde tu n-a: cercetat. 
Dar n-am stat tot timpul pe asteroid. În cîteva rînduri 
l-am părăsit şi m-am apropiat de planete. Le-am 
observat de la distanţă. Încă n-am coborit. 

Geo : De ce atita prudenţă? 

Delia : Nu cunoşteam aproape nimic. Trebuia să 
verific înainte de a face primul pas. Trebuia să observ 
şi abia pe urmă să mă arăt. Tu m-ai văzut întîmplător. 

Geo : Nu știam că eşti atit de aproape. Te-aș fi 
căutat, dar am crezut că sînt singur aici. Şi uneori 
am fost chiar disperat. 

Delia : Știu. Știu povestea ta. 

Geo (neîncrezător) : De unde ? 

Delia : Mi-ai spus-o chiar tu, fără să vrei. Uneori 
te-ai gîndit la niște lucruri și așa am aflat. 

Geo : Cu alte cuvinte, m-ai supravegheat! 

Delia : Nu cred că asta se numeşte supraveghere. 

ur și simplu m-ai interesat. Erai mereu furios, în- 

păţinat, absurd. Mai ales la inceput... Ți-am ascultat 

ijdurile. Voiam să înţeleg. Încercam să te cunosc 

şi bine. 

4— Şi la ce concluzie ai ajuns? întrebă Geo mo- 
nos. 

fn recapitulăm, propuse Delia. Aminteşte-ţi : un 

Atbat şi o femeie“. 

— Noi? întrebă Geo. 

„Nut. 

— Adrian și Mona, își aminti Geo. 

Delia încuviinţă. 


Undeva se cuibărise totuşi nesiguranța. 
Iată că timpul trece şi cei doi nu revin. Nici în 
urtele deplasări prin împrejurimi nu-i întilnești. 
wepi să te familiarizezi cu gindul că ei au plecat de 
e 104. Dar o speranţă ascunsă, nemărturisită, stăruie 
¢ă şi te face să aștepți, să întirzii călătoriile înde- 
iptate. Acolo, în zona necercetată a asteroidului, 
ote să fie nava vizitatorilor tăi. Dar poate să nu fie, 
'€ expedițiile să nu-ţi aducă rezultatul așteptat. Te 
i chinuit de speranţă, deși la un moment dat vezi 
4n felul acesta te amăgeşti singur. Nu cumva au 
ii într-adevăr niște simpli excursionişti ? Nu i-am 
iungat degeaba ? N-am făcut totuşi rău că le-am 
ierdut prietenia ? Dacă i-aș fi convins să mă viziteze 
n cînd în cînd? Oricum, altfel ar fi trecut timpul 

atunci. E totuşi mult, prea mult... Şi zece ani 
izolare îţi par, deodată, o cifră inimaginabilă. Fa 
cîte o incursiune pe afară. Mai mult nişte plimbă 
inofensive, lipsite de orice element spectaculos. 
nici măcar nu-ţi plac. Pretutindeni acelaşi peis 
posomorit, insuficient luminat de îndepărtatul soa 
portocaliu. Aceleaşi stînci îşi conturează neclar m 
chiile prin semiîntunericul care umple ziua ast 
roidală. Și spaţiul fără aer, cu stele parcă exagerat 
rotunde, acţionează lent, pe nesimţite, generînd fob 
leşi din ce în ce mai rar în exterior, unde te sim 
rău şi ai amețeli, îţi pierzi echilibrul și poţi să c 
de pe creste, iar timbrele lor sint prăpăstii negre, fă 
fund, și ai senzaţia că adincimea te absoarbe, că nu 
poţi împotrivi în nici un fel. Aşa începe frica de vi 
și de întuneric. 
Şi timpul trece... Nu mai ieși afară. Șezi în fotoli 
sau umbli roată cu mîinile la spate. Microfilme ! Un 
sint microfilmele ? A, iată cutia. Scoţi firele subți 
şi le fixezi în cristal. Multe, să alungăm singurătat 
cu ele... Apoi vin durerile de cap şi nu mai ai ni 
un chef, nu doreşti să vezi sau să asculţi nimic, ni 
o înregistrare. Ce e cu mine? Ce se întîmplă 
mine ? De unde oboseala asta, insomniile, plicti 
seala nemaipomenită ?... Cînd nu dormi, suferi di 
lipsă de ocupaţie, cînd începi ceva nu mai ai răbda 
să duci un lucru la bun sfîrșit. Uneori dormi în timp 
zilei asteroidale şi veghezi noaptea, culcat în aștern 
cu ochii la stele. Aștepţi dimineaţa din dorinţa de 
privi răsăritul lui Talzinar. Urmărești steaua pori 
calie în drumul ei lent pe cer şi aștepți noapte 
Și timpul trece... Cunoști tot ce se poate vedea 
pipăi în cupola ta străvezie. Astăzi nimic nou. Cite 

ilme, pentru a treia oară. A treia, a patra? Nimic 
wu : o înregistrare cu toate acordurile învăţate, ştiute 
æ dinafară. Nu rezişti pihă la sfirșit... Iarăşi nimic 
tou. Fluieri absent, cu atenţia împrăștiată. Monotonia 
ateriorului vine să completeze încremenirea de afară. 
lpcuința nu mai e un adăpost, un refugiu. E o pre- 
lungire înșelătoare a planetoidului. Un fel de cap- 
cană. Ce să fac? Ce să fac mai departe ? Ce să fac?... 
Poate dacă stric cronometrul... 

"Şi timpul trece mai încet ca oricind. Impalpabil. 
Nu suporţi zgomote. Nu suporţi liniştea. Liniştea 
absoarbe pînă și pașii. Te scoate din sărite. Bezna 
de afară îţi provoacă repulsie, simţi un fel de ură 
mocnită pentru lumea aceasta condamnată la neclin- 
tire milenară. Doar eu sînt viu aici, îţi spui. Numai 
eu sînt viu. Dar poate că am să ajung o stîncă mută 
pînă la urmă... 

Jos ai magazia cu ufelte. Alt robot, îţi spui. Numai 
roboţi îţi place să construieşti. De unde calculatoare ? 
Nu mai faci roboţi. Nu mai faci nimic. Să vină triste- 
tea! Ah, nu! Încă nu. Iată ceva interesant. Să des- 
facem tabloul de comandă. Are multe piese. Să le 
vedem mai de aproape. Încet, metodic, poate vom 
găsi ceva ascuns, vreun obiect oarecare, indiferent ce... 

oţi piesele și le aşezi pe jos, într-o relativă ordine. 
Încerci să le memorezi locul și poziţia. Interesant ! 
De ce e asta așa? De ce nu e altfel? Nu te grăbi, 
amină obsesia timpului. Studiezi fiecare piesă cu 
atenţie. Uite şi o rotiţă dinţată! Ia te uită... S-a 
schimbat în noapte palida zi asteroidală. Dar asta ce 
e? De unde vine frigul? Cercetezi speriat instalația 
de încălzire. Nu mai funcţionează. Ce e, ce s-a întîm- 
plat, nu e nimic defect şi temperatura scade incon- 

tinuu. Simţi mușcăturile gerului şi ai impresia că (i 
se contractă întregul organism. Fixezi la loc aparu 
tura, grăbit, tremurind de frig. Degetele înțepenite 
greşesc locul pieselor şi crezi că nu se va mai sfîrşi 
încurcătura în care singur ai intrat. Tabloul e montat, 
aparatele indică o creștere a temperaturii. Tremuri 
de frig şi de încordare, tremuri şi te bucuri. Totul a 
trecut, poţi să rîzi, să te scuturi de rîs, vîrit îmbrăcat 
sub învelitoare. Ce întîmplare ! Parcă tot timpul ai 
fi așteptat-o, neștiind ce-ţi lipsea. Un fel de neastim- 
păr nu-ţi dă pace, aproape că ai fi în stare să repeţi 
experienţa, dar te abţii. Şi te gindeşti numai la în- 
timplarea aceea. Dar efectul de moment trece și simți 
că degeaba te ocupi tot timpul de un singur lucru, 
nu-ţi mai dă nici o satisfacţie. Iarăşi monotonie, iarăși 
zone tulburi, de gînduri și sentimente contradictorii. 

Moleșit, apatic, cuprins de e sfirșeală căreia nu-i 
poţi rezista. Zile apăsătoare și triste. Mănînci exa- 
gerat de mult sau nu măniînci de loc. Bolnav! Bol- 
nav ? N-am fost niciodată, de ce tocmai acum, de ce 
aici, de ce... Aici e altceva. Castravetele ăsta o să mă 
omoare. În zece ani — încerci să te convingi — în 
zece ani are nenumărate ocazii s-o facă. Să nu ne mai 
gîndim la nimic. Să nu ne facem probleme. Sint lu- 
cruri primejdioase pe care e bine să le ocolim. Nu 
mai privi ecranul acela. Dincolo de el e un om. Ar fi 
destul să-l chemi şi el o să apară. Nu mai privi ecra- 
nul! Tu n-ai nevoie de nimic, de nimeni. Dacă a; 
dormi, îţi fulgeră prin minte. Să dormi, să scapi de 
gînduri... Sigur, să nu te poţi gîndi la nimic e mai 
bine decit să frăminţi mereu aceleași lucruri. Și te 
pregăteşști pentru somnul artificial. Nu trebuie făcut 
prea mult, doar o manetă s-o mutăm la altă grada- 

ţie... Senzaţia de frig e neplăcută, îţi taie tot curajul. 
Fără frig nu se poate, îţi spui cu părere de râu. Dar 
ei ce-ar zice ? Ce vor gîndi cînd, peste zece ani, vor 
veni să te ia înapoi, pe Planetă ? Trebuie să fie un 
spectacol grozav! Şi dacă nu te mai reanimează ? 
Dacă te vor lăsa aşa, aproape congelat, inconștient ? 
Nu, asta n-au s-o facă, îți spui. Dar vor găsi ei 
iceva... Ei vor să rămîn treaz, să mă gindesc la toate 
cite mi le-au spus şi să le dau dreptate. M-au trimis 
aici convinşi că nenorocitul de 104 mă va obliga să 
le dau dreptate. Și nici n-ar fi de mirare să mă oblige 
pînă la urmă. În zece ani mi se pot întîmpla aici o 
mulțime de lucruri neplăcute... 
Ecranul stă mai departe neluminat. Cine o fi din- 
colo de el? Bărbat sau femeie? Nu, nimeni. Ecra- 
nul e un zid pe care n-o să-l spargi tu. Să-l spargă ei, 
dacă vor. De ce să-i chemi tu, de ce să-ţi vadă slăbi- 
ciunea şi să te compătimească ? Dacă te cheamă ei, 
înseamnă că au nevoie de tine. Că-ţi recunosc rezis- 
tenţa în faţa singurătăţii. Că nu mai ești un învins. 
Deși e într-adevăr greu să fii singur. Dar nu e greu 
„de loc! Și nici singur nu sînt. Unde ești, Ro, unde 
eşti, Cap-de-Tinichea ? Am chef de ceartă, vreau 
să-mi vărs necazul în carcasa ta. Micuţul Ro cu ochii 
verzi şi fosforescenţi se leagănă şi scîrțiie din articu- 
laţii. Hai, prostule, hai minte plată, extrage rădăcina 
pătrată a unei verze ! Şaptesprezece-optsprezece ! Ce 
ştii tu, Ro! Ce ştii tu... Mi-ar trebui o navă. Lumea 
locuită nu e departe. O să rămin pe Clopotul Al- 
bastru, fiindcă nu cunosc pe nimeni acolo şi nimeni 
nu mă cunoaște... Combustibil mezonic... Fie şi fo- 
“tonic! Ha-ha! Un model pămîntean ? O să explorez 
yo stea, pe cea mare de deasupra... 

„De ce nu funcţionează aparatul acesta ? întrebă 
Delia, arătînd spre ecran, şi Geo rămase o vreme cu 
fruntea în jos, rușinat. 

— Mai bine nu te întilneam! strigă Geo, scutu- 
rînd nervos din cap. Nu, nu pe tine sînt supărat, ci pe 
felul cum s-au potrivit toate. 

Se împiedică. 

„Fii atent, acolo trebuie să fie o groapă, transmise 
Delia. Da, aşa e. Aşteaptă pînă te ajung.“ 

Geo rămase nemișcat. 

— Nu ştiu de ce nu mi-am luat lanterna, oftă el. 
Am uitat-o aruncată undeva. 

Simţi prin întuneric atingerea femeii. îi prinse bra- 
țul și porniră amindoi. 

— E tare întuneric, se plinse el. Mă întreb cum 
poţi să te orientezi atît de bine. 

„Casca e făcută așa ca să văd“, veni răspunsul 
Deliei. 

— Mai avem mult pină la navă? se interesă 
bărbatul. 

„Mai avem. Dar ar fi bine să nu vorbeşti atita“, 

Geo se miră. 

— De unde ştii că vorbesc? Mă auzi? întrebă el. 

„Îţi recepționez gindurile cu încetineală, vreau să 
spun că tu faci pauze prea mari între un gind și altul. 
Probabil pentru că le spui cu voce tare. Asta cere 
timpii, 

— Eşti ageră, o lăudă Geo. Bine, n-o să mai vor- 
besc. Văd că-ţi face plăcere să-mi asculţi doar gîn- 
durile. 

Geo : Îmi pare totuși bine că te-am întîlnit. 

Delia : Înainte spuneai altfel. 

Geo : Poate. Nu-mi mai amintesc. 

Delia : Oricum, eşti un om ciudat, cel puţin pen- 
tru mine, care vin de pë Pămint. Oricum, pe Pă- 
miînt lucrurile sint mai bine rezolvate. Mă gîndesc la 
cele ţinînd de caracter. Nu știu dacă înţelegi ce vreau 
să-ţi spun. Mă: indoiesc că pe planeta mea există 
oameni care să gindească și să procedeze ca tine. 

Geo: De un timp nu faci altceva decît să mă 
jigneşti. 

Delia : Spun ceea ce cred. Şi nu ştiu de ce con- 
sideri asta o jignire. 

Geo : Îmi spui lucruri care mă supără. 

Delia : Poate, dar trebuie să le cunoşti. Ce ai dori 
să-ţi spun ? 

Geo: Şi la urma urmei, ce fel de societate aveţi 


acolo, ta e erede. lumea e pertectă ? Nimeni 


nu grekeşte ? crede..: 

Delia : Sigur că nu toți sit la ia. ihe 

Geo: Vezi, am impresi "că te! încurci. Pro- 
babil că și pe Pămint sînt oameni fĂ situaţia mea. 

Delia : Acum tiebuie să mergem la stinga. Stai să 
cercetez un semn. Nu te mișca. Terenul e accidentat 
şi ai să te împiedici la fiecare pas. 

Femeia plecă. Geo rămase singur cîteva minute. 
Începu să se neliniștească. Era noapte și nu se vedea 
nimic împrejur, nici măcar pînă la vîrful degetelor. 

— Unde eşti? întrebă el. 

„Aici. Nu departe. Am găsit semnul. Sîntem pe dru- 
mul cal bun.“ 

Geo se bucură. 

„Vino, îi spuse Delia. Sau nu. Mai bine aşteaptă 
acolo. Mă îndrept spre tine“, 

Geo o simţi din nou alături și-i cuprinse umerii cu 
braţul stîng. 

Delia : Să mergem. Sintem pe drumul cel bun. 
Vino după mine. Acum la dreapta. 

Geo : Mă descurc atit de greu fără lumină! Nu 
ştiu ce aș face dacă n-ai fi tu aici. 

Delia : Da, eşti foarte neajutorat. Eşti ca un copil 
uriaș... Fii atent, apleacă-ţi capul. E aici un prag, 
deasupra. Mai mult, mai... Ei vezi, tot ai dat cu frun- 
tea de el. Eşti totuși prea înalt. 

Geo : Norocul meu că am cască rezistentă. Nu se 
sparge. 

Delia : Voiam să spun că te înşeli. 

Geo : Nu crezi? Unde zici că e pragul? Am să-ţi 
fac o demonstraţie. 

Delia : De altceva era vorba. Te înșeli cînd crezi 
că totul s-a schimbat cu venirea mea. Eu cred că nu 
s-a schimbat aproape nimic, sau în orice caz, nu prea 
mult. Mai tirziu ai să descoperi că totul e iar ca la 
început. 

Geo : Nu-i adevărat! Lîngă tine ar fi altfel. 

Delia : Ai vrea să stau cu tine aici? 

Geo: Da, aş vrea să stai. 

Delia : Pentru ce? 

Geo : Pentru că te iubesc și nu pot fără tine. 

Delia : Asta e, ţi-e greu singur aici. Nu mă iu- 
beşti, dar ţi-e greu singur. Adevărul e că și mie mi-a 
fost greu atita vreme singură pe navă. Altă dată n-o 
să mai plec decit însoțită de cineva. 

Geo : Aș putea să te însoțesc eu, la întoarcere. 

Delia: Tu? Tu nu. Gîndeşte-te mai bine. 

Geo : M-am gîndit. Aş putea să merg cu tine pînă 
la Pămînt. 

Delia : Ce să faci tu pe Pămînt ? Voi fi întrebată 
de ce te-am adus. Îmi vine greu, Geo, dar trebuie 

să-ţi spun că nu tu ești omul de care ar avea planetă 
nevoie. 

Geo : Înţeleg... 

Delia : Ți-e greu să recunoşti, dar acesta-i ade- 
vărul. Și crezi că te-ai simţi bine acolo ? Pe mine te 
superi cînd îţi ascult gîndurile, deşi e unicul mijloc 
prin care putem comunica direct. Acolo toţi vor face 
lucrul acesta. Ai să te simţi mereu în inferioritate. 

Geo : Încep să cred că ai dreptate. : 

Delia : Ţi-am vorbit de diferenţele dintre noi. Nu 
sint ele atit de mari încit o legătură să nu mai fie 
biologic posibilă. Cîndva coloniile vor evolua şi din- 
colo de limita aceasta. Asta mai tîrziu. Dar să rămîn 
aici nu se poate. Nu pentru asta am renunţat atita 
timp la viaţa. obișnuită, navigind pe Marea Spirală. 

Geo (întristat) : O să pleci curind ? 

Delia : Nu definitiv. Încă nu definitiv. 

Geo : Mai gindește-te, poate rămii totuși cu mine. 

Delia (mirată) : Aici? În pustietatea asta? Nu e 
nimic care să mă reţină. 

Geo : Îmi dau seama. Dar pe planete ţi-e frică să 
cobori. 

Delia : Nu mi-e frică decit de gravitație. E prea 
mare pentru mine. De asta n-am coborit pină acum. 
Am luat însă legătura cu oamenii și sint așteptată. 

Geo : Nu mi-ai spus nimic! De ce nu mi-ai spus? 

Delia : Ce trebuia să-ţi spun? 

Geo : Că ai luat legătura cu planetele. 

Delia : De ce te miri? Era firesc să procedez așa. 

Geo rămase multă vreme tăcut. Femeia nu-i între- 
rupse gindurile, deși i le urmărea cu atenţie. 

— Uite, se face ziuă, observă el într-un tirziu. 

Steaua portocalie scînteia în muchia unei stînci. 
Lumina se întări şi amîndoi putură să se vadă. 

— Eşti frumoasă, Delia! spuse Geo parcă mirat, 
privindu-i fața ușor umbrită în globul străveziu. 

Femeia zimbi. „Doar acum observi ?“ întrebă ea, 
fără să-şi mişte buzele și continuă să zîmbească. 

— Nu. De la început, protestă Geo. 

„Să mergem“, propuse Delia. Bărbatul întirzie, 
simțindu-se încercat de un mare regret. „Să mergem, 
repetă femeia. Acum e lumină și ne descurcăm 
mai uşor.“ 

Porniră alături, după urme pe care numai Delia 
reuşea să le recunoască. 

Geo : Pe aici n-am umblat niciodată. 

Delia: Mai avem puţin și ajungem. 

Geo : Cum arată nava ta? Cum arată? 

Delia : Complicată. Nu e prea mare. Adică e totuşi 
mai mare decît sferula. 

Geo : Care sferulă ? 

Delia : Cu care vrei să explorezi Galaxia. 

Geo (rizind încet): Eşti neiertătoare. Ştiam prea 
bine că ar fi fost imposibil. 

Delia : Dar ai preferat să te minţi. Cu o asemenea 
navă nu ie vei putea desprinde de 104. 

Geo : Voiam cu orice preţ să scap de aici. Lucra 
fantezia. 

Delia : Te inţeleg. Viaţa ta de aici e o vegetare. 
Uneori mi-e milă de tine, dar nu pot să intervin. Cei 
care te-au trimis pe asteroid au crezut că aşa e bine. 
Uite, îţi promit să le vorbesc despre tine cînd îi voi 
întilni. 

Geo : Vorbeşte-le, Delia! 

Ea (simulind surprinderea) : Credeam că o să mă 
împiedici. Te ştiu încăpăţinat şi mă mir că nu încerci 
să mă împiedici. 

Geo : Nu mai încerc nimic. Nu văd cum o să mă 
descurc zece ani aici. 

Delia : Le voi aminti de tine. Dar n-am să le cer 
nimic, să știi. Și probabil că nu te vor duce înapoi 
imediat. 

Geo : Crezi că mă vor lua mai repede de aici ? 

Delia : Nu știu. S-ar putea. Nu ştiu dacă societatea 
voastră permite. Am să le spun despre tine. 

Geo : Mă bucur Delia. Nici nu-ţi închipui cit mă 
bucur ! 

Delia : Văd că totuși ai nevoie de o iluzie... 

Geo: Eşti atît de bună cu mine! Îmi pare rău că 
trebuie să pleci. O să-ţi simt lipsa. 

Delia : Și eu mă voi gîndi la tine. La întoarcere o 
să trec iar pe aici, Dar asta numai la întoarcere. În 
drum spre Pămînt. 

Geo: Te aştept, Delia. 

Ea (cu o undă de duioșie): Eşti ca un copil, chiar 
aşa! Uneori nici nu-mi vine să cred că tu eşti în- 
căpăținatul exilat aici. 

Geo : Vezi tu, Delia, singurătatea e înfiorătoare. 

Delia : Mă bucur că vorbeşti așa. 

Geo (continuînd) : Şi nu mi-am dat seama de asta 
decît acum, de cînd zac pe asteroid. 

Delia : Eu am călătorit multă vreme închisă în 
navă, dar cred că n-am fost niciodată deznădăjduită. 

Geo : Tu eşti altfel. | 

Delia : Învață să simţi lipsa oamenilor și ei vor fi 
atunci cu tine. 

Geo : Poate că ai dreptate. O să mă gindesc la ce 
mi-ai spus. 

Delia : Să te gindeşti. Caută-i, nu te retrage ca 
într-o cochilie de melc. Nu inventa puncte de rezis- 
tenţă imaginare. 

Geo : Îmi va fi foarte greu în lipsa ta. 

Delia : Nu. Cu adevărat greu îţi va fi abia după ce 
voi pleca spre Pămint. Ştiu poate mai bine decit ori- 
cine altul că în Cosmos nu e de glumit cu singurătatea. 

Geo : Şi ce să fac? Spune-mi ce să fac, Delia! In 
tine am încredere. 

Delia : De ce numai în mine? Și în tine să ai în- 
credere. Şi în toţi ceilalţi. În rest, găsește singur ce 
e de făcut. 

Mergeau încet, fără să se privească. De foarte mult 
timp tăceau amindoi, iar Geo se miră că tăcerea aceea 
nu-l supăra. Era o tăcere de altă natură, în care el în- 
țelegea gindurile femeii şi-i era destul. Simţi apoi că 
drumul se apropia de sfîrşit. Undeva, nu departe, se 
afla nava. Micşoră şi mai mult paşii. Ar fi vrut să fn- 
tîrzie momentul acela. Femeia îl înţelese și nu 
se grăbi. 

— O să-mi fie greu fără tine, repetă Geo. 

„Nu se poate altfel“, auzi gîndul Deliei. El nu răs- 
punse. „Mă bucur că înţelegi“, gîndi mai departe 
femeia. 

— Știu că trebuie să pleci, zise el. Ştiu că nimic 
nu te poate reţine... nu te poate reține aici. Pleci, și 
parcă nu-mi vine să cred. Așa cum nu-mi vine să 
cred nici că mai ești cu mine. Faptul că ai apărut în 
viața mea e probabil o întîmplare, dar apoi... Nu pot 
să cred că mîine voi rămîne iarăşi singur. 

„Te vei întoarce la oameni“, observă Delia. 


128 


— Nu știu, ezită Geo. Să mai treacă un timp. Sînt 
încă prea răscolit, trebuie să mă liniştesc. 

Ajunseră lingă navă. Se opriră. Geo nu găsea ce să 
mai spună. Puse mina pe blindajul navei şi-i pipăi 
indelung asperităţile. 

— Asta e nava ta? întrebă el fără nici un rost. 

Femeia încuviinţă. 

— E mincat de praf, arătă Geo blindajul. 

Apoi se priviră tăcuţi şi Delia înţelese că el nu 
îndrăznea să plece și nu-l grăbi. Se simţea şi ea tul- 
burată. 

— E timpul să pleci, zise Geo încet, cu părere 
de rău. ` 

„Mai stai“, îl ă Delia. 

Geo se bucură. Își îndoi genunchii şi se așeză, cu 
spatele lipit de navă. 

— Nu mi-ai spus nimic despre Pămînt, observă el. 

„Dar nici nu m-ai întrebat !“ îi reproşă femeia. 

Și iar trecu un timp. Apoi Delia îi zise : „Aşteaptă“. 
Și intră în navă. Cind se întoarse ţinea în palme o 
casetă. „Să n-o deschizi aici“, îi ceru întinziîndu-i-o. 

Geo o primi şi se ridică. Se retrase încet, pe jumă- 
tate întors spre Delia, și pe cînd el se îndepărta ast- 
fel, ea ii mai zimbi o dată, nici veselă, nici tristă, ca. 
unui prieten. 


8 
Nava plecase şi Geo se întorcea la locuința lui de- 
sub cupolă pășind încet, fără să-și aleagă drumul. 
Nava plecase lunecind scurt în sus, fără flăcări, fără 
zguduiri, iar el încercase în zadar să-i urmărească 

traiectoria, fiindcă nava dispăruse imediat în cerul 
negru de deasupra asteroidului. Nu se vedeau decit 
stelele, cu strălucirea lor îngheţată. Și atunci Geo 
pornise înapoi spre cupolă. Se întîmpla ceva cu e!, 
dar nu ştia precis ce. Totul începuse cu plecarea fe- 
meii, sau poate că nu Delia era cauza, numai că ea 
era acum departe, cine ştie unde, proiectată spre Pla- 
neta lui Galdan, iar el răminea din nou singur. Chipul 
Deliai se apropia şi se îndepărta de el, se apropia iar 
și primea consistență, tulburîndu-l. De la o vreme 
se simți slăbit,- nesigur pe picioare, așa că se așeză 
pe muchia unei pietre mari și rămase cu privirea în 
gol, gindindu-se nu la Delia, ci la el însuși. Cînd se 
decise în sfîrşit să-şi continue drumul mergea tot ne- 
sigur, aplecat, cu capul în jos. Strîngea sub braț ca- 
seta pe care i-o dăruise pămînteana. Ajunse la cupolă 
şi intră tîrîndu-şi picioarele şi oftă în timp ce căuta 
prin întuneric marginea tabloului de comandă. 
Aprinse lumina şi o vreme rămase nemișcat, privind 
cadranele rotunde. Puse cutia incrustată lingă ele, 
apoi își scoase casca şi, cu ea în mînă, se răsuci încet 
pînă dădu cu ochii de Adrian, care şedea în fotoliu și 
nu făcuse nici o mișcare. Îl privi uimit, nevenindu-i 
probabil să creadă, şi deodată se făcu palid și trebui 
să se sprijine de ceva. Cînd vorbi, vocea îi tremura 
pefiresc. 

— Tu? întrebă el fără să-şi revină, apoi se făcu 
parcă şi mai palid. Ai venit să mă iei? 

— Nu, zise Adrian. Am venit să stăm de vorbă. 


desprinderea 
de stea 


„Ce soare ciudat !“ exclamase Lia, cu puţină teamă 
în glas, cind coboriseră pe planetă. Erau doi, ea și 
Damian, care mergea în faţă, ca un cunoscător al 
drumului. De altfel mu se putea rătăci. Robert, șeful 
staţiei, le indicase platoul şi acum staţia semnaliza 
cu farurile ; se vedeau ca o constelație mică pe ori- 
zontul tulbure, ceţos. Umbre nedesluşite. se alungeau 
pe sol în toate direcţiile. Damian mai trecuse pe 
acolo cu doi ani în urmă, cînd expediţia se stabilise 
pe Saegria. Cunoștea ţinutul acesta mohorît, cu vizi- 
bilitate redusă. Robert se gîndise întîi să ceară ame- 
najarea planetei, dar condiţiile erau prea dificile şi 
atunci renunţase. Urma ca oamenii să rămînă un 
timp acolo, pînă la definitivarea programului de cer- 
cetări, apoi automatele aveau să exploreze singure 
subsolul, lansînd spre sistemul Talzinar nave încăr- 
cate cu minereuri. Înapoiat curînd la Planeta lui 
Galdan după un nou transport de utilaje electriconice. 
Damian o luase la întoarcere pe Lia, care acum pri- 
vea parcă speriată în jur, la pămîntul acela sterp, cu 

umbre mișcătoare. Privea și cerul, spunînd: „Ce 
soare ciudat.“ Era un cer sumbru, acoperit cu o ceaţă 
roșcată. Pe el atirna un astru mic, sîngeriu, rotund 
şi fără putere. Cineva îl poreclise Lumina din Amurg 
și așa i-a rămas numele. 

Damian zîmbi în sinea lui, gîndindu-se la steaua 
aceea bătrînă, gata parcă de stingere. 

— Stelele îmbătrinesc și mor, ca oamenii, zise el, 
apoi ridică mirat din sprincene: unde am auzit 
maxima asta ? , 

Nu-și mai putea aminti pentru că întîlniră miria- 
podul acela țepos și Lia se sperie cumplit și ţipă, 
dar animalul era încremenit, lingă piatra de sub care 
ieșise. Damian, cînd îl atinse cu piciorul, simţi sub 
talpă duritatea granitului. Cu doi ani în urmă întil- 
nise unii asemănători, tot nemișcaţi, împietriţi. Alt- 
fel n-ar fi cutezat să-l atingă pe acesta : era dezgus- 
tător, cu zecile lui de labe terminate prin gheare. 

Lia povesti celor de la staţie întîmplarea, iar ei riî- 
deau, fiindcă ei întilniseră nenumărați miriapozi 
pietrificaţi și alte animale, mai mici, dar numai spe- 
cii inferioare. Altă viață planeta nu cunoscuse nici- 
cînd. Acum totul era mort și nici măcar bacteriile nu 
rezistaseră gerului ce se înstăpînise pe planetă. 

— Ce mai tragedie ! exclamă Octav, apăsînd cuvin- 
tele într-un fel al lui de a se face mai convingător. 
Îți amintești, Damian ? Încă de la început bănuisem 
ceva. 

— Dacă nu greşesc, Alcora vorbea despre o depla- 
sare a planetei spre periferia sistemului, își aminti 
pilotul. 

— Şi ţineam mult la această ipoteză, spuse Alcora, 
turnînd tradiționala băutură fierbinte. Ştii, am cules 

informaţii timp de citeva luni. Trebuia să aflăm de 
ce s-a stins viaţa pe Saegria. Altfel riscam prea mult. 
Cit am mai lucrat atunci ! Dar tot am aflat pînă la 
urmă. 

— Te-ai făcut mai frumoasă, o lăudă Damian. Te-ai 
mai îngrășat. 

— O să am un copil, zise femeia cu mândrie. 

— Oho! Adevărat ? Nu-mi mai rămîne decit să te 
felicit. Mi se pare că se obișnuiește, surise pilotul. 
Păcat că nu-i aici şi soţul tău. Aș fi vrut să vă gă- 
sesc pe toţi împreună. 

— Ce să-i faci ! interveni Robert. Un zbor de re- 
cunoaștere pe Prima. O să comunic despre tine în 
emisiunea următoare. 

— Vreau să-i vorbesc chiar eu, zise Damian. 

Şeful staţiei tăcu, privind nepăsător într-o parte. 

— Robert, bătriîne, începi să încărunţești, constată 
pilotul cu surprindere. 

— Da, mi-a venit vremea, zîmbi şeful staţiei. O 
să-ți vină și ţie. 

— Vreau totuşi să vorbesc chiar eu cu Miron, re- 
luă Damian. Să-l salut în numele celor de departe. 

— Bine, încuviinţă Robert fără bucurie. N-am ni- 
mic împotrivă. 

— Îmi amintesc de Prima. Nu e prea plăcut acolo. 

— Nu e, recunoscu Robert. 

— Nu e de loc plăcut. 

Damian se gindi la bucata aceea de piatră, mică, 
turtită, care circula pe orbita cea mai apropiată de 
stea. Cîndva fusese $i el într-o scurtă expediţie pe 
Prima. De acolo Lumina din Amurg se vedea ca un 
disc imens și strălucitor. Razele stelei înecau plane- 

toidul într-o nuanţă nefirească, obositoare, şi totul 
părea acolo bizar. 

— E bine aici la voi. Nu s-a schimbat nimic, ob- 
servă pilotul. A, nu! Tabloul acesta nu l-am mai 
văzut, 

Era o compoziţie simplă, înfăţișînd doi astronauți 
într-o poiană. Ierburile îi înconjurau ca niște flăcări 
șerpuitoare, de un verde străin, violent. Feţele oa- 
menilor exprimau siguranţă și bucurie. 

— E grozav! exclamă Lia, oprindu-se lingă ta- 
blou. Cine l-a pictat ? 

— Octav, răspunse Alcora. Ce zici de verdele 
acela fosforescent ? E o combinaţie nouă și foarte 
inspirată. 

— Pictez rar și cu totul întîmplător, crezu Octav 
necesar să explice, trecîndu-și degetele prin părul 
castaniu. 

— Nu e rău, aprecie Damian tabloul. 

Ședeau în fotolii adinci, comode. Pilotul întilnise 
aici, la asemenea distanţă de omenire, vechi cunoş- 
tinţe și prieteni. 

— Lia va rămine pe Saegria, vorbi el fără nici o 
legătută cu discuţia anterioară. E specialistă în mine- 
ralogie. 

De fapt, toţi știau că Lia va rămîne pe planetă. 

— Abia am terminat studiile, obiectă fata formal, 
dar în obraji îi apărură mici pete roşii. 

— Nu-i nimic, aveam nevoie de încă un mineralog, 
o încurajă Octav, pe cînd alegea înregistrările cu 
muzică. 

— Stai, încă nu porni mașinăria, se împotrivi Da- 
mian. Nu mi-aţi explicat de ce a dispărut viaţa de pe 
Saegria. 

— Tare mai ești curios ! rîse Octav. 

— Saltul de pe orbită ? 

— Planeta n-a făcut nici un salt, preciză Alcora. 

— Se prea poate. Ipoteza are părţi vulnerabile, ac- 
<eptă Damian. 

— Da, aşa e. Calculele au infirmat-o. E drept că 
axa planetei a suferit deplasări, dar un salt de pe 
orbita ştiută nu s-a produs. 

— Atunci ? 

Robert ridică oblonul și dincolo de el apăru peisajul 
colţuros, scăldat în lumina aceea neclară, cu nuanţe 
de roşu. Soarele sîngeriu coborîse deasupra Crestelor 
Retezate, care zimţau orizontul departe, spre apus. 

— Tot răul vine de acolo, spuse șeful staţiei. 

Damian privi discul mic, foarte puţin strălucitor, 
de un roșu închis, neverosimil. Lumina din Amurg 
putea într-adevăr să producă o stare de neliniște. 
Culoarea aceea profundă, neobișnuită, avea într-însa 
ceva înfiorător.. „Aşadar, tu...“ gîndi pilotul fără 
uimire, 

— Planeta s-a răcit brusc, dar nu s-a deplasat de 
pe orbită, explică Octav. Lumina din Amurg e 
aproape de stingere și sistemul ei va pieri. Asta în 
scurtă vreme : citeva sute de ani, nu ştim precis. 

— Atit de repede ? se miră Damian. 

Robert încuviinţă. 

— Totuşi, nu-mi vine să cred. Nu cred că atît de 
repede. Deși e foarte posibil să se întîmple şi așa. 
Vom avea o novă? Atunci trebuie să cam plecăm 
de aici. 

— Mi-e teamă că da. 

Începu o melodie liniștită, ca o legănare. Oglinzile 
salonului aruncau reflexe ce băteau uneori spre un 

verde discret. O voce plăcută, feminină, desfăşura cu- 
vintele cîntecului, dîndu-le intonaţii calme, capti- 
vante. Lia șopti tulburată, cu.ochii sclipind de admi- 
raţie : 

— Ştiu, o cunosc! E marea ciîntăreață Alisa. Am 
văzut-o anul trecut, la o serbare. Minunată voce ! 

— Și mie îmi place, adăugă Alcora. 

— Eu o ador, spuse Octav şi zîmbi cu subinţe- 
lesuri. 

Alisa își sfirşi cîntecul și începu altul, într-un ritm 
mai rapid. 

— Să dansăm, propuse Octav în glumă. 

— Taci, nu strica totul, protestă Alcora. 

Şeful staţiei îi puse lui Damian mina pe umăr. 

— Vino, şopti, profitind de neatenţia celorlalţi. 

Pilotul îl privi întrebător și se ridică. Trecură în 
altă sală, mobilată sumar, apoi în cea cu ecrane şi 
tablouri de comandă. 

— Ce e ? întrebă Damian. De ce m-ai chemat ? 

Faţa lui Robert exprima concentrare. Cutele frun- 
ţii i se adinciseră. 

— Trebuie să-ţi spun ceva neplăcut. Ceilalţi nu 
știu tot, desigur, dar asta nu schimbă cu nimic... 

Se întrerupse, atent la un cadran oval. Involuntar, 
Damian îi urmări privirea. 

— Da, reîncepu șeful staţiei, e mult mai grav. 
L-am trimis pe Miron mai aproape de stea, să veri- 
fice. El a bănuit ceva, dar nu era sigur. 

— Vorbeşte lămurit, ceru pilotul, neliniștindu-se. 

— Şi-a instalat observatorul pe Prima. Din cînd în 
cînd transmite. Lumina din Amurg agonizează și va 
pieri. 

— Nu mi-ai spus nimic nou. Ştiu asta. 

— Așteaptă ! tresări Robert. Așteaptă. Ceea ce mă 
îngrijorează e timpul. Timpul, accentuă el. 

-—- Tot nu înţeleg. Adică încep... Parcă incep să-mi 
dau seama... Nu cumva... 

-- Ei, asta e. Timpul. S-ar putea să fi rămas prea 
mult timp aici. 

Pilotul se sprijini de perete. 

— Uşor, ușor ! ceru el. S-o luăm în ordine. 

— Steaua nu se comportă ca o novă. Ca o novă 
obișnuită, preciză Robert. Cunosc novele, am studiat 
recent o serie de cazuri. Dar aici, aici aparatele sînt 
depășite de fenomene. Nu înţeleg cum, dar asta e 
realitatea. Ele semnalizează : novă. Ceea ce nu ar fi 
încă îngrijorător. 

- Atunci ? 

— Dar eu simt! ridică Robert glasul. Ceva nu e 
cum trebuie şi aparatele mint. . 

— Aparatele nu pot să mintă, se împotrivi Damian. 
Sint adaptabile şi la situații neprevăzute. 

-- Ascultă-mă pe mine, aparatele nu mai pot să 
facă nimic. E ceva care le depăşeşte. Le scapă. O 
anume informaţie pe care n-o înregistrează. Poate că 
nu sint suficient de sensibile pentru asta. Știi, o novă 
obișnuită nu mai e un fenomen periculos. 

- În citeva zile se poate ajunge departe, observă 
pilotul. Avem nave bune. 

— Luc-6 e singurul care a prins ceva. Dar a înce- 
tat să funcţioneze fără nici o explicaţie logică. Ni- 
meni n-a ştiut de ce. Luc-6 e creierul cel mai sensibil, 
explică şeful staţiei. Ca să-l repun în funcţiune i-am 
şters o parte din memorie. Apoi Luc-6 s-a oprit din 
nou, ca şi cum ar fi întîlnit un fel de barieră invizi- 
bilă. Miron a presupus că aparatul nu înţelege ceva şi 


19 — întiinire cu Meduza 137 


se autodefectează. Se cunosc astfel de cazuri, mai ales 
la creierele foarte sensibile. Celelalte continuă să in- 
dice : novă, dar fiecare aproximează un timp diferit 
pentru explozie. Poftim decalaj! Aşa ceva nu s-a 
mai intimplat niciodată. 

— Adevărat, zise Damian, urmărind degetul oprit 
pe cadranul oval. Aproximaţia e mare. 

— Nu ţi-am spus ? Greşeli grosolane |! 

— Luc-6 ce indică ? 

— Nimic. 

Pilotul tăcu un timp, obosit de ginduri. 

— Mai bine zis indică zero. Luc-6 indică zero, re- 
petă şeful staţiei, privindu-l insistent. 

— Desigur, refuză să mai calculeze, presupuse 
pilotul. 

-— Şi asta. Dar s-ar putea şi altfel, observă Robert. 
S-ar putea ca asta să fie cifra corectă. 

Damian tresări speriat. 

— Sau aproape corectă, reveni Robert. 

— Deci timpul pînă la... 

— Exact. 

— Nu se poate! exclamă Damian, subliniind eu- 
vintele prin legănarea capului. 

Se plimbă tăcut în lungul peretelui înclinat, cioc- 
nind absent în cadrane. 

— Nu se poate, repetă. Refuz să cred asta. Unde 
e Luc-6? 

— Miron l-a luat cu el. L-a dus cu el pe Prima. 

Pilotul se linişti. 

— Ciudat ! Lumina din Amurg nu e deci novă ? 

— N-am spus asta, se menţinu în rezervă șeful sta- 
tiei. Nu e o novă clasică. Dar e primejdioasă tocmai 
pentru că nu ştim decît foarte puţin despre ea. Sub 

ze formă există materia acolo în nucleu ? Ce reacţii 
produce ? Dacă, să spunem, se întîmplă ceva și... 

Robert ezită. 

— Cit ştim noi despre lume, reluă el, despre varie- 
latea ei? 

— Știm, susținu pilotul. 

— Știm! Niciodată cît ar trebui. O să-ţi arăt fil- 
mul făcut de Miron pe Prima. 

Șeful staţiei stinse luminile și undeva, deasupra, se 
stîrni un vîrtej de materie incandescentă. Era.o sferă 
uriașă, de un roșu întunecat, iar suprafaţa ei ondula 
într-un clocot lent. Sfera alunecă într-o parte. Da- 
mian văzu în faţă niște dealuri scunde, netede, și 
avu impresia că solul acela curgea ca un fluid viscos. 
Se înfioră pentru Miron. Apoi totul se sfirşi, fuseseră 
doar cîteva imagini. 

Robert aprinse luminile. 

— Ei, ce zici ? întrebă. 

— Acolo s-a petrecut ceva, recunoscu Damian. Ai 
văzut ce culoare ciudată ? Dar poate că steaua n-o să 
explodeze atit de curînd. 

— Poate. 

— Totuși, nu putem rămîne mai departe pe Sae- 
gria, observa pilotul. Deşi ar fi interesant de urmărit 
fenomenul. 

— Însă nu de aici, spuse Robert. Și nici de pe 
Prima. Cred că n-ar fi trebuit să-l trimit acolo. 

— De ce nu-l chemi înapoi ? întrebă Damian. 

— Am încercat, vorbi surd Robert, Vrea să mai 
rămînă cîtva timp acolo. De fapt, nu trebuia să-l las 
să se ducă. În condiţiile de acum, nu trebuia să-l las. 
Dar avem nevoie de observaţiile lui. 

— Ceilalţi nu vorbeau nimic despre plecare. 

Robert se întunecă şi mai mult. 

— Ei nu ştiu totul, ţi-am mai spus. Cît n-am fost 
sigur nu i-am alarmat. Am așteptat să se intoarcă 
Miron. Dar acum, acum trebuie să afle. nu-i aşa” 

— Cred că trebuie, zise Damian, apoi adăugă : cred 
că trebuia să le spui de la început. 

Robert avu o tresărire şi rămase pe gînduri. 

— Bine, spuse el hotărît. Pe el îl voi chema din 
nou. O să-l smulg de lingă stea. Parcă n-ar şti ce 
primejdie îl pîndeşte ! 

— Sigur că ştie, spuse pilotul. Nu se poate altfel. 

— Atunci de ce stă ? De ce nu vine ? izbucni șeful 
staţiei. De ce mă ţine pe loc cînd aș fi putut pleca de 
citeva zile ? De ce ? A 

— N-ai spus chiar tu că avem nevoie de observa- 
ţiile lui? Nimeni n-a urmărit acest fenomen de 
aproape. 

— Da, așa e. Numai că în felul acesta stăm cu toţii 
aici și așteptăm. lar timpul trece. Timpul nu ne 
iartă. 

— Poate că steaua va exploda abia peste cîțiva ani, 
presupuse Damian. 

Robert nu răspunse imediat. Ședea, cu coatele spri- 
jinite de tăblia semicirculară a mesei. Se gindea, ți- 
nînd ochii închiși. 

— Zero |! scrişni el mânios. Cifra asta blestemată ! 
Trebuia să fi plecat imediat spre Planetă, fără să mai 
aştept. Îşi ridică pleoapele obosite, căutindu-l pe Da- 
mian. Spune, am greşit că l-am trimis acolo ? 

Pilotul nu se grăbi să răspundă. 

— Poate că am greșit, urmă Robert. Trebuia să 
mă gindesc întii la ceilalţi. Uite că stăm cu toţii aici 
și așteptăm. 

— O să vină, încercă pilotul să-l convingă. Eu cred 
ă o să vină la timp! 

— El nu pleacă de acolo decit in ultima clipă. 

Robert se ridică şi începu să se plimbe. 

— Şi totuși, n-am greşit, spuse. Trebuia să aflăm 
e se petrece cu steaua și era unicul mod în care 
uteam s-o facem. Automatele nu sînt bune acolo. 
ra nevoie de om şi Miron a insistat să meargă el. 

Tăcu, privind cadranul oval. 

— Dar dacă totuși n-o să vină la timp ? se întrebă 
ncet, parcă uitind de Damian. Nimeni nu poate şti 

recis ce o să urmeze și cînd. 

Robert tăcu iar, ascultîndu-și gîndurile. 

— Nu trebuia să meargă acolo, zise el răgușit, nu 
trebuia să-l las ! Era destul dacă anunţam pe Planetă 
fenomenul. Poate că Miron n-o să afle nimic pe 

rima şi totul va fi în zadar. Nu era nici scopul și 
ic în puterile expediției noastre să... Oftă : Cine ştie 
um o să plătim toate acestea ! 

— Şi dacă aţi fi plecat la primul semn de pe- 
wicol ? 

Robert ridică din umeri. 

— Ne-ar fi înlocuit o expediţie specială. 

— Dar steaua n-o să aștepte pînă la sosirea ei, 
P Roe Damian. 


Robert nu răspunse. 

— O să explodeze mai repede, reluă pilotul. 

— Sigur că o să explodeze ! strigă Robert. Oricum, 
ot o să explodeze. Şi chiar dacă Miron ar afla ceva... 
oate că nici noi n-o să ajungem unde trebuie. Re- 
unoaşte că se poate întîmpla orice! La ce bun 
tunci ? De ce i-am ținut pe toți aici dacă... 

Robert se înecă şi începu să tuşească scurt, scutu- 
rînd din cap. Cind se linişti, rămase iar tăcut o vreme 
şi abia apoi își ridică privirile spre Damian. 

— Aşa era, spuse. Acum du-te dincolo Spune-le 
ce ştii, dar fără să-i sperii. Am nevoie de ajuto- 
rul tău. 

Damian ezita încă să plece. 

— Hai, du-te odată! strigă Robert nervos, ridi- 
cîndu-se. Voi încerca să iau legătura cu Prima. 

— Vreau să vorbesc eu cu Miron, ceru pilotul. 

— Nu, lasă-mă singur. 

— Mi-ai promis, insistă Damian. 

— Dar atunci nu ştiai aproape nimic. Acum știi. 
Şi ai altceva de făcut. Nu înţelegi ? izbucni din nou 
Robert. Nu înţelegi că mi-e greu să le spun că... Așa 
cum sînt, așa cum sînt nu pot să le vorbesc! 

— Trebuia să-i fi prevenit din timp, îi reproşă pi- 
lotul. Nu trebuia să le ascunzi asta. 

— Cind o să ajungem acolo, o să-mi dau demisia. 
zise Robert zimbind strimb. Apoi glasul ii sună în- 
fundat, aproape rugător: Damian, ai grijă să nu-i 
sperii ! Fără panică, înţelegi ? Îngrijeşte mai ales de 
Alcora. Cum e ea... acum... Să nu se întimple... 

Damian ieşi. Dinspre salon se auzeau risete. Pilo- 
tul îşi aminti că, la plecarea lui, ceilalți ascultaseri 
muzică. Acum ușa era intredeschisă și pilotul o re- 
cunoscu pe Lia după risul ei subţire, pe tonuri înalte. 
Se opri în ușă, ascultind. Octav spunea un banc în- 
vechit, se cunoștea că nu mai vizitase de doi ani 
Planeta. Lia izbucni iarăși în ris. Ridea şi Alcora, mai 
potolit. Octav clipea din ochi, zimbind plin de în- 
credere. 

— Nu făcea deosebire intre o constelație și un 
instrument muzical, preciză el cu totul inutil. 

— Dar pe cel cu amfibiile de pe Zorga îl ştiţi ? în- 
trebă pilotul. 

— A, Damian ! Uite ai dispărut ? se interesă Alcora. 

— Spune-l pe cel cu amfibiile, îl rugă Lia. 

Pilotul se așeză şi începu. Era un banc sec și la 
sfirşit Damian rise de unul singur. 

— Asta e banc sec, protestă Octav. 

— Să vă spun unul și mai sec : în cîteva zile ple- 
căm de pe Saegria. 

Acum riseră toţi. Octav il bătu prietenește pe 
umăr. 

— Asta e banc bun! exclamă el. Cum să plecăm 
cînd programul de cercetări îl vom îndeplini abia 
peste șapte luni ? 

Pilotul se silea să fie vesel și reușea. 

— Vorbești serios ? întrebă Alcora bănuitoare. 

— Nu cumva vă pare rău? N-aţi stat destul în 
pustietatea asta ? Înapoi la oameni. La Planetă ! 

— Eu abia am venit, aminti Lia. 

— Totuşi e de necrezut ! zise Octav, ridicindu-se. 

— E adevărat. Am vorbit cu Robert. El o să con- 
firme. 

— De ce plecăm ? întrebă Alcora şi pilotul simţi 
din vibrația glasului ei că se speriase, 

— Steaua va fi o novă și trebuie să ieşim cît mai 
repede din sistemul acesta, 

— Mai este timp, obiectă Octav. Mai este timp. 

— Da, mai este ! Şi de ce să aşteptăm ultimul mo- 
ment ? 

O vreme nu mai vorbi nimeni. Apoi se auzi între- 
barea tremurată a Alcorei : 

— Şi Miron? El de ce nu vine? De ce n-a venit 
pînă acum ? 

— Fii liniştită, zise calm pilotul. Va fi aici în scurtă 
vreme. Nu plecăm fără el, cum de poţi să te gîn- 
deşti că... 

— Nu m-am gindit. Numai că el, acolo, lingă stea... 

— Deci e ceva serios, se convinse Octav. Totuși. 
Robert ar fi putut să ne întrebe şi pe noi. Mai avem 
de lucru pe Saegria | 

— Nu-l învinui pe Robert. E bine așa, spuse pi- 
lotul. 

— Aș vrea să-l văd pe Miron, ceru Alcora. 

Șeful staţiei intră în salon tulburat. 

— Nu pot să iau legătura cu el. Nu răspunde. 

Femeia păli. Palmele i se crispară pe braţele foto- 
liului. 

— Probabil că undele deviază, presupuse Damian 
şi se îngrijoră. 

Plecă spre sala de comandă și Robert îl urmă gră- 
bit. Octav se plimba prin salon, nervos, cu mîinile la 
spate. Alcora începu să plingă înăbușit, cu fruntea 
în palme. Lia ii miîngiia părul, tînguindu-se : 

— Nu trebuie... Nu trebuie... Hai, nu mai plinge 
că încep și eu... 

Apoi se auzi glasul lui Damian, chemînd de din- 
colo. Alergară în sala de comandă tocmai la timp ca 
să poată surprinde pe ecranul cel mare imaginea lui 
Miron, cam tulbure şi puţin deformată. Dar tot ce 
mai avea atunci însemnătate era că Miron apăruse 
acolo și vorbea. Apoi imaginea se șterse. Mai izbucni 
de două ori, în scurte sclipiri, şi nu mai reveni. Oa- 

menii se bucurau, iar manifestările lor aveau ceva 
zgomotos, exagerat. Octav îl lovi pe Damian în umăr, 
prietenește, și amindoi își vorbeau tare, aproape stri- 
gind. Alcora zimbea cu lacrimile încă neuscate pe 
față. Lia o sprijinea de braţ și se bucura pentru că-i 
vedea pe ceilalți bucurindu-se. Numai şeful staţiei 
lucra febril la masa de comandă, încercînd să ia din 
nou legătura cu nava lui Miron. 

— Linişte ! strigă el nervos. Linişte ! 

Ceilalţi se domoliră treptat. 

— Aţi uitat de stea, le reproșă Robert răsucit spre 
ei. Aţi uitat cu totul de stea! 

Bucuria se risipi de pe feţele lor. 

— Miron a calculat, probabilitățile şi a transmis, 
urmă şeful staţiei. Are cu el creierul Luc-6. Adincu- 
rile stelei sînt mai frămîntate ca oricînd. Reacţiile se 
dezlănţuie violent, soarele sîngeriu se contractă, își 
adună ultimele energii. 

— Crezi cumva că... 

— Da. Nu e timp de discuţii. 

— Trebuie să plecăm, se tîngui Lia, nu vreau să 
mor aici. 

— Robert! strigă Alcora privindu-l speriată. 

Omul rămase nemișcat, întors cu spatele. 

— Robert, ce-o să se întimple cu... El e acolo, 
lingă stea. 

— Nu ştiu, ezită șeful staţiei, tulburat. Ne va 
ajunge pe drum. 

— Plecăm ? Plecăm fără el? 

Vocea femeii vibrase înalt şi disperat. 

— Robert, eşti un monstru! izbucni ea din nou. 
Nu plec de aici fără el. 

— Taci! strigă bărbatul, întorcîndu-se, și Alcora 
se ghemui sub privirea lui întunecată. Taci ! Miron 
e in drum spre noi, o să-l întîlnim în spaţiu, nu aici. 
Aici nu putem rămîne, înţelegi ? Nu putem rămîne ! 

Tăcu brusc, apoi urmă pe un ton coborit : 

— Nu putem rămîne cinci oameni aici. 

— Nu mai e nimic de făcut, observă Damian în- 
tristat, 

— Eu n-o să plec, spuse femeia cu duşmănie. Să 
mă lăsaţi pe Saegria. Nu plec cu voi. 

— Încetează ! strigă șeful stației înecindu-se de 
furie. Nu-ţi dai seama? Miron nu va mai putea 
cobori pe planetă. 

Alcora își aplecă fruntea și se clătină. 

— I s-a făcut rău, ţipă Lia. Ajutaţi-o ! 

O sprijiniră pînă în salon. O așezară într-un fo- 
toliu. 

— Odihnește-te aici, zise Damian. Lia va avea grijă 
de tine. 

Alcora își reveni. 

— Unde sînt ceilalți ? Unde sînt bărbaţii ? întrebă 
abia auzit, văzînd-o alături numai pe Lia cu o faţă 
foarte speriată. 

— S-au dus. Împachetează materialele şi le trans- 
portă în navă, spuse Lia tremurat, de parcă ar fi 
fost gata să izbucnească în plins. Stai liniștită, nu te 
mișca de loc, nu te mişca... 

Alcora nu mai întrebă nimic. Tancheta huruia 
afară, gonind între clădirile staţiei şi cosmodrom. Fe- 
meia o urmărea după cum zgomotul scădea sau creș- 
tea în intensitate. Se simţi frîntă de oboseală. Își cu- 
prinse faţa în palme și stătu o vreme așa, fără să se 
mai gindească. 

— Să nu-ţi aduc ceva ? intrebă Lia. Să nu-ţi aduc 
apă ? 

Alcora refuză tăcută, clătinind din cap. Apoi tre- 
sări. „Unde pleacă ? Unde pleacă toţi ?% Şi se gindi 
la Miron. Încercă să-și imagineze unde era el atunci 
şi ce făcea, dar nu reuși. 

— Mi-e teamă pentru el, zise cu gravitate. 

— Ne va ajunge din urmă, vorbi Lia îndurerată. 
Trebuie să ne ajungă, trebuie... 

— Nu. Pentru copil mi-e teamă, spuse Alcora. 

Apoi se linişti. Îşi roti dezorientată privirea împre- 
jur. Văzu pe perete tablou! lui Octav, cu cei doi oa- 
meni înconjurați de ierburi verzi, fosforescente. Simţi 
că pictura aceea nu trebuia lăsată acolo, pentru că era 
lucrată de Octav, iar după graba plecării nu se putea 
şti dacă se vor mai întoarce cîndva pe Saegria. 

— Să nu lăsaţi pictura asta aici, spuse, apoi se 
tingui : De ce ? De ce toate astea ? Şi ce ne mai aş- 
teaptă ? Oh, ce ne mai așteaptă ? 

Tancheta făcu ultimul drum pe întuneric. Soarele 
roșiatic coborise sub orizont și noaptea îi înlocui lu- 
mina ceţoasă. Octav şi Robert descărcară, trecînd 
grăbiţi, lăzile metalice prin trapa astronavei, apoi in- 
trară în ecluză și trapa se închise după ei, despărţin- 
du-i pentru totdeauna de lumea înghețată a Saegriei. 
Interiorul navei arăta jalnic. Obiectele zăceau arun- 
cate pe jos, de-a lungul coridoarelor, în camerele 
echipajului, pînă și în cabina de comandă. 

— Repede! Toată lumea sub cîmpurile protec- 
toare ! strigă Robert. Alcora, unde e Alcora ? 

Femeia era în camera ei. Se trintise pe pat, cuprin- 
zindu-şi pintecul cu mîinile. 

— Du-te în salon, o rugă Robert, înmuindu-si 
glasul. Trebuie să te duci. O să vină și el, o să ne 
ajungă din urmă. 

— Robert, mi-e teamă pentru copil, gemu femeia. 

-— Nu va fi prea greu, o incurajă el. 

— Mi-e teamă... 

Îi ajută, sprijinind-o. În salon femeia se lăsă fără 
puteri într-un fotoliu. Robert cobori deasupra ei clo- 
potul străveziu și declanşă cîmpurile de protecţie. 
Apoi alergă în cabina pilotului, unde Damian se in- 
slalase în fața tabloului de comandă, şi privea con- 
strucţiile staţiei, pe ecran, în infraroșu. Nu departe 
trebuia să fie și nava cu care venise pe Saegria. 

— Păcat de toate acestea! zise el fără să se în- 
toarcă. 

Robert privi conturul staţiei şi simţi o durere surdă 
în piept. „E ultima dată, îl împunse un gînd, ultima 
dată cind mai văd staţia asta.“ Apoi scutură din cap, 
revenindu-și : nu mai era timp și pentru regrete. 

— Am încredere în tine, Damian ! vorbi el înăbu- 
şit. Ridică nava cu acceleraţia minimă. Alcora nu 
trebuie... Alcora nu trebuie să piardă copilul, în- 
telegi... 

Damian încuviință din cap şi se concentră numai 
asupra tabloului de comandă. Astronava se zgudui, 
apoi începu să urce în cerul negru, dungîndu-l. 

Planeta răminea departe, pe ecran, înconjurată de 
un nimb purpuriu. Damian căută apoi steaua. O găsi 
şi scoase un strigăt înăbuşit, de surprindere, fiindcă 
steaua avea discul deformat, turtit parcă de niște 
pumni gigantici, iar pe el alergau pete întunecate. 
Pilotul privea steaua, tăcut. O vedeau și ceilalţi astro- 
nauţi. Ieşiseră de sub clopotele străvezii și se adu- 

nară fără zgomot în spatele lui. Pilotul căuta nava lui 
Miron. O găsi tirziu, cu locatarul : gonea prin Cosmos 
ca un punct neînsemnat, mai departe de stea, mai 
departe. Şi deodată soarele singeriu fulgeră scurt, se 
umflă și crăpă, aruncind în spaţii braţe uriașe, de 
foc, apoi totul se transformă într-un nor alb-roşiatic 
care creștea pe ecran, luminos, răspindindu-se prin 
noaptea interstelară. Damian acceleră, dar norul creș- 
tea mereu, ameninţător, ca un virtej de foc și de 
moarte. Trecu un timp şi pilotul acceleră iar, apoi 
căută nava lui Miron, care se zbătea în faţa virteju- 
lui incandescent. Și atunci Alcora izbucni într-un 
plins nervos, iar ceilalţi tresăriră parcă speriaţi că se 
rupsese tăcerea aceea adincă, apăsătoare, întretăiată 
de respiraţii. Lia o inlănţui pe Alcora cu braţele, ii 
vorbi în şoaptă, s-o liniștească, dar femeia scutură 
din cap, îndărătnică, şi spuse printre sughiţuri: 
— L.asă-mă... nu acum... acum lasă-mă... 

„i. Făptura asta e unică, eo 
minune! 

— Nu seamănă cu o meduză 
obișnuită? 

— Nu. Adică seamănă, recu- 
noscu; Talnais. Are un corp lățit 
şi semitransparent, dar luminat 
parcă dinăuntru... Uneori alunecă 
pe ea inele palide, iar marginile 
vălului + se leagănă ca într-un 
dans aerian, și în asemenea mo- 
mentė mă gindesc -întotdeauna 
la--un fel de muzică materializață 
vizual. Ciîteodată nu-mi vine: să 
cred că planeta asta primejdioasă 
a putut naște asemenea ființă 
suplă” şi “elegantă.” 


